
De ce este mai bine să fii egoist, 
decât să te bazezi întotdeauna 
numai pe ajutorul altora 


țin. Încă niciodată nu ne-au oferit atâţia oameni și 
atâtea instituţii ajutorul lor, pentru ca apoi să ne 
lase baltă când avem cu adevărat nevoie de el. 

Dacă ar fi respectată chiar și numai o fracțiune din 
toate promisiunile făcute, ar trebui ca toți să fim de mult 
timp absolut fericiţi. Majoritatea oamenilor nu sunt. De 
ce oare? Pentru că nu așteaptă mereu decât să vină 
cineva să-i ajute. 

Acești oameni nu au priceput că suntem cu toții niște 
egoiști. Ei nu înţeleg regulile jocului care ne determină 
conviețuirea și care sunt următoarele: 

e Fiecare își este sie însuși cel mai aproape. Mai cu 
seamă cei care pretind că se simt responsabili 
pentru noi. 

* Toți încearcă mereu să-i înhame pe alţii în avan- 
tajul lor. Printre ei se numără și oamenii care ne 
sunt deosebit de apropiaţi. 


T răim într-o epocă a marilor promisiuni care nu se 

e Cine se bazează pe promisiunile semenilor săi 
devine dependent de ei. 

e Cine nu știe singur ceea ce vrea să realizeze cu 
adevărat în viață nu rezolvă niciodată problemele 
pe care i le aduce zilnic viața. 

e Nimeni nu primește ceva în dar. Tot ce vrem să 
realizăm își are preţul său, pe care fiecare trebuie 
să-l plătească singur. 

Cu toate că suntem cu toții egoiști, numai puţini au 
învățat să scoată pentru ei înșiși ce este mai bun de aici. 
Cei mai mulţi oameni se agaţă de ideea fixă că această 
lume ar fi stăpânită de dragoste și prietenie, de 
corectitudine și onestitate, de înţelegere și respect 
reciproc. Chiar și ideea de a se gândi mai întâi de toate 
la sine însuși declanșează deja la mulţi sentimente de 
vinovăţie. 

Ei se întreabă: „Unde am ajunge oare dacă toți 
oamenii ar fi egoiști?” Răspunsul este: „Dacă fiecare s-ar 
preocupa mai mult de sine decât de ceilalți, ar exista mai 
puțini oameni nefericiți.” 

Nu ar fi atâţia care își irosesc timpul pasându-le altora 
responsabilitatea pentru nemulțumirea lor. Nimeni nu 
trebuie să-i compătimească pe acești oameni. Ei înșiși 
sunt de vină pentru tot ce li se întâmplă. 

Cine nu este pregătit să-și gestioneze singur viaţa și 
să-și apere fericirea personală cu dinţii și ghearele faţă 
de toți cei care vor să-l împiedice s-o facă nu are nici cea 
mai mică șansă ca viaţa lui să-i aducă împlinire. 

Ceea ce se tot spune despre necesitatea de a ne adapta 
lumii înconjurătoare nu ar trebui să amăgească pe ni- 
meni: numai noi înșine suntem răspunzători pentru noi. 

Ne-ar putea aduce pentru câtva timp o oarecare satisfac- 
ție să ne punem ideile noastre, întreaga noastră putere 
de muncă și dorința noastră de a realiza ceva în slujba 
unor țeluri pe care le-au fixat alţii. Dacă însă nu mai 
avem de dat nimic, nu se va mai sinchisi nimeni de noi. 

Progresul — orice s-ar înțelege prin el — ar putea să 
propulseze societatea noastră. Dar ce are individul de 
câștigat dacă el rămâne înainte de vreme poticnit în 
drum? O soartă care ne ameninţă în fiecare zi pe fiecare 
dintre noi. 

De aceea este dreptul fiecăruia în parte să își consti- 
entizeze propriile lui dorinţe și țeluri, adevăratele lui 
necesităţi și bucurii și să și le împlinească zi de zi. Ca să 
nu trebuiască să-și spună la un moment dat: „Am trăit, 
dar nu a fost viaţa mea.“ 


Câteva indicaţii despre 
cum puteți să trageţi din această 
carte foloasele cele mai mari 


o universitate și nici la curs fără frecvenţă, ceea ce 

nu este nicidecum o întâmplare. Motivul este că 
nimeni nu-i realmente interesat să facă din alţii niște 
oameni independenţi, care reflectează la ei înșiși. Căci 
cine nu știe ce vrea să realizeze în viaţă este o victimă 
care se pretează perfect să fie exploatată de către alții. Și 
exact asta vor cu toții de la noi. 

De aceea nu trebuie să se mire nimeni dacă se lovește 
la semenii săi de greutăţi în implementarea unora dintre 
indicaţiile pe care le oferă această carte. Următoarele 
pagini conțin, ce-i drept, și destule sugestii despre cum 
poate fiecare om să transforme aceste greutăţi în avantaje. 

Cel care trăiește numai pentru a fi plăcut de alţii va 
fi dezamăgit. Nu a cumpărat cartea care i se potrivește. 
Ea nu-l va ajuta pe mai departe în viaţă. Cu excepția, 
desigur, ca pe parcursul lecturii să-și schimbe părerea. 


rta de a fi egoist nu se predă la nici o școală, la nici 

Trebuie spus și că arta de a fi egoist nu se bizuie pe 
anumite cunoașteri teoretice sau științifice. Se bazează 
mai degrabă pe experienţele pe care fiecare, indiferent 
cine și ce este el, le face el însuși în decursul vieții lui. 

Greșeala multor oameni este însă că nu-și folosesc 
experienţele, chiar și pe cele mai dureroase, pentru 
viitorul vieţii lor. Dar astfel se află de fapt în compania 
a milioane de alţi oameni. Inclusiv a celor care guver- 
nează această lume. 

Pe următoarele pagini se găsesc adunate o mulțime 
de experienţe, cunoștințe, exemple și concluzii care 
trebuie să servească unui singur scop: ca dumneavoastră 
să vă extrageți din cele prezentate ceea ce vă este de folos 
dumneavoastră. Să nu vă lăsaţi însă induși în eroare 
acceptând necritic un lucru ca fiind corect numai pentru 
că altora le pare corect. Modificaţi-l în avantajul dum- 
neavoastră și aplicaţi-l practic. Nu odată și odată... când- 
va. Ci, pe cât se poate, imediat. Dacă este posibil, chiar 
de astăzi. | 

Acest indiciu este important. Căci în viaţa noastră nu 
se poate schimba nimic, dar chiar nimic, dacă nu folosim 
neîntârziat, în mod practic, o experienţă. Acesta este dez- 
avantajul unei sumedenii de cunoașteri și teorii științifice 
frumoase: atât sunt de discutate și răsdiscutate, de dise- 
cate, supuse îndoielii și contrazise, până ce ajung să nu 
mai aibă aproape nici o utilitate practică. 

Dacă această carte are o valoare, atunci ea constă în a 
vă îndemna să acţionațţi. Și mai puţin în a vă îmbogăți 
bagajul de cunoștințe. 

Trebuie menţionat că ea a fost precedată de o altă car- 
te, care poartă titlul Manipulieren, aber richtig (A manipula, 

dar corect). Scopul acelei cărți era, în primul rând, să 
încurajeze cititorii să aplice metodele manipulării, cu 
care sunt permanent influenţaţi, pentru impunerea pro- 
priilor lor țeluri. 

Într-un anume sens, Arta de a fi egoist este o comple- 
tare a acestui obiectiv. Nu este vorba aici desigur de a-i 
influenţa pe alţii, ci pe sine însuși. 

Printre provocările permanente cărora le suntem ex- 
puși se numără acele rețete detaliate despre cum să ne 
încadrăm în comunitate. Toate presupun să renunțăm 
astfel la o parte a Sinelui nostru și să îi lăsăm pe alții să 
ne ia în posesie. Ca și cum cei din jur nu ne-ar fi luat încă 
suficient de mult în posesie. 

În această carte este vorba pe larg despre felul cum 
ne putem sustrage luării în posesie de către alţii, dacă 
este în detrimentul nostru. Se descriu în amănunt și 
metode pentru a ne elibera de dependenţă cu scopul de 
a ajunge la o autorealizare optimă. 

Trebuie atras în orice caz atenţia că aici nu se pune 
problema învăţării câtorva metode. Celui care se ocupă 
în mod serios cu arta de a fi egoist i se cere mai mult: 
înţelegerea necesității unei atitudini egoiste faţă de viaţă 
și de mediul lui. 

Cerinţa de a fi egoist în mod conștient și consecvent 
i-ar putea șoca pe unii. Ceea ce ni s-a prezentat ani de 
zile de către alţii ca fiind fals să fie deodată corect? Asta 
trimite la rădăcina îndoielilor noastre: alții ne-au spus să 
nu fim egoiști. Așa cum, în general, alţii sunt cei care 
incearcă constant să ne motiveze pentru ceea ce consi- 
deră ei a fi corect. 

Cine este de părere că a venit momentul de a nu mai 
lăsa ca alții să stabilească pentru el criteriile aprecierii, ci 
s-o facă el însuși, înaintează un pas decisiv în înțelegerea 
artei de a fi egoist. 

Se poate prea bine ca preocuparea cu ea să ducă la 
schimbarea totală a obiceiurilor de viaţă. O dată ce 
cineva începe să se ocupe intens cu sine însuși el va 
constata ce bucurie îi face. Conștiinţa lui de sine va 
crește. Părerea altora despre el va pierde din importanţă. 

Se poate întâmpla și ca unii să recunoască necesitatea 
de a se despărţi de slujba lor de până atunci, de unii 
prieteni nefolositori sau de partenerii lor conjugali. Sau 
să scoată pe viitor mult mai mult decât până atunci din 
munca lor, din relaţiile lor ori din căsnicia lor. 

Orice aţi vrea să modificaţi în viața dumneavoastră, 
treceţi la fapte când considerați că este bine s-o faceți. Și 
nu vă întrebaţi de o mie de ori dacă le-ar plăcea oare 
celorlalți. 

Dacă veţi ajunge la această atitudine, înseamnă că 
prezenta carte v-a fost utilă. Ea nu trebuie să vă convingă 
de nimic altceva și nu trebuie să vă îndemne la nimic 
altceva decât la a vă determina singuri viaţa cu toate 
forţele și după posibilităţile dumneavoastră. 

iecare om are două posibilităţi să-și găsească feri- 
cirea personală. Fie duce o viaţă sub pavăza 
comunității, adaptându-i-se ei. Preţul pe care-l 
plătește în schimb este un grad mare de dependenţă de 
alții. Fie duce viaţa pe care ar dori el s-o ducă și poartă 
singur întreaga responsabilitate pentru ceea ce face. 
Cine vrea să-și construiască singur fericirea întâmpină 
doi adversari. Pe de o parte, lumea din jur care vrea 
permanent să ne ia în posesie. Pe de alta, rezistenţele din 
noi înșine. 
Cele șase rezistențe principale sunt: 
1. Tendinţa de a pasa altora răspunderea pentru noi 
înșine. 
2. A-i crede mai mult pe alţii decât ne credem pe noi. 
3. Ipocrizia sentimentelor din complezenţă. 
4. Lipsa disponibilităţii de a ne apăra fericirea. 
5. Lăsăm să fie știrbită forța noastră cea mai puter- 
nică: fantezia. 
6. Incapacitatea de a distinge ceea ce este important 
de ceea ce este neimportant. 

Fiecare este egoist, dar numai puţini stăpânesc 
arta de a duce viaţa pe care ar dori să o ducă 


În capetele majorităţii oamenilor este înrădăcinată ideea 
că pentru ei nu este nimic mai important decât să se 
adapteze lumii din jur. Viaţa lor pare a se împlini numai 
în comunitate. Aici găsesc recunoașterea și siguranţa la 
care aspiră. Dar fiecare ins din comunitate are doar un 
singur scop: să scoată cât se poate de mult pentru el din 
conviețuirea cu ceilalți. Cât se poate de multă fericire, 
satisfacţie și dezvoltare a propriei personalități. 

Nimeni nu trebuie să se minuneze că în această stră- 
danie ajunge mereu în conflict cu-ceilalți. Ca atacant, când 
încearcă să-i exploateze pe ceilalţi în avantajul său. Ca 
apărător, când vor alții să pună mâna pe el în folosul lor. 

În acest joc natural al convieţuirii, în care fiecare vrea 
să câștige cât se poate de mult pentru sine, se împot- 
mi în drum cei care nu știu cum să se impună. 

n handicap este credinţa într-o lume care nu există. 
Ea se exprimă în sloganuri precum următoarele, cu care 
am fost îndopaţi încă din fragedă tinerețe: 

e Nu te gândi la tine. Ține cont de ceilalți. Suntem 

cu toții în aceeași căruţă. 

* Numai dacă-i ajuţi pe ceilalți ești ajutat și tu. 

e În interesul comunităţii, interesele proprii trebuie 

să le lași pe planul doi. 

* Toţi pentru unul, unul pentru toți. 

* Fii mereu prezent pentru alții și ei îți vor fi recu- 

noscători. 

Lumea în care comunitatea este totul, iar individul 
nimic este o invenţie a unor oameni care vor să-i supună 

pe alţii intereselor lor. Ca recompensă promit pace și 
armonie, siguranţă și fericire și în genere toate cele la 
care năzuim. Ce s-a realizat până acum din aceste promi- 
siuni? Priviţi în jur și veţi constata ce s-a întâmplat cu ele. 

Trebuie să admitem cu luciditate: 

e Cine ţine cont mereu numai de alții, fără a se gândi 
la el, este exploatat. 

e Toleranța se taxează ca slăbiciune și îi determină 
pe alţii să ne exploateze în continuare. 

e Nimeni nu ne ajută dacă nu vede aici și un avantaj 
pentru sine. Chiar de-ar fi numai acela de a-și 
potoli conștiința încărcată. 

Concluzia este evidentă: folosul pe care îl trage o 
comunitate de pe urma sacrificiilor individuale nu este 
altceva decât folosul pe care îl trag câţiva de pe urma 
comunității. 

Convieţuind în comunitate, ne stau la dispoziţie două 
posibilități: putem să punem interesele comunității peste 
ale noastre proprii și să facem sacrificii care le folosesc 
preponderent altora. Sau putem să acordăm propriilor 
noastre interese prioritate, pentru a duce viața pe care 
am dori s-o ducem. 

Haideţi să cântărim consecinţele pe care le aduce cu 
sine fiecare dintre aceste posibilități: 


1. Să ducem viața pe care am dori s-o ducem 
Asta înseamnă, mai ales, să ne bazăm pe noi înșine și nu 


pe alţii. Căci nimeni nu cunoaște adevăratele noastre 
dorinţe și necesități mai bine decât noi. Nimeni nu are 

un interes mai mare pentru satisfacerea lor decât noi 
înșine. 

Mai înseamnă și să ne preocupe mai mult ceea ce ne 
place nouă, decât ceea ce ar putea să le placă altora. În 
strădania de a duce acest lucru la îndeplinire este nece- 
sar să mobilizăm pentru noi înșine forțele noastre cele 
mai bune în loc de a le folosi în avantajul altora. 

Este cât se poate de firesc că ne expunem astfel atacu- 
rilor lumii înconjurătoare, care vrea să ne sechestreze 
pentru ea și spre profitul ei. Ar dori să-i urmăm criteriile, 
în loc să acţionăm după propriile noastre idei. 

Familia dumneavoastră, de exemplu, ar dori să fiți un 
tată grijuliu, care nu precupeţește nici un sacrificiu 
pentru ca persoanelor dragi să le meargă bine. 

Șeful dumneavoastră este interesat să-i urmaţi indi- 
caţiile, chiar dacă asta vă aduce mai multă muncă. 

Firma dorește să ocupați postul pe care vi-l oferă. 
Chiar dacă el nu vă oferă satisfacţiile la care sperați. 

În fine, economia așteaptă să vă decideţi pentru pro- 
dusul cel mai recent, care vă aduce mai mult prestigiu 
— dar trebuie să și plătiți mai mult pentru el. 

Ca să putem contracara aceste atacuri și apăra viaţa 
pe care am dori să o ducem, trebuie să ne dezvoltăm ca- 
pacitatea de a ne afirma în mod hotărât în fața contem- 
poranilor noștri. 


2. Să ducem viața care le place altora 


Ar fi extrem de incorect să susţinem că această viață nu 
merită să fie trăită de noi. Fapt este că multor oameni le 

este perfect suficientă. Ei găsesc destulă siguranţă, 
adaptându-se societăţii și regulilor ei și făcând ceea ce li 
se cere. 

Desigur că aceasta este doar o siguranţă care le poate 
fi retrasă imediat, dacă ies din rolul ce le-a fost atribuit. 
Dar este în multe privinţe numai o problemă de timp, 
până ce se obișnuiesc să adapteze ideile proprii despre 
viaţa lor cerinţelor lumii din jur. 

Ce se oferă ca substitut satisface pretenţiile pe care le 
au. lată câteva dintre ofertele de substitut adesea folosite: 

e Admiraţie pentru destoinicie și performanţe și tot 

ce ne putem permite în schimb. Chiar dacă, în 
realitate, nici nu ne trebuie. 

e Viaţă comodă în cadrul trasat de alții. 

e Laudă și recunoaștere pentru sacrificiile pe care le 

facem pentru alții. 

Aceste sacrificii sunt preţul pentru o viaţă așa cum le 
place altora. Ele constau, în primul rând, în aceea că 
majoritatea dorințelor și viselor noastre cele mai fru- 
moase, a năzuinţelor și necesităților noastre tainice ră- 
mân neîmplinite, întrucât noi trebuie să ținem seamă de 
alții. 

Fiecare om este desigur liber să se decidă pentru una 
dintre posibilităţile indicate aici. La urma urmei, el este 
cel care trebuie să suporte consecinţele. 

Cert este că va exista întotdeauna o minoritate care 
tinde să facă din singura viaţă ce ne stă la dispoziție mai 
mult decât ceea ce lasă alţii să rămână pentru noi. Mulţi 
eșuează însă în efortul lor, deoarece nu cunosc rezis- 
tenţele care le stau în drum. 

Sunt pe de o parte rezistenţele pe care ni le pregătesc 
semenii noștri. Dar sunt și cele care s-au format de-a 
lungul timpului în noi înșine. Sunt teoriile despre adap- 
tare, ascultare și subordonare cărora ne supunem de 
bunăvoie. Sunt normele comportamentale stabilite, cli- 
șeele morale și teama permanentă de a pune-n joc presti- 
giul dobândit, siguranţa și recunoașterea :din partea 
altora. 


Cele mai puternice șase rezistenţe din noi, 
care stau în drumul autodezvoltării noastre celei 
mai ample 


Arta de a fi egoist pornește de la ideea de bază: ocupă-te 
mai mult de tine decât de ceilalți oameni și realizează, 
împotriva! tuturor rezistenţelor, ceea ce tu ai recunoscut 
ca fiind ahi şi potrivit pentru tine. 

Atât e de simplu. Nu trebuie decât să acționăm ca 
atare, și viaţa ar putea deja să arate complet diferit. Dar 
de ce nu se întâmplă în fond mai des așa? Deoarece este 
întotdeauna mai greu să transpunem o soluţie simplă în 
fapt, decât să evităm pur și simplu o soluţie. Modul cel mai 
sigur de a o evita este să nici nu căutăm măcar o soluţie. 

De aceea, atâţia oameni trăiesc cu probleme pe care 
le-ar putea rezolva fără mare greutate. Cel puţin în 
prima fază a apariţiei lor. Dar ce spun oamenii? „Eh, o 
să treacă“ sau „Am atâtea de făcut că nu am timp să mă 
sinchisesc de asemenea fleacuri.“ 

Lipsa de timp, istovirea peste măsură în muncă, 
luarea în considerare a celorlalţi, acestea sunt scuzele 
preferate pentru a evita propriile probleme, până ce se 

amplifică de-a lungul timpului, devenind niște rezistenţe 
puternice care ne determină viața. 

Suntem incapabili să găsim soluţii pentru problemele 
noastre, atât timp cât ar mai putea fi încă stăpânite 
într-un mod simplu. Când ne depășesc, pasăm răspun- 
derea pentru ele altora. 

E greu de găsit un exemplu mai tipic pentru această 
atitudine decât este următorul: 

e O viaţă întreagă milioane de oameni fac totul 
pentru a-și distruge sănătatea. Când apar, în cele 
din urmă, primele simptome severe de boală, tre- 
buie să sară medicii în ajutor. 

e Medicii aparțin — ca și avocaţii, băncile, politi- 
cienii, judecătorii sau statul — de acele instituţii de 
la care oamenii așteaptă soluţii pentru probleme 
de care s-au ferit până în ultimul moment. 

e Medicul vindecă în majoritatea cazurilor boala 
noastră acolo unde își face ea apariţia. El ne pre- 
scrie un medicament care ne vindecă pasager du- 
rerea de cap. În schimb, diferite părți componente 
ale acestui medicament atacă alte organe. Așa 
cum, de exemplu, un analgezic cunoscut produce 
vătămări rinichilor. 

e Urmări ca acelea care poate vor apărea mai târziu 
nu ne preocupă pe moment. Ceea ce ne trebuie 
sunt soluţiile rapide. Aceste soluţii ne și sunt fur- 
nizate prompt. Ele vindecă durerea sau o necesi- 
tate de moment. Dar pe termen lung ne putem 
ajuta numai noi înșine. 

Primul pas pe care-l putem face în acest sens este să 

ne ocupăm de acele șase rezistențe puternice din noi, 
care ne împiedică să facem noi înșine mai mult pentru 

fericirea noastră, în loc să așteptăm minuni pe care să le 
realizeze alții. 


1. Pasăm altora răspunderea pentru noi, 
în loc să o purtăm singuri 


De curând, m-am întreţinut câteva ore cu un tânăr care 
se hotărâse să divorţeze. Am făcut încercări timide să 
pun încă o dată în discuţie acest pas. Zadarnic. Nimic nu 
l-a putut determina să renunţe. 

Cu treisprezece luni înainte mai stătuserăm o dată de 
vorbă. Îmi comunicase atunci că găsise o femeie minu- 
nată și că nunta era deja în pregătire. Am încercat să-l 
atenţionez că pentru o căsnicie ar mai trebui să se întru- 
nească eventual câteva alte premise. Mi-a răspuns numai 
că era perfect lămurit asupra lor. Decizia lui era luată. Și 
era definitivă. 

Bineînţeles că acum era nefericit din cauza nereușitei 
scurtei lui căsnicii. Treisprezece luni îi fuseseră totuși 
suficiente pentru ca să se clarifice complet asupra unui 
lucru: această femeie înainte atât de minunată nu era 
însă cea potrivită pentru el. Nu-l înțelegea. Toate încer- 
cările lui de a soluţiona împreună problemele dădeau 
greș din pricina lipsei ei de înțelegere. 

În puţin mai mult decât un an a renunțat la ceva ce 
fusese conceput pentru o viaţă întreagă. Numai din ca- 
uză că nu reușiseră câteva încercări rapide de convie- 
țuire. El, în orice caz, avea astfel un alibi. De vină era 
celălalt. 

Oricine înţelege atunci când un arhitect, un cons- 
tructor, un mecanic, o croitoreasă, o doctoriță au nevoie 
de trei, cinci sau zece ani pentru a învăţa meseria aleasă. 
Dar, foarte puţini sunt cei care își fac timp să înveţe ceva 
despre ei înșiși și să reziste la această perioadă de uce- 
nicie, trecând peste câteva eșecuri: să învețe cum să-și 
recunoască adevăratele lor dorinţe și să dezvolte un 
concept pentru a le impune; cum să scoată avantaje din 
greșeli; sau cum să ia o decizie și să mobilizeze toate 
forţele spre a o realiza. 

Este mult mai comod să aruncăm de la început asu- 
pra altora vina. Pentru ca, ulterior, când nu mai știm în- 
cotro să o luăm, să avem un alibi credibil pentru nereu- 
șita noastră. 

În acest fel a devenit un joc de societate general în- 
drăgit să se găsească un responsabil pentru orice, la 
timp. Numai nu pe sine. 

e Medicii trebuie să ajute, dacă ne-am ruinat sănă- 

tatea ani de zile. 

e Statul ne va acorda el într-un fel oarecare siguranță 
și bunăstare. Pe cât posibil așa, încât noi să nu 
facem vreun efort. 

e Chiar și concediul lăsăm să ne fie plănuit de o 
agenţie de voiaj, ca să nu ne chinuim ocupându-ne 
singuri de ceea ce ne aduce cu adevărat recreere. 

e Cumpărăm mii de lucruri fără de care am putea 
trăi la fel de bine. Dar trebuie pur și simplu să le 
avem, fiindcă și alţii le deţin. Dacă nu ni le putem 
permite, luăm credite și ne facem timp de decenii 
dependenţi de cei care au dat banii. Ca să ne ia ei 
răspunderea pentru necesitatea noastră nesățioasă 
de bunăstare. 

Aceasta este modalitatea simplă de a ocoli orice risc. 
Cel puţin pentru scurt timp. Până ce ajungem să nu mai 
fim stăpânii propriei noastre vieţi. Am amanetat altora 
tot ce ne-ar putea face fericiţi și independenți. 

Și de ce se poate ajunge atât de departe? Întrucât nu 
ne putem decide să purtăm singuri răspunderea pentru 
tot ce vrem și facem. Singuri și până la ultima consecinţă. 

Această recunoaștere va fi ceva de la sine înţeles pen- 
tru oricine realizează că numai el singur poate găsi solu- 
ţia la toate problemele sale. Ceea ce-i Oferă alţii este numai 
un substitut trecător, al cărui preţ nu se află pe termen 
lung, în nici un raport acceptabil cu folosul așteptat. 


2. Îi credem pe alții mai mult decât ne credem pe 
„noi înșine, pentru că nu ne dăm seama singuri ce 
ni se potrive ște nouă 


Oamenii se află mereu în grup pe drum pentru a găsi pe 
cineva care să le indice calea. Ei înșiși nu se simt capabili 
să o recunoască. Ei spun: „Cum aș putea oare, doar eu 
sunt numai un individ nesemnificativ, care muncește din 
greu”. Sau: „Mă iau după oameni mai deștepți care tre- 
buie s-o știe“. De parcă oamenii deștepți ar fi mai capa- 
bili să ducă o viaţă fericită decât sunt cei mai puţin 
deştepţi. 

Dacă cei care caută neajutorați primesc un mesaj care 
le spune: „Luaţi-o la stânga, numai acolo este ținta voas- 
tră“, vor merge într-acolo. Ce-i drept, abia atunci când 
s-au convins că sunt în compania altora. Căci li se pare 
mai ușor să suporte un destin împărtășit. 

Dacă marșul devine prea anevoios, caută indicatoare 
pentru o cărare mai comodă. Dacă indicatorul anunţă: 
„La stânga este greșit, la dreapta trebuie s-o luaţi, căci 
acolo se află scăparea voastră“, îl vor urma ascultători. 
Recunoștinţa lor este atât de mare, că i-ai putea trimite 
oriunde. Sunt mulțumiți așa, pentru că ei înșiși nu știu 
încotro vor de fapt. 

Vestitorii salvării, politicienii, oamenii din publicitate 
și, în general, toţi cei care au de proclamat un singur 
adevăr corect se folosesc de asta. Ei știu exact ce le lip- 
sește oamenilor. Este capacitatea de a gândi ei pentru ei 
și de a recunoaște ce este corect și potrivit pentru ei. 

Cine se lasă astfel condus de alții nu poate să ducă 
niciodată viaţa pe care ar dori s-o ducă. Deoarece la tot 
ce-și dorește trebuie să-și pună întrebarea: „Ce vor zice 
ceilalți?“. Dacă ar fi posibil să nu le placă, el își va repri- 
ma dorinţele cele mai arzătoare și necesităţile cele mai 
firești. Probabil că, în unele cazuri, va manifesta chiar un 
sentiment de vinovăţie din cauză că are astfel de dorinţe 
și necesități. Căci trăiește sub constrângerea de a con- 
sidera greșit tot ceea ce alţii nu-i îngăduie. | 

Și totuși nu există nimic și nimeni care să-l poată îm- 
piedica să meargă pe propriul lui drum. Cu condiţia, desi- 
gur, să stăpânească arta de a se face independent de alții. 


3. Ipocrizia din complezență face ca sentimentele 
noastre adevărate să se atrofieze tot mai mult 


Printre acele rezistenţe care ne împiedică să fim așa cum 
am dori se numără ipocrizia sentimentelor. Ea nu per- 

turbă numai relația noastră cu alți oameni, ci ne pune și 
permanent în conflict cu noi. 

Vorbim în genere despre „sentimentele noastre“ și. 
ignorăm cu desăvârșire ce se ascunde îndărătul lor: 

e Există o dată sentimentele autentice. Dar deja 
această denumire este problematică, întrucât cei 
mai mulţi oameni nu mai pot distinge de mult care 
sentimente sunt „autentice“ și care nu. 

e Există sentimente pe care normele sociale ne 
îngăduie să le arătăm și altele pe care le înăbușim, 
ca să nu provocăm indignarea semenilor. 

e Multe sentimente nu le nutrim, de fapt, deloc. Le 
simulăm însă, pentru a ne adapta unei atmosfere 
generale sau pentru a fi pe placul altora prin aceas- 
tă fățărnicie. 

e Există sentimente care nu sunt nimic mai mult 
decât o manevră tactică pentru a-i impresiona pe 
alţii sau a-i supune. 

e Să nu uităm să menţionăm și că nu rareori se în- 
tâmplă să ne refugiem în lumea de nedefinit a 
sentimentelor, numai pentru a scăpa trecător de 
lumea searbădă a realității. 

Aproape nimeni nu va putea susţine că nu cunoaște 
din proprie experienţă toate formele înșirate aici. Cine 
este însă în stare să deosebească ce e autentic de ceea ce 
nu-i autentic? 

Pentru un egoist, veţi gândi acum, este perfect egal 
dacă manifestă sentimente autentice sau neautentice. 
Principalul este să-i folosească. 

La ce folosește însă dacă, de pildă, o femeie joacă timp 
de zece ani faţă de soţul ei rolul soției profund iubitoare, 

numai pentru că nu vrea să-și pună în joc siguranţa con- 
fortabilă a căsniciei? Nu înseamnă decât zece ani de 
dependenţă. Mai puţin de soţul ei care nu bănuiește 
nimic, cât de sentimentul ei nesincer. 

Cunosc o astfel de femeie. Nu voi uita niciodată dis- 
perarea ei când mi-a mărturisit: „Zece ani am simulat 
faţă de soțul meu ceva ce nu a existat niciodată. Când ne 
culcam împreună voia mereu să audă de la mine dacă îl 
iubesc. l-am spus de mii de ori: «Te iubesc, te iubesc». 
Dar, de fapt, nu simţeam nimic, absolut nimic. Mi-a fost 
indiferent de la bun început.“ 

Se căsătorise cu soțul ei — și asta nu afirm eu, ci ea a 
spus-o — pentru a pleca de la părinţi și a avea siguranţa 
zilei de mâine. Orice sacrificiu i se părea îndreptățit; 
chiar și să arate un sentiment care nu exista. La urma 
urmei, primea în schimb tot ce poate visa o femeie. 
Aproape orice dorinţă îi era îndeplinită. Banii nu contau. 

E drept că zece ani mai târziu toate astea nu mai re- 
prezentau nimic pentru ea. Ba, dimpotrivă. Voia să re- 
nunţe la tot. Dar nwa reușit, căci nu și-a putut lua ini- 
ma-n dinți ca să-i spună soțului ei adevărul. Nu era numai 
prizoniera ipocriziei ei. Era și prizoniera scrupulelor ei. 

La asta să aspire oare un egoist, al cărui scop suprem 
este să ducă o viaţă liberă, care-l face fericit? 

Sigur că acest caz pe care l-am menţionat este un 
exemplu extrem. Dar, pentru cei mai mulţi dintre noi, 
nu trece-o zi în care să nu intrăm într-un fel sau altul în 
conflict cu lumea sentimentelor noastre. Din milă. Din 
scrupul. Pentru că simulăm entuziasm și simţim exact 
contrariul. Se prea poate ca în acea clipă chiar să credem 
că suntem entuziaști. Credem așa pentru că vrem să o 

credem. Este calea mai comodă decât spunând cuiva: „Ia 
ascultă aici. Dumneata poți să crezi în acest lucru pe care 
vrei să mi-l prezinţi ca atrăgător. Dar pe mine mă lasă 
total rece.“ 

Celălalt ar putea fi dezamăgit de noi. Ne-ar putea-o 
lua în nume de rău. Ne-ar putea retrage favorurile și 
recunoașterea lui. De aceea ne-am dori să spună despre 
noi: „Ăsta-i un tip grozav. Sincer entuziasmat de pro- 
blemă. Nu unul dintre ăia care au veșnic de obiectat câte 
ceva.” 

E posibil ca acesta să fie doar un exemplu foarte co- 
mun. Dar el se poate încheia după zece zile sau zece ani 
într-un mod asemănător cazului acelei femei pe care 
tocmai l-am evocat. 


4. Ne lipsește disponibilitatea de a ne apăra 
dreptul la fericire și autodezvoltare 


Frumoasa lume fericită rămâne pentru noi un simplu vis 
dacă nu luptăm mereu pentru ea. Mulţi oameni sunt 
gata să pună în joc totul pentru alţii. Toată energia lor, 
fantezia lor, sănătatea lor. Ei fac tot felul de sacrificii. Nu 
numai fizic, ci și dezminţind tot ce le stă pe suflet. 

Doar atunci când este vorba despre ei înșiși, despre 
fericirea lor, libertatea lor și dezvoltarea lor de sine... 
atunci se așază în fotoliu și așteaptă. Eroarea lor fun- 
damentală este: ei consideră că dacă luptă ca nebunii 
pentru alţii, pentru binele firmei, pentru dreptatea gene- 
rală, pentru fericirea familiei, atunci nu ar mai trebui să 
facă nimic pentru ei. 

Toţi tindem să ne identificăm atât de mult cu comu- 
nitatea, încât suntem de părere că binele acestei comu- 
nități înseamnă automat și binele nostru personal. Dar 
mai degrabă contrariul este cazul. Cu cât jertfim mai 
mult pentru ca, de exemplu, firma sau familia noastră să 
se poată dezvolta, cu atât mai mică devine propria 
noastră posibilitate de dezvoltare. 

Să luăm următorul exemplu: gospodina X nu pregetă 
să facă familiei ei viața comodă. Se străduiește să aibă 
înțelegere pentru problemele soțului ei. Este ca o cloșcă 
pentru copiii ei. Zilnic strânge dezordinea pe care proge- 
niturile ei au lăsat-o în urma lor fiind siguri că „o să facă 
mama ordine.“ i 

Nu trebuie să spun mai multe. Oricine cunoaște ima- 
ginea chinuitei gospodine. Face parte dintre reprezentă- 
rile clișeu ale epocii noastre, care s-au transmis ca mo- 
dele intangibile din veacurile trecute. 

Să o spun cu toată claritatea: acest rol al gospodinei 
model nu este altceva decât refugiul comod în fața ne- 
cesității autoafirmării. Este alibiul pentru propria neferi- 
cire. Putem spune oricând: „Sunt atât de ocupat(ă) cu 
ceilalți, încât nu-mi mai rămâne timp și pentru mine.“ 

Această atitudine trezește laudă și recunoaștere. La 
nevoie, și simpatie. Autoafirmarea trecătoare ne absolvă 
de efortul de a face mai multe pentru propriul nostru bine. 

Cine se mulțumește cu așa ceva nu poate să fie liber, 
împlinit sau fericit oricât este de slăvit, compătimit sau 
luat ca exemplu. Este incapabil să se lupte pentru ceea 
ce ar vrea să facă el însuși și să-și apere acest lucru. 
Ajunge într-un circuit pe care singur l-a ales, care îi cere 
mereu noi sacrificii. 

El le mătură celorlalți oameni problemele din drum. 
Astfel, problemele personale devin tot mai mari. Cu cât 
se obișnuiesc ceilalți mai mult că cineva se sacrifică 
pentru ei, cu atât descarcă mai mult asupra lui. Îi sunt 
recunoscători? Nici gând. Sunt indignaţi dacă respectivul 
se gândește o dată la el și nu le satisface mai întâi 
cerințele lor mereu crescânde. 

Lucrul este valabil pentru gospodina care se sacrifică. 
Este valabil și pentru salariatul care nu obosește niciodată, 
pentru animalele de muncă, secretarele indispensabile, 
„fetele bune la toate” și, în general, pentru toți cei care nu 
au altceva în minte decât să se distrugă pentru alţii. 

Dacă nu vor să se mulțumească cu situaţia de a sfârși 
într-o zi storși de energie și plini de amar pe „tușa“ vieţii, 
uitaţi de cei care au profitat de pe urma lor, chinuiţi de 
autoreproșuri prea târzii, nu le rămâne nimic altceva 
decât să-și mobilizeze la timp forţele pentru ei înșiși și 
să-și apere propriile lor reprezentări de viaţă. În loc să 
le jertfească pentru alții. 


5. Lăsăm să fie știrbită forța cea mai puternică 
datorită căreia ne-am putea elibera din depen- 
dență: fantezia 


Pentru a o spune deschis: când afirmăm că „ceea ce este 
corect pentru toţi ceilalţi trebuie să fie corect și pentru 
mine“, nu este nimic altceva decât o simplă comoditate. 
În loc să ne cunoaștem propriile dorinţe și să le im- 
punem, ne adaptăm colectivităţii. 

Dacă am dori să trăim precum Curd Jiirgens! sau 
prințesa Anne a Marii Britanii, este vorba numai de o 
copie. Nici asta nu duce la autodezvoltarea noastră. 

Fiecare, ar trebui să admitem acest lucru, este unic în 
personalitatea sa. De ce nu încercăm să scoatem ce-i mai 
bun de aici? 

Sigur că este corect că suntem toţi o parte a comu- 
nității în care trăim. Dar depinde numai de noi dacă ne 
creăm între aceste limite cadrul în care ne putem dez- 
volta liber după propriile noastre considerente. Acest 
proces începe cu dezvoltarea liberă a fanteziei noastre. 

Dumneavoastră reprimaţi ideea de a vă elibera de 
dependenţele pe care ar dori să vi le impună alţii, în loc 
să nutriți această idee și s-o stimulaţi, până ce devine atât 
de puternică, încât ea vă silește chiar de la sine să 
acționați. 

Nimic din ceea ce au creat oamenii în această lume 
nu ar fi putut să ia naștere dacă nu s-ar fi întâmplat ca 
odată, cândva, un om individual să-l fi gândit cu toată 
forţa fanteziei sale. Însă această forță nu se poate dez- 
volta decât dacă i se creează posibilitatea respectivă. O 
singură propoziție deschide această posibilitate. Ea este: 
„Pentru mine nu există imposibilul.“ Cine o respectă 
pune în mișcare motorul care ne face să realizăm ceea ce 
alţii consideră a fi irealizabil. 

În acest mod este transformată lumea de mii de ani. 
De ce să nu putem, dumneavoastră și cu mine, trans- 


1 Curd (sau mai bine cunoscut în America sub forma Curt) Jürgens 
(1915-1982), actor german de film și teatru, ajuns renumit la 
Hollywood după cel de-al Doilea Război Mondial. (N. t.) 

forma pe baza acestei experienţe și mica noastră lume 
proprie? 

Dar noi ce facem? 

Căutăm modele străine, pentru că nu ne putem 
decide să găsim modelul în noi. În loc să stabilim criterii 
proprii pentru acţiunea noastră, ne subordonăm crite- 
riilor altora. Fixăm graniţa dezvoltării fanteziei noastre 
acolo unde alții spun: „Așa ceva nu-i posibil. Asta nu se 
poate.“ 

Întrucât nu ne putem imagina să realizăm mai mult 
decât alţii, nici nu vom realiza. Ne încadrăm astfel de 
bunăvoie într-o viaţă mediocră și ne înăbușim aspiraţia 
la acea viaţă care să ne aducă un maxim de satisfacţie. 

Și totuși zace în fiecare forţa de a schimba situaţia. 
Trebuie doar să facă uz de această forță. 


6. Incapacitatea de a face ceea ce este important și 
de a renunța cu ușurință la ceea ce este neimportant 


Ceea ce ne dezorientează tot mereu este oferta mare cu 
care vrea să ne amăgească lumea înconjurătoare. Totul 
ni se prezintă în așa fel, de parcă ne-ar fi indispensabil. 
Dar importanţa efectivă a majorităţii acestor oferte 
constă în folosul pe care-l aduc celorlalți. Noi suntem 
doar mijlocul lor pentru a-și atinge scopul. 

Cine se încrede orbește în evaluările pe care le fac alţii 
obiectelor nu va mai ști curând ce este important pentru 
el. În schimb, cine a stabilit singur cum vrea să-și mode- 
leze viaţa și ce este necesar pentru fericirea lui deține un 
etalon propriu de evaluare. Dacă cineva vrea să-l] „abu- 

rească“ pentru ca să accepte un obiect, oricât ar fi de 
convingătoare argumentele, el nu trebuie decât să se 
întrebe: „Îmi este util în realizarea țelurilor mele sau este 
important numai pentru alții?” În felul acesta nu risi- 
pește timp și energie cu ceva insignifiant și poate să se 
dedice cu totul lucrurilor importante. 

Cunosc o mulțime de oameni care nu obosesc în ten- 
tativa de a „fi în pas cu timpul“, după cum se exprimă. 
Ei trebuie să aibă și să facă mereu ceea ce tocmai este la 
modă. Chiar dacă este exact contrariul a ceea ce până 
mai ieri era modern. 

Capacitatea atât de mult slăvită a adaptării rapide la 
trendul vremii servește cu precădere la mascarea incapa- 
cității de a ne preocupa de valorile constante ale vieții 
noastre. Mai ales de ce-i mai important — de noi înșine. 

Acești oameni pot să explice cuiva ore întregi de ce 
este atât de important să se discute și să se demonstreze 
pentru Biafra, Vietnam, libertatea în Chile sau alte 
probleme care tocmai agită omenirea. Având în vedere 
procesele din lumea mare și largă — spun ei —, este 
iresponsabil să te gândești la propriile tale probleme 
mărunte. Mai puţin comodă, dar în schimb mai eficace 
este o constatare mult mai evidentă: cine nu-și rezolvă 
propriile sale probleme va putea contribui prea puţin la 
rezolvarea problemelor universale. 

Dar cum ne-am putea rezolva problemele dacă nu le 
luăm în serios și nu ne luăm nici pe noi? 

Cine se încrede în apelurile cu care vor să ne con- 
vingă alţii de ceea ce le pare lor important nu are de ce 
să se mire dacă trebuie să constate într-o zi cât de absurd 
și-a irosit cei mai frumoși ani ai vieții. 

Alunecarea spre probleme mărunte este pentru mulți 
o scuză comodă ca să amâne ceva important pe mai 
târziu. „Astăzi“, zic ei, „mai am încă mii de alte treburi 
de rezolvat. Dar mâine o fac.“ De atâta teamă să nu 
rateze tot felul de lucruri, ratează tocmai ce-i decisiv. 

Mâine — asta este pentru ei marea speranţă. Mâine 
vor face ceea ce încă nu s-au putut decide astăzi să facă. 
Dar pentru tot ce este astăzi important mâine este deja 
prea târziu. Exact așa cum multe lucruri secundare nu 
pot compensa niciodată o singură decizie esenţială. De 
aceea se și miră atâția oameni care-și fac cu râvnă datoria 
de dimineaţă până seara că există indivizi care își ating 
scopul aproape fără efort cu o singură faptă importantă. 
Cum reușesc? Foarte simplu: au recunoscut ce este impor- 
tant pentru ei și nu se lasă să-i abată nimic de la țelul lor. 


Aventura fascinantă de a-și lua viaţa singur 
în mâini și de a nu mai depinde de alţii 


Înainte de sfârșitul acestui capitol ar mai trebui să vă indic 
ceva ce vă poate fi de folos. Cunoașteţi acum cele mai 
importante șase rezistenţe care ne împiedică să ducem 
viața pe care am dori s-o ducem. Să nu mai ziceți deci 
niciodată de acum încolo cu conștiința curată: „Alţii sunt 
de vină că nu pot trăi așa cum aș dori.“ Sau: „Aș dori să 
fac atâtea altfel; de ce nu reușesc oare?“ 

Acum știți cu siguranţă mai mult și asta vă va fi de 
ajutor în continuare. Cu condiţia să nu spuneți: „Tot ce 
am citit aici este perfect. Numai că, în cazul meu, lucru- 
rile stau cu totul altfel.“ Și apoi să înșiraţi două duzini 

de motive pentru care nu puteți face nici pe viitor nimic 
în folosul dumneavoastră. 

Să nu uitaţi nici că a schimba în viața dumneavoastră 
ceva în bine nu poate fi problema acestei cărți. Numai 
dumneavoastră înșivă sunteți responsabil de schimbare. 

De dumneavoastră depinde să faceți din asta o 
aventură fascinantă. Unora li se poate părea că merită să 
lupte pentru a transforma lumea sau a răsturna socie- 
tatea noastră. Poate vor și reuși cândva ceea ce intențio- 
nează. Viitorul este lung, și este o frumoasă mângâiere 
că urmașii noștri o vor duce mai bine odată și odată. 

Aventura de care este vorba aici e mai puțin preten- 
țioasă. Este revoluţia extrem de personală pe care o 
poate declanșa oricine în sine însuși. lar beneficiarul ei 
este el. Nu odată, cândva, ci astăzi deja. Este o revoluţie 
împotriva asupririi căreia îi suntem expuși. Expuși de 
către alţii și de către noi. De către rezistențele în faţa că- 
rora ne dăm speriaţi înapoi, pentru că le supraapreciem. 

Cu câţiva ani în urmă, când această temă tocmai era 
foarte la modă, cei care făceau sondaj de opinie se 
preocupau din nou să afle dorințele sexuale tainice ale 
câtorva mii de germani. Nu-mi mai amintesc toate deta- 
liile picante, care au fost apoi date publicității într-un 
raport. Însă declarația unui negustor în vârstă de 42 de 
ani și căsătorit mi-a rămas întipărită în minte. 

Omul a spus, printre altele: „Visez de ani de zile să 
merg o dată cu soția mea la iarbă verde și să o seduc 
acolo, fiind goi într-o poiană. Mi-a lipsit însă până acum 
întotdeauna curajul să i-o spun. Probabil că m-ar 
considera total nebun.“ 

Întrucât soţia lui l-ar putea considera total nebun — 
rețineți „l-ar putea“, căci el nu știe de fapt ce gândește ea 
despre această idee — el nu întreprinde nimic pentru a-și 
împlini această dorinţă pe care o nutrește de mulți ani. 

Aţi putea zâmbi cu milă gândindu-vă la acest bărbat. 
Dar, în fond, asta-i realitatea zilnică a vieții noastre. Nu 
așa-zisele lucruri mari de pe lumea asta, ideile și des- 
coperirile importante sunt cele care alcătuiesc mica 
noastră fericire personală. Sunt rezistențele aparent futile 
și felul cum ne descurcăm cu ele. 

De curând, a murit pionierul american al zborului, 
Charles Lindbergh. A devenit eroul unei întregi națiuni, 
după ce a străbătut în 1927 Atlanticul într-un avion 
minuscul. 

Atunci această aventură a fost o faptă admirată în 
lumea întreagă. Ceea ce merită până în ziua de azi aten- 
ție este hotărârea cu care a depășit Lindbergh toate 
rezistențele pentru a putea efectua acest zbor temerar. 

Tatăl lui era deputat de Minnesota în Congres. Un 
bărbat destul de încăpățânat. Și-a crescut fiul în ideea de 
a se baza mai mult pe sine decât pe alții. Obișnuia să 
spună: „Un băiat este un băiat. Doi băieți sunt o jumătate 
de băiat. Trei băieți nu mai sunt absolut nici un băiat.” 

Nu-i de mirare că în viața micului Charles însușiri 
precum încadrarea, adaptarea și dependenţa nu jucau 
nici un rol. Pe el îl fascina zborul, ceea ce era însă privit 
pe atunci încă drept o aventură lipsită de responsabili- 
tate. Să șadă singur undeva sus într-un aparat de zbor 
era exact pe gustul lui. „Gustul lui“... de fapt a devenit 
marea sa pasiune, conţinutul vieţii lui, suprema împli- 
nire pentru el. 

„Acolo sus“, spunea, „acolo savurez sentimentul de 
a trăi la un nivel omenesc mai înalt decât scepticii de jos 
de pe pământ, care mă consideră nebun pentru că îmi 
asum acest risc.“ 

Ceilalţi n-aveau decât să-l considere nebun, să râdă 
de el, el tot era convins că: „Mai bine trăiesc un deceniu 
așa cum îmi face cea mai mare plăcere. Dacă mă ia apoi 
dracu’, fiecare an în parte mi-a fost mai preţios decât o 
viaţă lungă în mediocritate.” 

A ajuns oricum la 70 de ani. 

Ce ar fi rămas din sentimentul de fericire, din satis- 
facţia la împlinirea celei mai mari dorinţe a lui, dacă 
acest Charles Lindbergh ar fi plecat urechea la oameni? 
Pesemne, exact ceea ce le rămâne numeroșilor oameni 
care se abţin de la împlinirea năzuinţelor lor și de la 
savurarea vieţii lor până la capăt. 

Și totul, numai pentru că-și spun mereu: „Ce vor zice 
ceilalți?“ Sau: „Doar sunt un nimic, nu o să pot face 
niciodată acest lucru.” 


iecare dorinţă pe care o nutrim este legată de o 
decizie. Avem din nou două posibilități: 


e Să mobilizăm toate forţele disponibile, pentru a o 

realiza și a obține astfel satisfacţie și fericire. 

e Să o înăbușim, pentru că nu corespunde criteriilor 

cărora ne-am adaptat. 

Următorii cinci pași ne ajută să folosim conștient toate 
forțele și posibilităţile, spre a realiza cu succes orice 
intenţie: 

1. Disponibilitatea de a da oricărei dorinţe o șansă de 

a se dezvolta. 

2. Hotărârea de a elimina toate îndoielile. 

3. A da curs liber fanteziei. 

4. Decizia pentru cea mai bună dintre toate posi- 

bilitățile găsite. 

5. A acţiona. 

Cum decid tensiunea și fantezia dacă ne îndepli- 
nim o dorinţă sau o înăbușim timpuriu, în fașă 


Pentru mulți oameni a devenit o rutină cotidiană să-și 
înăbușe dorințele cele mai frumoase, încă înainte să le fi 
oferit o șansă de a se realiza. 

Negustorul amintit, care voia să-și seducă o dată soția 
la iarbă verde, este un astfel de om. Fantezia lui s-ar 
putea să se avânte gândindu-se cum ar putea fi. Totuși, 
ceva îl împiedică să-și mobilizeze această fantezie în 
găsirea căii pentru a-și impune dorinţa. 

Această dorinţă îl transpune fără îndoială într-o stare 
de tensiune, care tinde să fie soluţionată și deci satisfă- 
cută. Însă negustorul înăbușă această tensiune deja în 
fașă, încă înainte ca ea să fi devenit atât de puternică 
încât să producă decizia de a acționa. 

Este aceeași tensiune care-l cuprinde când vrea să 
vândă ceva unui client. Ea îi stârnește o atenţie mai spe- 
cială. Îi ascute instinctele negustorești și îl face receptiv 
la indicaţiile pe care le poate folosi în avantajul său. 

Dacă este vorba de o decizie în profesia sa, dă frâu 
liber acestei tensiuni. La fel cum lasă fanteziei lui câmp 
liber pentru a găsi posibilităţi de influențare a afacerii în 
favoarea lui. 

Toate acestea îi lipsesc în cazul visului său sexual. El 
reprimă dezvoltarea utilă a tensiunii și fanteziei. Începe 
să acţioneze un mecanism de inhibiţie, care îi împiedică 
decizia de a acționa. 

Facem cu toții zilnic astfel de experiențe sau unele 
asemănătoare. Acea inițiativă pe care poate că o valorifi- 

căm în probleme profesionale ne lipsește în deciziile 
private. Sau invers. 

Unde zace vina? 

În criteriile pe care ni le dictează lumea înconjurătoare 
și ale căror îngrădiri le preluăm, fără să le verificăm 
temeinic în privința folosului egoist. Mai bine luăm 
asupra noastră sacrificii și renunţări. Sau ne mulțumim 
cu compromisuri care ne aduc mai multe dezavantaje 
decât avantaje. 

Negustorul citat nu are probabil nici un fel de rețineri: 
să tragă pe sfoară un partener de afaceri. Este ceva per- 
mis după criteriile general acceptate în lumea afacerilor. 
Cine reușește este mândru că a obținut un profit pentru 
sine. 

În schimb, reprezentarea ce i-a fost inoculată din copi- 
lărie despre actul sexual este supusă unor limite mult 
mai înguste a ceea ce este îngăduit. În realitate, mai este 
și acum valabil în această epocă aparent atât de libertină 
că, pentru nenumărate cupluri, relaţia intimă nu este 
altfel de imaginat decât în dormitorul aflat în întuneric 
și după un ritual monoton, pe care femeia îl rabdă supusă. 

Putem spune că toate dorințele noastre, după ce 
ne-au devenit conștiente, au de trecut printr-un control. 
Doresc să numesc asta faza killer a oricărui proces deci- 
zional. Aici, dorinţele sunt verificate, aprobate sau res- 
pinse după criteriile comportamentale înmagazinate. 

Apar două posibilităţi: 

1. Decizia de a mobiliza toate forțele disponibile pen- 
tru a realiza dorinţa, obținând astfel satisfacţie și 
fericire. 

2. Decizia de a înăbuși dorința, întrucât nu corespun- 
de normelor cărora ne-am adaptat. 

În această fază killer se decide ce se întâmplă cu do- 
rințele noastre. Veţi admite că pentru oricine cunoașterea 
acestor procese este de o importanţă neobișnuită. Aici se 
hotărăsc, adesea în doar câteva clipe, fericirea și prăbu- 
șirea. Uneori și cursul viitor al întregii noastre vieți. 

Totuși, foarte puţini oameni sunt conștienți de aceste 
conexiuni. Ei știu foarte exact cum trebuie să-și mânu- 
iască autoturismele, să umble cu mașinile de spălat și cu 
televizoarele. Dar procesul deciziilor lor, care este mult 
mai important pentru ei, se sustrage influenţării lor 
intenționate. 

Ei îl lasă în seama unor dispoziţii de moment și in- 
fluenţelor exterioare cărora tocmai le sunt supuși. Sau 
gradului de comoditate la care au ajuns de-a lungul 
timpului. Ori s-au resemnat deja și spun plini de auto- 
compătimire: „Mi-am îngropat de mult toate marile mele 
visuri despre fericire. Câte ceva stătea mereu în calea 
realizării lor.” Era însă vorba numai despre propria lor 
incapacitate de a lua decizia corectă. 

Cu alte cuvinte: oamenii preferă să facă ceea ce le 
solicită cel mai mic efort. În caz de dubiu, asta înseamnă 
reprimarea dorințelor lor. 

Arta de a fi egoist nu poate folosi însă nimănui care 
lasă așa în seama întâmplării dacă dorinţele lui sunt duse 
sau nu la îndeplinire. De aceea, este necesar să ne pre- 
ocupe intens cum putem influenţa conștient și intenţio- 
nat procesul decizional descris. 

Să presupunem că soțul A primește de la firma lui 
oferta să preia un post care-l face să înainteze cu un pas 
considerabil în ierarhie. Este legat de mai mult prestigiu 
şi de mai mulţi bani, cu care își poate cumpăra mai 


48 Josef Kirschner 


multe. Desigur că și de mai multă muncă, mai mult stres 
și mai multă răspundere. Să presupunem în continuare 
că acestei ispite îi stă împotrivă în A dorinţa naturală de 
a se bucura de câte ceva în viață, de a avea timp pentru toate 
lucrurile pe care ar dori să le facă, de a le savura, fără a 
ține seamă de interesele altora. Într-adevăr, și-a creat și 
în anii trecuţi tot ce i-ar putea înlesni această viaţă. 

Prin oferta firmei este periclitată împlinirea acestei 

dorinţe. Problema trebuie soluţionată. Ajunge în faza 
killer a procesului decizional. Întrebarea este: se decide 
A pentru reprimarea dorinţei sale personale de viaţă 
nutrite de mult sau renunţă la oferta atrăgătoare? 

Dorinţei personale i se opun numeroase rezistenţe, 

printre care următoarele: 

e A se întreabă: dacă pierd această șansă unică nu 
mi se va mai face niciodată o asemenea ofertă în 
firmă. Ar putea să însemne sfârșitul carierei mele. 
Sunt aruncat undeva pe linie moartă. Ce vor spune 
soția mea și toate cunoștințele noastre? 

e Se gândește: nimeni nu va înţelege un refuz. Ar 
echivala cu un eșec. Cel puţin în ochii celorlalți. 

e Fantezia lui ajunge în sfere înalte, când își închi- 
puie câte îi va aduce oferta. Admiraţie, statut social 
și triumf. Va putea să realizeze pentru el și familie 
lucruri pentru care îi invidia până acum pe alții. 

Nimic nu este conform reprezentării generale despre 

masculinitate mai greu de suportat de către un bărbat 
decât să renunţe la o victorie care-l propulsează ierarhic. 
Această reprezentare a victoriei aţâţă vanitatea unui 
bărbat la fel ca și gestul unei femei cerute de mai mulți 
în căsătorie de a-l prefera faţă de toți copretendenții. 
Sunt foarte puţini cei care pot rezista tentaţiei de a fi 


Cum decid tensiunea și fantezia dacă... 49 


admiraţi și invidiaţi măcar pentru scurt timp de alții. 
După ce tumultul victoriei a trecut de mult și toate 
dezavantajele legate de acest pas au devenit clare, ei tot 
se vor mai hrăni din ea. 

Întâlniţi acest fenomen peste tot unde se întrunesc 
bărbaţi și vorbesc despre „trecut“, anii lor de glorie și 
marile lor fapte. Desigur, și femeile sunt victimele acestei 
constrângeri de a fi admirate. Ele vorbesc despre anii 
când încă erau frumoase și râvnite, înainte de a începe 
să se sacrifice pentru bărbat și familie. 

Omul nostru A ia deci o decizie de înţeles pentru me- 
diul său înconjurător și acceptă oferta. Oricine va spune: 
„Te admir.“ Sau: „Dar știu că ești un tip norocos.“ Sau: 
„Acum ai dat lovitura.“ Astfel de lingușeli îl fac să uite 
toate gândurile despre planurile pe care și le făcuse 
pentru el. 

Este posibil să fi acționat corect. În orice caz însă, nu- 
mai și numai după criteriile pe care le consideră alții 
corecte. Li s-a adaptat lor. 

În realitate, decizia lui se află, bineînţeles, în contra- 
dicție cu dorința lui adevărată. Faptul că era dispus să 
se adapteze reprezentărilor semenilor săi l-a determinat 
să reprime ceea ce constituia necesitatea lui propriu-zisă. 

Este foarte clar că se pune astfel în cea mai mare de- 
pendenţă. Căci, cu cât urcă cineva mai sus pe scara cari- 
erei, cu atât mai mult are de pierdut și cu atât mai din 
greu trebuie să lupte ca să rămână sus. Crește și frica lui 
că toţi cei care îl admiră acum își vor retrage aprecierea 
în cazul unui eșec al lui. Pentru a împiedica asta, trebuie 
pur și simplu să aibă succes, fie că vrea, fie că nu. 

O decizie ca aceasta, în al cărei centru stă alegerea 
între dorinţa proprie și norma larg, răspândită „munca 

și succesul sunt cel mai important lucru în viața unui 
om“, se poate explica din simplul fapt că în cei mai mulți 
dintre noi etaloanele mediului nostru sunt mult mai 
puternic ancorate decât ale noastre proprii. Suntem atât 
de mult fixaţi pe succes, performanţă și prestigiu, încât 
nici nu ne imaginăm cum ne-am putea confrunta cu o 
viaţă dusă în liniște și fericire, într-o independenţă cât 
se poate de mare de alţii, fără grabă și după propriile 
dorinţe. 

Imediat ne vin în minte tot felul de atribute de care 
am fost avertizaţi încă din tinereţe. Atribute cu care ne-ar 
putea eticheta alții, cum ar fi: 

e Ăsta ar putea să ofere mai mult familiei sale, dar 

este prea puturos ca să muncească mai mult. 

e Ar fi foarte capabil, dar îi lipsește disciplina de a 

se încadra într-o colectivitate. 

e I-am fi oferit orice posibilitate să ajungă departe. 

Dar ne-a dezamăgit profund. 

Așa și în multe alte feluri este pedepsit cu desconsi- 
derare cineva care se sustrage adaptării pe care o cere 
lumea de la el. 

Mulţi oameni se tem de desconsiderarea semenilor de 
o mie de ori mai mult decât se iubesc pe ei și inde- 
pendenţa lor. De aceea, li se pare cât se poate de normal 
să-și jertfească dorinţele. 


Ce urmări poate avea dacă ne mulțumim 
cu satisfacţii de substitut 


Înainte de a continua cu reflecţiile noastre, mai rezum o 
dată cele spuse deja, pentru o mai bună înţelegere: 

Fiecare dorinţă pe care o avem cere să fie satisfăcută. 
Această satisfacere ne dă sentimentul fericirii. Cu cât au 
fost mai mari greutăţile pe care le-am avut de depășit 
pentru a ajunge la ţintă, cu atât mai puternică ne va fi mai 
târziu încrederea în noi că am câștigat. 

Fiecare dorinţă pe care nu o împlinim ne reduce în- 
crederea în noi și capacitatea de a ne impune. Putem 
obţine prin adaptare recunoașterea celorlalți. În aceeași 
măsură scade însă sprijinul pe care-l găsim în noi înșine. 

Decizia de a ne da la o parte din calea împlinirii unei 
dorinţe nu duce la nici o satisfacţie. Tensiunea pe care o 
declanșează orice dorinţă care tinde să fie realizată 
rămâne. În continuare, mai multe despre urmările pe 
care le poate avea acest fapt: 

Întrucât tensiunea nu se poate descărca prin satisfa- 
cerea ei, căutăm o satisfacție de substitut sau cel puţin 
un alibi pentru comportamentul nostru. 

Fiecare dintre noi cunoaște astfel de situaţii. Am 
evitat soluţionarea unei probleme sau împlinirea unei 
dorințe — de îndată ni se activează fantezia pentru a 
găsi o scuză credibilă sau un înlocuitor. Faţă de noi ȘI, 
desigur, faţă de alţii, a căror apreciere nu dorim să o 
pierdem. Unii oameni au dezvoltat o adevărată măiestrie 
în acest domeniu. Ei risipesc mult mai multă fantezie și 
energie ca să caute un alibi, decât le-ar fi trebuit pentru 
rezolvarea problemei propriu-zise. 

Probabil că fiecare cunoaște destule exemple cum se 
refugiază unii oameni într-o lume a aparenţelor existentă 
numai în imaginaţia lor, spre a căuta acolo un substitut 
pentru satisfacerea de care nu au avut parte. 

Cineva se laudă de pildă faţă de alții că a realizat ceva 
ce de fapt a evitat să facă. Drept substitut pentru satis- 

facţia de care, în realitate, nu s-a bucurat caută cel puţin 
admiraţia celor din jur. Simulează ceva despre care pre- 
supune că va declanșa admiraţie. În mod automat ajun- 
ge astfel într-o situație de dependență. 

Ea constă în aprecierea din partea celorlalți pe care 
este edificată toată manevra lui. Dacă ceilalți îi ghicesc 
bluff-ul, se instalează contrariul așteptărilor lui. Își vor 
bate joc de el. În loc de recunoaștere recoltează dispreţ. 
Cineva care a rezolvat problemele ce erau legate de îm- 
plinirea dorinţei lui nu este dependent de recunoașterea 
altora sau ea chiar nu-l interesează. Încrederea în el este 
puternică. Își poate spune: „Ştiu singur cel mai bine că 
am izbutit și sunt mulțumit. Nu se schimbă cu nimic 
situația dacă le place și celorlalţi.“ 

Se sustrage astfel dependenţei de aprecierea altora. 
Criteriul după care se ghidează este satisfacția trăită. Este 
siguranța pe care o are și pe care nu i-o poate lua nimeni. 

Recunoașterea din partea altora, în schimb, este deter- 
minată de motive multiple. Un șef, de exemplu, poate în 
mod conștient să lege de exprimarea recunoașterii o 
intenţie care-i este folositoare lui. 

Vă va spune eventual: „Mi se pare că aţi făcut aici o 
treabă bună. Dar cutare și cutare lucru ar fi putut să fie 
ceva mai bine făcut.“ Nu este interesat să vă lase să vă 
bucurați din plin de încrederea în dumneavoastră. Asta 
ar putea să vă scadă dorinţa de a munci, iar lui să-i sub- 
mineze autoritatea. De aceea, el vă diminuează în mod 
intenţionat realizările, pentru a vă stimula în continuare. 

Cine își creează o satisfacţie de substitut, care-l face 
să depindă,de alţii, trebuie să trăiască cu teama că lumea 
aparenţelor pe care și-a edificat-o va fi odată demascată. 

n acest caz, va reacţiona eventual cu resemnare. Urmă- 


Ce urmări poate avea dacă ne... 53 


toarea dorinţă care cere o decizie o va intercepta în faza 
killer lamentându-se cu alibiul: „Orice aș face, dau chix. 
Așa că nu mai încerc deloc.“ 

Se poate întâmpla și să spunem ca urmare a demas- 
cării unui alibi: „Ia așteptați. Râdeţi voi azi de mine. Dar 
o să vă arăt eu vouă.“ 

Mândria rănită ne impulsionează la fapte eroice ieșite 
din comun care depășesc cu mult adevăratele noastre 
capacități. În străduința noastră de a fi apreciaţi, mobi- 
lizăm în mod absurd forțe care nu mai au de mult de-a 
face cu dorinţa noastră propriu-zisă. 

O satisfacţie falsă se poate produce, ascunsă și ținută 
tăinuită, și exclusiv în fantasmele noastre. 

Cunosc o femeie măritată care a scris ani de zile scri- 
sori tandre de dragoste unui iubit care nici nu exista. Își 
abreacţiona în ele dorința de tandreţe pe care voia să o 
manifeste față de propriul ei soţ. Nu reușise însă nici- 
odată să-și realizeze această dorinţă. Soţul susținea mai 
degrabă despre ea că ar fi probabil frigidă. Ceea ce era 
pentru el alibiul de a avea o prietenă. 

Unele femei își vor aminti de anii fragezi ai adoles- 
cenţei lor când se lăudau faţă de prietenele lor cu pri- 
mele experienţe amoroase. Povesteau cu lux de amănunte 
celor care ascultau admirativ întâmplări până la ultimul 
detaliu intim. Era de fapt numai un substitut fantasmatic 
al unei satisfacţii niciodată trăite. 

Ca să nu mai vorbim de bărbaţii care se laudă cu 
cuceririle lor și cu marile lor performanţe sexuale pe care 
în realitate nu le-au reușit niciodată. 

Multe dintre aceste satisfacţii false ale unor dorințe 
ce și-au aflat sfârșitul încă din faza killer rămân fără 

urmări durabile pe termen lung. Altele devin însă pro- 
bleme medicale. 

Psihiatria și, mai cu seamă, psihosomatica (aceasta 
ocupându-se de fenomene patologice fizice care pot fi 
deduse din cauze psihice) se îndeletnicesc de ani de zile 
cu aceste probleme. Cunoscutul profesor vienez de psi- 
hosomatică, dr. Erwin Ringel, apreciază precaut la 40 
procentul acelor pacienţi care caută tot mereu ajutor la 
medici. 

O boală organică poate fi rezultatul unor dorinţe ne- 
realizate. Fuga în boală este substitutul unei satisfaceri 
de dorinţă eșuate. Dacă zăcem bolnavi în pat îi constrân- 
gem pe semenii noștri măcar să ne acorde atenţie și să 
ne datoreze simpatie. 

Nimeni nu se va aștepta ca sugestiile date aici să facă 
peste noapte dintr-un om resemnat un om fericit. Însă 
cunoașterea conexiunilor de acest fel este o premisă 
pentru a influenţa conștient procesele care duc la fericire 
și satisfacţie. 


Cum a făcut o femeie de 43 de ani peste noapte 
din viaţa ei monotonă, printr-o decizie simplă, 
cea mai mare aventură 


Vă relatez acum un eveniment petrecut în 1965 în satul 
italienesc Rotzo. El arată într-un mod foarte elocvent ce 
se poate întâmpla când, pe de o parte, oamenii ajung, la 
decizia: „Renunţ și las răspunderea în seama altora“ și 
când, pe de altă parte, cineva spune în exact aceeași 
problemă: „Găsesc eu o soluţie și fac ceva“. 

Acest sat de munte Rotzo avea pe atunci 789 de lo- 
cuitori și era administrat de un avocat ca primar și un 
consiliu comunal format numai din bărbaţi. Administrat 
mizerabil, căci comuna era atât de îndatorată, încât func- 
ționarii responsabili nu mai știau nici o cale de ieșire. 

Cum atunci era exact perioada dinaintea alegerilor 
comunale, primarul a ticluit un plan rafinat. Într-o șe- 
dință a consiliului comunal a propus: „Cel mai simplu 
este efectiv dacă nici unul dintre noi nu candidează la 
alegerile viitoare. Atunci guvernul trebuie să numească 
un comisar administrativ. Pentru ca acest comisar să 
poată funcţiona, guvernul va trebui să acopere din vis- 
tierie deficitul nostru. Dacă se întâmplă așa, anunțăm 
alegeri noi, suntem confirmaţi în vechile noastre funcții 
și putem relua afacerile.“ 

Consiliului comunal i s-a părut o propunere remarca- 
bilă. Nimeni nu a avut nici o obiecţie. S-a hotărât deci ca 
la alegeri să nu candideze nici unul dintre acei domni. 

Acesta a fost unul dintre aspectele istoriei. După cum 
puteţi recunoaște cu ușurință, el arată cum primarul și 
consiliul comunal își folosesc timpul și creativitatea nu 
pentru a găsi soluţia la o problemă, ci pentru a fabrica 
un alibi deosebit. Un obicei care nu este atipic pentru 
deputaţii din întreaga lume, ca să mă exprim o dată cât 
se poate de precaut. Ar fi fost, este un lucru evident, 
foarte improbabil ca aceiași oameni din Rotzo, cu ati- 
tudinea ce îi caracteriza, să fi administrat mai bine banii 
de impozite ce li s-ar fi pus la dispoziţie decât mai 
înainte banii proprii. 

Domnii nu luaseră în considerare însă o femeie hotărâ- 
tă, pe nume Carla Slaviero. Avea 43 de ani și era învăţă- 

toarea satului. Când a auzit de decizia funcţionarilor, 
primul ei gând a fost că trucul intenţionat de ei nu ar 
putea reprezenta o soluţie durabilă. Rațiunea ei i-a spus 
că o astfel de soluţie putea veni numai de la înșiși 
locuitorii din Rotzo. 

Firește că acest gând a intrat la ea imediat în faza 
killer bine cunoscută nouă. A început să emită obiecţii, 
precum: „Ce pot oare eu, o femeie, să fac împotriva lor?” 
Întrucât în acea vreme acolo, ca și în alte părţi, era încă 
de neconceput ca o femeie să preia funcţia de primar, o 
astfel de idee neobișnuită a ajuns bineînţeles de îndată 
în mașinăria dubiilor. Nu numai la învăţătoare, ci și la 
celelalte femei cu care a abordat subiectul. 

Carla Slaviero ar fi putut deci să cotească foarte bine 
pe linia alibiului și să-și spună: „În timp ce ceilalți au stat 
cu mâinile în sân și au privit, eu măcar am ridicat glasul 
și i-am prevenit.“ Dar signorina Slaviero nu a procedat 
așa. Ca să mă exprim în sensul reflecţiilor noastre: nu 
și-a mobilizat energia ca să găsească un alibi, ci s-a con- 
centrat total pe găsirea unei soluţii. A decis: „Fac ceva.” 
După aceea, a început să se gândească la toate posibili- 
tăţile practice imaginabile. S-a hotărât în cele din urmă 
pentru una care i s-a părut cea mai realizabilă: cu două 
ore înainte de încheierea înscrierii pentru candidaţi la o 
funcție publică, a înaintat o listă exclusiv feminină. Până 
ca oamenii să afle de ea și să-și revină din surprindere, 
a fost prea târziu ca să mai întreprindă ceva împotriva 
acestei iniţiative ieșite din comun. 

La alegeri s-au dat 236 de voturi nevalide. Nu este 
greu de ghicit de la cine proveneau cele mai multe dintre 
ele. Asta nu a putut să împiedice ca signorina Carla 

Slaviero să fie aleasă primar, iar candidații de același sex 
cu ea, în celelalte funcții. 

Este de înțeles că bărbații învinși prin surprindere au 
etichetat de la început dominaţia feminină cu comentarii 
batjocoritoare și că se asigurau la cârciumă unii pe alții 
cu formulări gen: „Nevastă-mea este într-adevăr în con- 
siliul comunal, dar acasă tot eu sunt șeful“ și alte argu- 
mente asemănătoare pe care le scornesc bărbaţii când au 
dat greș. 

Acest eveniment de la Rotzo a stârnit atunci ceva vâl- 
vă. Agenţii mari de presă internaţionale, cum ar fi 
United Press International, au relatat în toată lumea 
despre el. Revista americană Life care mai exista pe a- 
tunci i-a dedicat Carlei Slaviero chiar un reportaj pe 
două pagini. Acolo se menţiona și că ea și colegele ei ar 
fi luat imediat câteva decizii care erau scadente deja de 
mulți ani. Au făcut un credit cu o rată a dobânzii deose- 
bit de scăzută și primăriţa a alcătuit un plan cum ar 
putea fi dezvoltat Rotzo ca să devină o localitate pentru 
sporturi de iarnă, spre a aduce prin turism bani în casa 
comunală. 

Să ne gândim: o femeie total necunoscută, născută și 
crescută într-un sat de munte italienesc, din care de abia 
dacă ieșise vreodată de când se știa, care nu făcea de 20 
de ani nimic altceva decât să le predea copiilor și să-și 
țină gospodăria! Din această monotonie a smuls-o într-o 
singură clipă o decizie simplă, purtând-o în marea aven- 
tură care i-a schimbat total viaţa. A fost decizia: „Fac 
ceva pentru că sunt în stare să fac“, în loc de a urma 
exemplul predecesorului ei, care se hotărâse să-i lase pe 
alţii să acţioneze iar el să-și decline răspunderea. 

Nu este acest exemplu dovada impresionantă că ori- 
cine, chiar oricine, indiferent unde este și ce este, poate 
să facă în viața lui și cu posibilităţile lui lucruri pe care 
mai înainte le considerase complet imposibile? Cu con- 
diţia să recunoască momentul în care trebuie să ia deci- 
zia care pune în mișcare o dezvoltare ce duce de la 
gândul iniţial, prin tot felul de idei utilizabile, la acţiunea 
care promite succes. Cam tot ce s-a schimbat pe pământ 
de când lumea s-a petrecut într-un mod asemănător. 


Cinci pași conștienți care duc o dorință 
la împlinire și ne dau satisfacție 


Nu este de presupus că învăţătoarea a fost conștientă de 
procesele care au dus de la decizia ei la atingerea scopului 
ei. Ceea ce a făcut ea s-a petrecut mai mult sau mai puţin 
intuitiv. Întâmplarea și-a avut și ea rolul și a creat premise 
favorabile. Un lucru însă nu l-ar fi putut produce nici cea 
mai frumoasă coincidenţă: disponibilitatea ei de a lua 
inițiativa și de a-și impune ideile în fața tuturor rezis- 
tenţelor. 

Ce avantaj nebănuit, așa trebuie să ne întrebăm, are 
în fața exemplului de mai sus cineva care influențează 
aceste procese de la bun început în mod conștient și 
intenționat? 

Următorii cinci pași sunt în esenţă cei cu care putem 
obține ceva: 

Primul pas spre împlinirea unei dorințe este 
disponibilitatea de a-i da o șansă să se dezvolte 


Foarte multe țeluri pe care am dori să le atingem în viață 
sunt înăbușite în fașă încă în prima fază a dezvoltării lor. 
Noi spunem: „Ar trebui de fapt...“ sau: „Aici ar fi bine să...”, 
dar nu învârtim cheia care pune motorul în funcțiune. 
Primul pas pentru împlinirea unei dorinţe constă în 
a-și spune: „Oricâte ar pleda în acest moment împotriva 
realizării ei, eu tot încerc.“ Căci, cu adevărat imposibil 
este numai ceea ce noi desemnăm ca fiind imposibil. A re- 
proba din capul locului acest gând nu este decât un alibi 
pentru a nu trebui să facem un efort și a ocoli orice risc. 


Al doilea pas pentru împlinirea unei dorințe 
este hotărârea de a elimina toate îndoielile 


Întrucât știm că intenţia noastră se ciocnește acum în 
faza killer de tot felul de rezistenţe, ar trebui să ne 
decidem dintru început să dăm mai întâi deoparte toate 
îndoielile, pentru ca dorinţa noastră să se poată întări, 
imaginaţia pozitivă să se poată desfășura liber și tensi- 
unea care caută împlinirea să se poată dezvolta. 

Fapt este că, în majoritatea cazurilor, folosim de la 
bun început numai o fracțiune din forțele noastre pentru 
realizarea unei dorinţe. Tindem mai degrabă să reacţio- 
năm imediat cu tot felul de obiecţii, cum ar fi: „Chiar atât 
de simplu nu va fi!“, „Ce vor spune ceilalți?“ și „Așa 
ceva n-am făcut încă niciodată.“ 

Nu trebuie să uităm nici că decizia „vreau să încerc“ 
mobilizează tensiune și energie. De noi depinde să o 
folosim în continuare pentru intenţia noastră. lată un 
exemplu cotidian a ceea ce se petrece în noi: 

Mă aflu la restaurant și beau cu câţiva amici un pahar 
cu bere, poate chiar două. Apoi, îmi doresc dintr-o dată 
să plec acasă. 

Amicii zic: „Ei, mai stai un pic și mai bea un păhărel 
cu noi.“ Mă aflu în faţa deciziei de a ceda sau de a face 
ce consider eu că-este corect. Sunt deja într-o stare de 
tensiune. 

Dacă mă decid acum să rămân totuși, pentru a mă 
adapta, reprim această tensiune. 

Dacă mă decid să plec, tensiunea se extinde și mai 
mult în jur. Trece de la centrul decizional din creierul meu 
asupra întregului corp. El se concentrează pe acţiunea 
iminentă. 

Circuitul își mărește activitatea. Inima bate mai iute. 
Sângele este pompat în cantitate crescândă din piele și 
din intestine în mușchi și în creier. Hidraţii de carbon 
înmagazinaţi în ficat sunt eliberaţi și invadează sângele 
cu zahăr. Activitatea respiratorie devine mai intensă. 
Corpul eliberează energii pentru acțiunea iminentă. 

Probabil că eu nu observ nimic din toate astea. Dar 
dacă le știu, conștientizez că trupul meu mă sprijină în 
intenţia mea. Trebuie doar să-i dau comanda să se ridice 
și să plece. 

Ține deci numai de mine să folosesc energiile care-mi 
stau la dispoziţie, pentru a-mi executa planul sau a-l 
înăbuși în germene. 

A se teține: în această fază a procesului nostru de- 
cizional ar putea exista niște obiecții foarte îndreptăţite 

împotriva realizării unei dorinţe. Numai că ar trebui să 
le admitem abia după ce am formulat destule posibilități 
de soluționare, care poate că anulează încă din capul 
locului aceste obiecţii. 

De aceea, cel de-al doilea pas din acest model al pro- 
cesului decizional dirijat conștient trebuie să fie decizia: 
„Mai întâi elimin complet toate temerile, îndoielile și 
argumentele inhibitorii. Nu consider nimic ca fiind impo- 
sibil și îmi adun toate forţele pentru a găsi posibilităţi de 
soluționare.“ 


Al treilea pas pentru împlinirea unei dorințe 
constă în a da curs liber fanteziei noastre 


Acum există cele mai bune condiţii pentru a lăsa ca for- 
tele creative din noi să devină eficiente. Fantezia noastră 
trebuie să se identifice în totalitate cu dorinţa noastră și 
să dezvolte cele mai nebunești posibilități de soluţionare. 

Firește că acest pas se lovește imediat la mulți oameni 
de greutăţi. Nu am fost crescuţi să ne folosim neîngrădit 
fantezia, ci să o punem în lanţuri. 

La școală, de exemplu, primeam note proaste dacă 
desenam o casă, un copac sau un om așa cum le vedeam 
noi. Trebuia să le desenăm mai curând așa cum cores- 
pundea reprezentării generale, deci a profesorului. Ne-am 
obișnuit să rezolvăm problema în așa fel încât să-i placă 
profesorului. Propria noastră imaginaţie era reprimată. 

De aceea, acest pas în intenţia noastră este mai mult 
decât simpla aplicare a unei tehnici de găsire conștientă 
a soluţiei. Este ceva ca un act de autoeliberare din restric- 
ţii impuse. 

Metoda indicată aici pentru găsirea unor idei nu este 
nicidecum nouă. Psihologii care se ocupă de compor- 
tamentul de grup i-au dat denumirea „brainstorming2. 

Acolo se întrunesc oameni pentru a rezolva împreună 
o problemă. Fiecare își exprimă liber gândurile și ideile. 
Ele sunt consemnate sau înregistrate pe bandă. Nu există 
îngrădiri. Nu se admit priorități. Așadar, fiecare poate 
să spună ce vrea, poate să prindă ideile altora și să le 
dezvolte în continuare. Nu este permisă, în primul rând, 
nici o critică prematură. 

Nu există nici un motiv ca să nu folosim această 
tehnică, aplicată în astfel de grupuri mai ales în folosul 
întreprinderilor sau instituţiilor, pentru soluționarea 
propriilor noastre probleme. 

Este necesar să ne eliberăm de autoaprecierea falsă 
adesea existentă. Majoritatea oamenilor pur și simplu nu 
se încumetă să găsească idei temerare și neconvenţio- 
nale. Nu îndrăznesc să străpungă platoșa clișeului 
general de reprezentare care le îngustează fantezia. Se 
deplasează printre modele de gândire precum: „Fac așa 
cum am făcut dintotdeauna“ sau: „Conform experienţei 
mele asta este absolut imposibil“. 

Aici este însă vorba de a face experienţe complet noi 
și de a înfrânge rezistenţele care ne-au împiedicat până 
acum de la împlinirea dorințelor noastre. Numai cine 
înțelege acest lucru are o șansă să facă mai mult din viața 
lui pe viitor, decât până acum. 

De aceea afirmă cel de-al treilea pas că nimic nu tre- 
buie să stea în calea liberei desfășurări a fanteziei noas- 


2 Termenul englezesc este întâlnit uneori în română și sub denu- 
mirile de „furtună de idei, „asalt de idei“, „furtună în creier”. (N. £) 

tre. Orice idee este permisă, chiar și ideea aparent cea 
mai nebunească. 

Pentru a nu ne împovăra memoria cu temerea că am 
putea uita din nou una sau alta dintre ideile bune care 
ne-au venit, un mijloc util este să consemnăm la rând 
toate gândurile. Reţineţi: toate gândurile. 

În această fază a procedeului nostru nu ar trebui să 
cercetăm nici una dintre idei după criteriul dacă este sau 
nu realmente realizabilă. Încă nu există nici un risc să 
facem ceva greșit. Un plan este pe cale să se înfiripeze. Este 
un avantaj dacă deținem cât se poate de multe posibili- 
tăți de soluţionare, pe care le putem valorifica ulterior. 


Al patrulea pas pentru împlinirea unei dorințe 
este decizia pentru cea mai bună dintre toate 
posibilitățile găsite 


Acum a sosit momentul îngrădirii și al dubiilor utile. 
Pentru prima dată includem realizarea dorinţei noastre 
în procesul nostru de gândire. Ne întrebăm: „Care dintre 
posibilităţile găsite se potrivește cel mai bine? Care are 
șansa cea mai mare de reușită?“ 

Nu există pentru această alegere nici o normă general 
valabilă. Aprecierea este determinată de premise foarte 
personale. Acestora trebuie să li se adapteze desigur fie- 
care. Însă în așa fel, încât pentru el să iasă de aici folosul 
cel mai mare. Soluţia optimă constă în a se decide pentru 
acele idei care fac uz în modul cel mai avantajos de toate 
premisele date. 

Al cincilea pas pentru împlinirea unei dorințe 
constă în a se identifica cu ideea, a folosi 
tensiunea — și a acționa 


A venit momentul să ne transpunem planul în fapt. 
Suntem pregătiţi pentru asta: 

e Avem o idee clară după care putem să procedăm, 
ceea ce ne dă siguranţă. Nu depindem de întâm- 
plare sau de ajutorul altora. 

e Tensiunea noastră a atins punctul culminant. Este 
total axată pe activitate. Am programat energia 
noastră pe „soluţie“ în loc de pe „găsește un alibi 
credibil“. 

e La fel și fantezia noastră. Nu facem următorul 
nostru pas în necunoscut. Avem o reprezentare 
concretă despre cum trebuie să arate împlinirea 
dorinței noastre. Suntem curioși dacă intenţia 
noastră are sorți de izbândă. 

e În aceste condiţii este dată identificarea cea mai 
mare posibilă cu dorinţa noastră și împlinirea ei. 
Putem să luăm orice risc asupra noastră. Este 
calculat. Chiar dacă suferim un eșec, orice s-ar 
întâmpla, el nu ne poate descuraja: întrucât felul 
nostru de a proceda s-a derulat după un plan 
exact, putem compara cu acest plan ceea ce am 
realizat și constata ce am făcut greșit. 

Îmbogăţiţi cu această experienţă, ne putem repeta 

strădaniile. Până ce izbutim. 


rice om caută permanent siguranţă și sprijin in- 

terior, dar numai puţini le găsesc. Cauza este că 

majoritatea oamenilor își caută siguranţa în depen- 
denţa de alții și nu în ei înșiși. 

A ne găsi siguranţa în noi înșine înseamnă a deține 
un concept după care verificăm și evaluăm toate influ- 
enţele din timpul zilei. Este criteriul pentru deciziile 
noastre, după care judecăm ce folosește împlinirii dorin- 
telor noastre și la ce trebuie să renunțăm ca să atingem 
un Scop. 

Cele patru puncte esenţiale spre a găsi singurul 
concept corect pentru noi sunt: 

1. Să recunosc ce doresc. 

2. Să recunosc de ce sunt în stare. 

3. Să aduc dorinţa și capacitatea în acord cu realitatea. 

4. Să decid la ce trebuie să renunţ, pentru a obţine ce 
aș dori să obţin. 

Cum toți oamenii caută siguranţă și sprijin 
interior și numai puțini le găsesc 


Fie că vrem să admitem sau nu: în noi toți există o 
năzuință permanentă spre siguranţă. Cineva poate să fie 
medic sau gospodină, șef sau subordonat, elev, func- 
ționar, vânzătoare sau manager — fiecare caută necon- 
tenit în viața sa ceva de care să se poată ține strâns. 

Acest colac de salvare pentru siguranţa la care se 

aspiră poate să fie un alt om, o utopie religioasă sau 
politică, aderarea la un grup sau încadrarea într-o insti- 
tuție. Unora le ajunge deja o uniformă. Sistemul în care 
trăim are pregătiți nenumărați astfel de colaci de salvare, 
de care oamenii se agaţă ca naufragiații în largul mării. 

Aș menţiona aici numai câteva dintre aceste oferte la 

care căutăm protecţie în faţa vicisitudinilor vieţii și a 
fricii permanente că s-ar putea să nu ne descurcăm să le 
rezolvăm singuri: 

e Raportarea la o autoritate, îndărătul căreia ne 
ascundem slăbiciunile. 

e Criteriile valabile pentru frumuseţe și modă, la 
care ne adaptăm, de parcă am putea să camuflăm 
astfel cel puţin înspre exterior nesiguranța noastră. 

e Deţinerea unui simbol de statut respectat, care 
simulează ceea ce nu posedăm în realitate. 

e Folosirea puterii față de cei mai slabi, ca să rămână 
mascată incapacitatea de a le câștiga respectul 
într-un alt mod. 

Este surprinzător la ce sacrificii se pretează mulți 

oameni, pentru a prinde măcar o bucăţică dintr-un astfel 
de colac de salvare. Își jertfesc o mare parte din fericirea 

lor personală. Se subordonează de bunăvoie normelor 
generale de comportament. Renunţă la realizarea pro- 
priilor dorinţe, care le-ar face viața demnă să fie trăită. 
Un procedeu ce îi ia individului șansele cele mai bune 
de a se dezvolta în viață drept acela care este cu adevărat. 
După cum vedem, aici nu este vorba despre concepte 
plăcute auzului, pompoase, de libertate și siguranţă, 
despre care se discută atât de mult. Despre libertatea 
unor întregi popoare sau grupuri și despre siguranţa pe 
care ne-o promite statul sau pe care o așteptăm de la el. 
Este mai degrabă vorba despre lipsa de libertate pe care 
și-o impune fiecare singur, ca preţ pentru o fărâmă de si- 
guranţă aparentă în stăpânirea problemelor sale cotidiene. 
Este vorba despre îngrădirea posibilităţilor personale 
de dezvoltare, pe care o acceptăm de-a dreptul bucuroși 
în schimbul a ceva mai mulți bani sau mai mult pres- 
tigiu. Triumful recunoașterii pe care ne-o acordă alții 
scurtă vreme ne și ajunge ca substitut pentru o siguranță 
cu adevărat durabilă. 
Fiecare dintre noi poate trăi zi de zi pe pielea lui cum 
se răsfrâng, raporturile menţionate. lată un exemplu: 
Cu câteva săptămâni în urmă eram în mașină, aflân- 
du-mă pe o șosea uitată de Dumnezeu. Era ora două 
noaptea, iar până hăt departe nu se vedea nici țipenie de 
om. La ieșirea dintr-o mică localitate am trecut într-o 
curbă largă peste o linie continuă trasată pe mijlocul 
străzii. Atunci a țâșnit neașteptat un polițist din umbra 
unui pom și m-a oprit. S-a înfiripat următorul dialog; 
Polițistul a constatat: „Aţi trecut aici pe linia continuă.” 
Eu: „Da, am observat.“ 
EI: „Vă este clar că aţi făcut o contravenţie.“ 

O clipă am fost tentat să joc rolul păcătosului spășit 
și să-i ofer omului ceea ce își dorea în mod evident atât 
de mult: confirmarea lingușitoare a importanţei lui ca 
reprezentant al autorităţii. Probabil că flexibilitatea lui 
ar fi crescut în măsura în care mi-aș fi exprimat căința. 

După cum am spus, am cochetat timp de o clipă cu 
această posibilitate. Totuși, după aceea, a învins în mine 
curiozitatea să văd cum se va comporta în fața unor 
argumente rezonabile. 

Am spus: „Nu îmi dau de fapt seama care este moti- 
vul pentru care m-aș fi făcut vinovat. Linia continuă se 
află acolo numai pentru a mă apăra pe mine de alți parti- 
cipanţi la circulaţie și a-i feri și pe ei de mine. Cum în 
lung, și-n lat nu se vede nici un alt autovehicul, această 
interdicție și-a pierdut orice funcție în situația dată. De 
ce mi-aș impune deci limite în modul meu de a conduce?“ 

Funcţionarul m-a privit cu ochi miraţi. Mi-a dat sen- 
zaţia că nu poate fi total refractar la argumentele mele. 
După aceea a reacționat totuși cum era de așteptat. 

A constatat: „Nu vreau să încep cu dumneavoastră o 
discuţie lungă. Aţi încălcat legea, deci trebuie să vă pedep- 
sese.” 

S-a retras în spatele zidului autorității pe care i-o 
confereau funcția și uniforma. Asta i-a scutit mai întâi 
efortul de a reflecta mai mult la întreaga poveste. Așa nu 
era obligat să-și asume responsabilitatea pentru o decizie 
proprie care l-ar fi adus probabil în conflict cu concepția 
pe care o deprinsese despre serviciul lui. A tăiat de la 
bun început orice încercare de înţelegere și a luat colacul 
de salvare „Am prescripțiile mele și sunt puternic numai 
dacă le urmez orbește“, în schimbul libertăţii de a-și for- 

ma o părere proprie. Încrederea supusă în autoritatea 
funcţiei lui îi era mai de preţ decât încrederea în capaci- 
tatea sa foarte personală de judecată. 

Este desigur simplu să ne amuzăm pe seama unor 
astfel de oameni și a comportamentului lor subordonat 
constrângerilor. Ne dă senzația că tot suntem cu ceva 
mai buni decât ei. Dar să nu ne amăgim astfel în legătură 
cu constrângerile date de sentimentul de siguranță 
cărora ne supunem noi înșine de bunăvoie. Și adesea o 
facem o viaţă întreagă. 

Atitudinea așa-zis critică faţă de toţi și de toate, culti- 
vată cu grijă, în spatele căreia încercăm să ascundem 
propriile noastre slăbiciuni, nu este nici ea nimic altceva 
decât retragerea într-o sferă a siguranţei aparente. 

Principiul acestui procedeu este cât se poate de sim- 
plu: îmi ascund propria nesiguranţă folosindu-mă, prin 
critică și o superioritate simulată, de nesiguranța altora. 

Nu comportă nici un fel de primejdii și este comod să 
simulăm superioritatea dacă nu trebuie să preluăm noi 
înșine responsabilitatea pentru un lucru. Dacă am expli- 
cat unui cerc de indivizi care ne ascultă creduli cum am 
face ordine în finanţele statului, am pune capăt crizei 
economice mondiale și am fi învins adversarul echipei 
noastre de fotbal duminica trecută, putem pleca acasă cu 
sentimentul că lumea ar fi în cea mai bună ordine, în 
cazul în care noi am fi cei care am putea să luăm deci- 
ziile. În realitate, nu am făcut astfel nimic decât să mi- 
măm în faţa altora o siguranţă în niște domenii în care 
ea nu este supusă nici unui control. Cât de siguri suntem 
în domeniile care ne vizează direct și foarte personal 
vom simţi pe pielea noastră cel târziu atunci când iarăși 

nu găsim o soluţie pentru următoarea noastră problemă 
cotidiană. 

Confruntarea cu realitatea propriei noastre vieți oferă, 
la urma urmei, controlul neînduplecat cât de puternic 
este sprijinul din care ne obținem siguranţa pentru acți- 
unea noastră zilnică. De aici putem recunoaște — cu 
condiţia să reuşim să depistăm câteva conexiuni rațio- 
nale — în ce măsură doar simulăm siguranţa și ce preț 
plătim în schimb. 

Lumea noastră este, în definitiv, de-a dreptul speciali- 
zată în a ne împiedica să găsim în noi înșine siguranța 
reală. Asta-i simplu de înţeles, căci nimic nu face ca indi- 
vidul să fie atât de ușor de manevrat de către alții ca 
propria lui nesiguranţă. Metoda acestui tip de manipu- 
lare ne include pe toți ca persoane active și ca persoane 
vizate. Alţii o aplică necontenit față de noi pentru a căuta 
în ea siguranţă. Noi o practicăm vizavi de alţii exact din 
același motiv. 

lată formula de aplicare: 

e Cineva îmi oferă o siguranţă pe care mi-o poate 
retrage oricând. Acest „cineva“ poate să fie statul, 
o instituție, educatorul, patronul sau numai șeful 
imediat superior, care decide cum îmi este 
evaluată munca. 

e El îmi ţine trează conștiința că am dreptul să mă 
legăn în siguranţă numai atâta timp cât fac ce îmi 
cere el. 

e În acest fel mă obișnuiesc treptat să recunosc si- 
guranţa ce mi se oferă în schimbul prețului de- 
pendenţei implicate. Comoditatea crescândă mă 
împiedică să ies din această dependenţă și să îmi 

formulez propriile criterii pentru autorealizarea 
mea. Aproape tot ce fac este tot mai puternic deter- 
minat de frica să nu pun în pericol domeniul sigu- 
ranţei aparente, în care sunt expus bunului plac al 
altora. 

Aceasta este formula de bază a manipulării cu frica 
spre a menţine siguranţa personală. Probabil că nu vom 
reuși o viaţă întreagă să ne sustragem total efectelor ei. 

Depinde totuși de fiecare în parte să folosească toate 
posibilităţile care rămân pentru a dobândi cât se poate 
de multă independenţă și autorealizare personală. 
Putem să ne resemnăm și să spunem: „Prefer puţină 
siguranţă în ciuda dependenţei legate de ea, decât ma- 
rele risc pe care ar trebui să mi-l asum în schimbul unei 
autorealizări mai mari.” 

Sigur că putem spune și: „O viaţă am și în fiecare zi 
trăiesc numai o singură dată. Merită orice risc pentru a 
scoate din ea ce-i mai bun.” 

Dacă vă decideţi să vă resemnaţi, puteţi să închideți 
cartea liniștiți în acest loc și să o puneţi deoparte. Dacă 
vă decideţi să vă asumaţi riscul, ar trebui să vă puneţi 
serios în vedere să nu căutați siguranța dumneavoastră 
interioară în dependenţa faţă de alții, ci în criteriile pe 
care vi le stabiliți singuri pentru viața dumneavoastră. 


Avantajul de a deține un concept 
după care putem filtra evenimentele zilei 


„Evenimentele zilei invadează pe fiecare, și dacă nu 
deţinem un concept după care le filtrăm, ajungem în cele 

mai mari greutăți.“ Bărbatul căruia îi aparțin aceste vorbe 
a ajuns la această concluzie în timpul studiului său pe o 
perioadă de douăzeci de ani al științelor politice. Henry 
Kissinger este numele lui. 

Ceea ce spune el este valabil pentru diplomaţie, po- 
litică, profesie și viaţa fiecăruia dintre noi în parte. Cine 
nu înțelege cum să filtreze după criterii proprii toate 
influenţele care ne asaltează zilnic este luat cu forța de 
ele și purtat într-un iureș al nesiguranţei în care se îm- 
potmolesc propriile lui dorinţe și țeluri. 

Există, așadar, două lucruri care își pun amprenta 
asupra vieții noastre. Pe de o parte sunt evenimentele 
zilei, confruntarea permanentă pe care ne-o impune 
lumea contemporană. Pe de alta este conceptul după 
care judecăm aceste influenţe în funcţie de utilitatea și 
valența lor. 

Cine nu deține acest concept ca sprijin în acţiunile 
sale este determinat în comportamentul său cu precădere 
de influențele momentului. Siguranţa pe care crede că o 
găsește aici poate mâine deja să nu mai aibă nici o 
valabilitate. 

Cine deţine un concept care vizează un ţel pe termen 
lung creează astfel premisa ca să poată aprecia corect 
ispitele de moment. 

Să cercetăm aceste corelaţii pe baza unui caz practic: 
La câteva luni după ce a apărut pe piaţă cartea mea 
Manipulieren, aber richtig, mi s-a adresat un anume Man- 
fred S. pentru a-mi cere ajutorul. Mi-a spus la telefon că 
avea probleme în căsnicie și că toate legile mele frumoa- 
se despre influențarea oamenilor nu i-au folosit până 
acum deloc. Mi-a zis că era rândul meu să dovedesc ce 

înțelegeam cu adevărat prin toate aceste lucruri. Mi-am 
dat toată silinţa să contracarez așteptările sale înalte. 
l-am spus că nu sunt nici psihiatru, nici consilier matri- 
monial. Eu însumi mă înţelegeam, ce-i drept, de 15 ani 
foarte bine cu soția mea, dar asta nu trebuia să însemne 
nici pe departe că știam să găsesc și pentru el singura 
soluţie corectă. Însă oricâte pretexte de acest fel mi-au 
trecut prin minte, nu am reușit să scap de respectivul 
Manfred S. 

M-a mai sunat de vreo patru-cinci ori, după care 
m-am dat în fine bătut. Admit cât se poate de deschis că 
nu mi-a fost prea greu să recunosc succesul eforturilor 
sale manipulatoare. M-a învins în cele din urmă prin 
aplicarea practică a „principiului repetării stăruitoare”, 
o metodă de a se impune pe care am descris-o pe larg în 
cartea mea. 

Ne-am întâlnit deci într-un restaurant. Acolo am dis- 
cutat aprins până la ora unu noaptea. Apoi Manfred S. 
m-a mai făcut și să achit nota de plată pentru amândoi. 
Niciodată nu aș fi crezut că sfaturile mele pentru manipu- 
larea semenilor se vor răsfrânge într-o zi într-un mod 
atât de direct chiar asupra mea. 

Problema conjugală a lui Manfred S. era ușor de in- 
tuit. Există multe căsnicii în care soția nu mai este 
dispusă într-o zi să ia drept de la sine înţeles rolul do- 
minant al bărbatului. 

Situația se poate relata repede: 

În cei trei ani ai acestei căsnicii stabilise numai soțul 
când și cum aveau loc relaţiile sexuale. Soţia s-a supus 
la început dorințelor lui, în mod evident fără a se îm- 
potrivi. Asta i-a dat lui S. iluzia siguranţei. A considerat 

că dreptul său de autoritate în acest domeniu este asi- 
gurat și că mai și este unul dintre cei mai grozavi amo- 
rezi din toate timpurile. O consecinţă a supraaprecierii 
propriei persoane adesea observată la oamenii care își 
deduc siguranţa de sine din aparente succese de moment. 

Într-o bună zi însă, soția și-a schimbat atitudinea. A 
spus foarte simplu: „Lasă-mă-n pace, azi nu vreau.“ La 
început, rezistența ei nu l-a neliniștit în mod special. 
Abia după ce ea l-a lăsat, conform propriei lui exprimări, 
tot mai des „să fiarbă-n suc propriu“, a devenit nesigur. 
L-a derutat total când soția a început să emită pretenţii pro- 
prii și să-i pună sub semnul întrebării pretinsa autoritate. 

Toate astea l-au nimerit pe Manfred S. din plin în or- 
goliul său. Pur și simplu nu mai știa ce se întâmpla și 
cum trebuia să se comporte. Când voia el, nu voia ea. 
Când voia în fine ea, se simţea el umilit și limitat în drep- 
tul său de dominație. Pentru a păstra cel puţin aparen- 
tele, găsea tot felul de pretexte, ca stresul profesional, 
oboseala sau că avea mult de lucru în dimineaţa următoare. 

Mie în orice caz mi s-a lamentat la ragut din carne de 
vită și vin roșu: „Eram înainte atât de sigur pe mine. Dar 
acum mă are pur și simplu la mână. Toată siguranța mea 
de mine s-a dus naibii.“ 

Şi oare de ce? 

Din cauză că siguranţa lui de sine se sprijinea pe doi 
piloni care se clătinau. El se baza pe ideea că simplul fapt 
de a fi bărbat i-ar asigura în fața soţiei lui pentru tot- 
deauna autoritatea la care năzuia. Pe de altă parte, nu 
știa că prin această apreciere eronată se făcea dependent 
de dispoziţia soţiei lui de a recunoaște această autoritate. 

Când această premisă nu a mai existat, nu a mai avut 
nimic de care să se poată ține. Sau, pentru a o exprima 
altfel: el nu era în posesia unui concept pe termen lung, 
după care să poată filtra evenimentele neașteptate și să 
le poată face faţă. 

Un astfel de concept ar fi putut suna, de pildă, așa: 

„Oricând aș dori să mă culc cu soţia mea, mă lămu- 
resc mai întâi dacă ar dori și ea. Dacă ea refuză, nu mă 
raportez la autoritatea mea, ci îmi folosesc toată arta 
seducţiei, pentru a-i schimba dispoziţia. Dacă aceste 
eforturi nu dau roade, renunţ la intenţia mea. Fără a fi 
jignit, îi dau de înţeles că îi respect punctul de vedere.“ 

Acest concept i-ar fi oferit pentru fiecare dintre cele 
trei situaţii de moment imaginabile siguranţa unei soluții 
satisfăcătoare: 

e Dacă ar fi vrut amândoi, ar fi fost de la început 

totul clar. 

e Dacă ea ar fi ezitat, el ar fi folosit orice efort pentru 
a o seduce. Asta i-ar fi satisfăcut probabil ei nevoia 
de a nu fi tratată ca un obiect lipsit de voinţă, ci de 
a fi respectată ca femeie. 

e Dacă ea totuși ar fi refuzat, concepţia lui i-ar fi 
conferit acea siguranţă încât să-i poată respecta 
decizia. 

Dacă aveţi chef, puteţi compara „conceptul de dra- 
goste“ propus și cu ideile unui mare strateg. Ele nu arată 
mai puţin clar cât de important este de stabilit la timp 
criteriile după care ne putem orienta în aprecierea unor 
situaţii inopinate. l 

Următorul citat provine de la Sun Zi, un conducător 
chinez de oști din secolul al VI-lea î. Cr. Știm despre el 

că, datorită strategiei sale remarcabile, câștiga toate 
bătăliile importante. El urma acest concept: 

„Dacă-ţi cunoști adversarul și dacă te cunoști pe tine, 
atunci poţi să duci o sută de bătălii fără să existe un 
pericol. Dacă te cunoști pe tine, dar nu-ți cunoști ad- 
versarul, atunci șansele tale de a câștiga sau de a pierde 
sunt egale. Dacă nu te cunoști nici pe tine și nici nu-ți 
cunoști adversarul, atunci vei fi învins în orice bătălie.“ 

Dacă aţi mai dori acum să știți cum a continuat 
povestea cu Manfred S. și soţia lui, vă pot spune că i-am 
scris citatul de mai sus din Sun Zi pe versoul notei de 
plată pe care o achitasem eu pentru amândoi. Mai îna- 
inte discutaserăm despre soluţii posibile de genul celor 
pe care le-am expus în paginile anterioare. 

A luat cu el bucata de hârtie și a părut destul de mul- 
țumit. Curând după aceea, el a și dat uitării întreaga 
istorie. Cu câteva zile înainte să încep să lucrez la acest 
capitol, mi-a ajuns 0 vedere ilustrată trimisă de el din 
Tenerife: „Salutări cordiale din concediu. Totul okay. Al 
dumneavoastră Manfred S.” Pot numai să presupun că 
și-a petrecut concediul cu soția. 

Câteva indicaţii scurte vor arăta încă o dată ce avantaj 
avem dacă deținem un concept pentru acțiunile noastre: 

e A avea un concept și a-l urma înseamnă a ști 
dinainte cum ne vom comporta în tumultul eveni- 
mentelor zilei. 

e A avea un concept pe termen lung înseamnă a 
monta o plasă care ne dă siguranţa în activităţile 
care se derulează pe „trapezul“ vieţii cotidiene, că 
ne va prinde în caz de nevoie. 

e Înseamnă și să fi delimitat la timp acel domeniu al 
aptitudinilor și posibilităţilor noastre care ne aduce 
mai aproape de un ţel pe care ni-l dorim. Pentru a 
putea rezista tentaţiilor influențelor exterioare de 
moment. 

e Cine nu deține un concept ajunge în pericolul 
multor politicieni. Ei vizează numai succesul zilei 
și pe cel al alegerilor viitoare. Amână deciziile ne- 
populare până ce acestea se amplifică, devenind o 
problemă irezolvabilă. 


Cele patru puncte decisive în găsirea singurului 
concept corect pentru sine 


Oricând am întâlnit în anii trecuţi oameni care mi-au creat 
senzaţia că se descurcă mai bine în viață decât alții, i-am 
întrebat care erau premisele lor. Unul dintre acești oameni 
oferă un exemplu deosebit de impresionant despre cum 
poate un concept să ajute pe cineva să stăpânească în viață 
probleme mici, dar și probleme mari. 

Bărbatul despre care este vorba a crescut în condiţii 
sărăcăcioase la țară. După moartea timpurie a tatălui său 
a studiat, a devenit judecător, apoi diplomat și ministru. 
Astăzi îl găsiţi în cartea de telefon a capitalei austriece 
la pagina 889 ca: „Kirchschlăger, Rudolf, Dr., Bundes- 
prăsident“ [președinte federal). 

Aflându-mă recent în vizită în biroul său din vechiul 
Hofburg, vienez, l-am întrebat: „Domnule președinte, ați 
declarat odată că sunteţi un om perfect fericit. Cum reu- 

șiţi?” S-a gândit câteva clipe, apoi a spus calm, lent, în 
stilul său propriu: 

„Aș dori să îngrădesc această afirmaţie și să spun că 
sunt un om aproape perfect fericit. Există desigur o serie 
de motive în acest sens. Două dintre ele sunt cu sigu- 
ranţă: Trebuie să ne sprijinim pe noi înșine. Trebuie să 
putem realiza ceva și numai cu ajutorul propriei noastre 
persoane și nu ar trebui să ne facem atât de dependenţi 
de lucruri exterioare.“ 

Pentru unii care citesc aceste propoziţii, ele sunt poate 
numai vorbe goale sau reprezentări abstracte de dorinţă. 
Pentru dr. Kirchschlăger, care trăiește în conformitate cu 
ele, sunt însă cheia pentru starea de fericire aproape 
perfectă. Din acest mare concept de viață el deduce mi- 
cile concepte pentru soluţionarea problemelor de zi cu zi. 

Un exemplu pe care mi l-a istorisit se referă la con- 
trolul greutăţii lui corporale. În timp ce alți oameni în- 
ghit cantităţi de pastile pentru a-și înfrâna pofta de 
mâncare sau țin din când în când cure de slăbire, la care 
îi sfătuiesc alţii, el rezolvă problema în felul următor: 

„În fiecare duminică mă pun pe cântar după baie. 
Dacă am 80 de kilograme, continui să mănânc în urmă- 
toarea săptămână la fel ca și în cea precedentă. Dacă am 
peste 80 de kilograme, mănânc timp de o săptămână 
numai jumătate din toate. În acest interval de timp, exce- 
sul de greutate se reduce și ajung din nou la cele 80 de 
kilograme ideale pentru înălțimea mea.“ 

Poate veți întreba: „Ce legătură există oare între aceas- 

tă problemă cotidiană destul de secundară pentru un șef 
de stat și conceptul său despre fericire?” 

Foarte simplu: Una se deduce din cealaltă. 

El a spus: „Trebuie să ne sprijinim pe noi înșine... și 
nu ar trebui să ne facem atât de dependenţi de lucruri 
exterioare.“ 

e Nu întreabă: „Cine mă ajută să-mi rezolv proble- 
ma greutăţii? Ce pastile se oferă pentru slăbit, ce 
diete țin alţii?“ A găsit mai degrabă o soluție care 
nu-l face să depindă de nimeni altul. 

e Nu lasă decizia despre cât mănânc zilnic în seama 
întâmplării sau atracției ofertei, ci se ghidează 
după conceptul lui. Urmându-l, capătă siguranța 
de a se putea sprijini pe sine însuși. 

Acesta este unul dintre aspecte, acela de a verifica 
corelaţiile. Celălalt se referă la întrebarea: Ce premise 
trebuie să existe de fapt, pentru a dezvolta un atare 
concept? În esenţă, aici sunt patru puncte concludente. 
Pe fiecare dintre ele îl găsiți descris mai în amănunt pe 
următoarele pagini. 


Punctul 1: Să recunosc ce doresc 


Aţi analizat vreodată temeinic chestiunea dacă știți cu 
adevărat ce doriţi în viaţă? Nu ce aţi dori pentru a impu- 
ne astfel altora. Nu mă refer nici la dorinţele care au fost 
reduse din anumite considerente; dacă spuneţi ceva de 
genul: „Aș dori să-mi fac vara viitoare concediul în Tuni- 
sia, căci călătoria mea de vis în insulele Maledive doar 
nu mi-o pot permite.“ Sau: „Pot să vreau orice aș vrea, 
tot nu se întâmplă decât ceea ce și-a pus soţul meu în cap.” 

Dacă împărțim oamenii după relaţia cu dorinţele lor, 
constatăm: 

e Există oameni care știu cu adevărat ce doresc în 


viaţă. Și o și fac. 

Există oameni care nu o știu și nici nu vor să știe. 
Le este pur și simplu frică de dorinţele lor. Ei spun: 
„Ceea ce-mi doresc cu adevărat nu pot oricum să 
capăt niciodată, așa că nici nu mă mai gândesc.“ 
Preferă să vrea ce vor și alții și ce nu comportă nici 
un fel de risc. 

Acești oameni realmente nu știu ce doresc. De-abia 
se ivește o dorință în conștiința lor, că și este 
înăbușită în fașă de către întrebările killer: „Pot eu 
asta? Am voie? Ce vor spune ceilalți? Ce se întâm- 
plă dacă totuși nu reușesc?“ 

Dacă acești oameni doresc ceva, este aproape întot- 
deauna numai ceea ce doresc alții și nu ei înșiși. 
În fine, există şi oamenii care știu aparent foarte 
sigur ce doresc. În realitate, nu au însă habar. Se 
deosebesc de a doua grupă sus-menţionată numai 
într-un singur punct: ei pun mare preț pe dorința 
de a trezi la alți oameni impresia că ar ști exact ce 
doresc. Asta le conferă certitudinea de a părea 
superiori celorlalți. 

Sigur cunoaşteţi astfel de oameni. Sunt cei care știu 
întotdeauna tot. Mai cu seamă însă știu totul mai 
bine. 


Ce înţeleg însă aici prin „Să recunosc ce doresc“ este 


dorința care vine numai din noi înșine și se referă la noi 


înșine. Este o mare diferenţă dacă dorim să cântărim cu 


câteva kilograme mai puţin pentru că atunci ne simțim 
efectiv mai bine sau dacă ne înfometăm pentru că pre- 


supunem că am putea plăcea mai mult altor oameni 


dacă am avea cu câteva kilograme mai puţin. 

Există apoi și destui oameni care se supun unei cure 
chinuitoare de slăbire numai pentru a putea să vorbească 
mereu cu alţii despre ea și a se autocompătimi. Simpatia 
prefăcută a celorlalţi le procură recunoașterea după care 
tânjesc. 

Așadar, pentru a putea recunoaște ce dorim, este 
necesară examinarea critică: 

e Doresc asta cu adevărat? 

e Sau o doresc numai ca să fiu pe placul altora ori ca 

substitut pentru ceva de care nu mă cred capabil. 


Punctul 2: Să recunosc de ce sunt în stare 


Există, și asta este mai degrabă o subevaluare, cel puţin 
atâţia oameni care nu știu de ce sunt în stare pe cât există 
oameni care nu știu ce doresc. 

Și aici putem face o împărţire în trei grupe: 

e Oamenii care își subapreciază fără limite capaci- 
tățile. | 

e Oamenii care se supraapreciază fără limite. 

e Există desigur și unii care se apreciază singuri 
corect și rânduiesc după acest criteriu tot ce vor să 
facă în viaţă. Ei fac parte dintre rarele exemplare 
care sunt mulțumite cu sine și nici nu au nevoie să 
cumpere cărţi precum cea de faţă. Ar fi de aceea o 
pură risipă de spaţiu dacă am vorbi aici mai în 
amănunt despre ei. 

Nu este — după cum știm — nici pe departe o coin- 

cidenţă că atâţia oameni se subapreciază și nici nu fac 
nimic pentru a-și dezvolta aptitudinile neglijate. Au 

recunoscut probabil devreme în viaţă că este mult mai 
comod să se adapteze lumii înconjurătoare. Criteriul 
acţiunii lor este media, ei tind să atingă linia de mijloc și 
nu dezvoltarea plenară a capacităţii lor efective. 

În vara lui 1974 s-au întrunit în orașul englezesc 
Blackpool niște profesori, pentru a avea un schimb de 
păreri. Au ajuns la concluzia că unul din cincizeci de 
elevi de-ai lor avea premisele unui geniu. Orice ar fi 
înţeles ei prin denumirea de „geniu“, fapt este că le atri- 
buiau în orice caz copiilor aptitudini ieșite din comun, 
care zăceau în ei. Și ce se întâmpla cu aceste aptitudini 
ieșite din comun? Profesorii a trebuit să admită: erau 
reprimate, nivelate la programa școlară, înăbușite pe 
linia mediocră. Până ce majoritatea acestor elevi geniali 
se adaptau. În convingerea: sunt recunoscut numai dacă 
am note bune și nu dacă merg, pe urma înclinațiilor și 
capacităţilor mele reale ca să le dezvolt în continuare. Ei 
nu vor afla niciodată de ce ar fi fost în stare. 

Cam în aceeași perioadă, în landul federal german 
Baden-Wiirttemberg, din 3 594 de solicitanți pentru 
poliția de intervenţie au fost respinși 16 la sută. Oare 
pentru că se presupunea că nu aveau calitatea necesară 
ca să devină polițiști buni? Nicidecum. Mai degrabă, așa 
cum menţiona raportul respectiv, din cauză de „orto- 
grafie slabă acută”. În raportul la care mă refer scrie în 
continuare: 

„Instituţia este în principiu inflexibilă. Cine nu dispu- 
ne de suficiente cunoștințe ortografice nu poate să 
devină poliţist, nici dacă dispune altminteri de însușiri 
și aptitudini excelente și dacă este aproape sigur că omul 
care este în conflict cu alfabetul ar da un bun polițist.“ 

Nu trebuie să ne mire dacă sub constrângerea îngră- 
dirii cei mai mulți oameni își apreciază capacitățile după 
măsura în care sunt recunoscute de alţii și nu după gra- 
dul de satisfacție pe care li l-ar putea aduce în cazul unei 
dezvoltări plenare. 

Rezultatul: v-aţi obișnuit de mult să vă subapreciaţi 
pe dumneavoastră și adevăratele dumneavoastră capaci- 
tăți. Ca substitut v-aţi pus niște obiective care se bucură 
de recunoaștere. 

În timpul activităţii mele la Universitate am făcut 
cunoștință cu o grămadă de tineri, al căror unic țel era 
să obțină titlul de „doctor“ sau vreun alt titlu respectabil. 
Nu aveau habar ce vor face cu el mai târziu în viaţă. 

Se poate presupune cu suficientă siguranţă că această 
judecată legată de importanţa unui titlu le va marca și 
restul vieții. Ei înșiși se judecă după importanţa pe care 
le-o conferă el în ochii celorlalți și nu după ce ar fi ei în 
stare să facă. 


Punctul 3: Să pun dorința și aptitudinea în acord 
cu realitatea 


Punctul al treilea în căutarea unui concept constă în a 
pune ceea ce dorim și suntem apți să realizăm în acord 
cu realitatea. Căci toate dorinţele noastre se pot împlini 
numai dacă punem în calcul, în conceptul nostru, 
circumstanţele față de care trebuie să le impunem. 

În anii trecuţi de bunăstare extinsă, foarte mulți oa- 
meni au pierdut capacitatea aprecierii corecte a limitelor 
lor. Au câștigat mai mult ca niciodată. Și-au putut per- 

mite mai mult decât se așteptaseră vreodată. Ofertele 
mereu noi și tot mai atrăgătoare i-au momit să-și depă- 
șească limitele posibilităților. 

Nu au mai furnizat pentru ei și familia lor ceea ce-și 
puteau cu adevărat permite, ci ceea ce sperau că-și vor 
putea permite în anii următori. În schimb, s-au înglodat 
în datorii. 

La mulți s-a iscat impresia: „Pot să am tot ce au și ve- 
cinii și prietenii mei“. Ce voiau să-și permită nu mai era 
determinat de necesităţile și posibilitățile lor reale, ci de 
ofertă. 

Împlinirea dorințelor lor nu mai era deci pusă în 
acord cu ceea ce erau ei în stare să facă. Lipsea rapor- 
tarea la realitate. Făcând complet abstracţie de ea, se 
prindeau prin depășirea posibilităţilor lor în laţurile unei 
dependențe în care de-abia mai puteau ţine cont de 
aptitudinile lor reale. Mulţi își căutau un job care le 
aducea suficienţi bani și o siguranţă aparentă. Ca sub- 
stitut pentru munca pe care și-ar fi dorit s-o facă. 

Dacă vreau să ajung, cu partenerul meu — pentru a 
lua ca exemplu o dorinţă larg răspândită — la o satis- 
facţie sexuală de durată, nu-mi voi atinge niciodată acest 
scop dacă folosesc orice ocazie pentru a mă culca cu câte 
altcineva. 

Partenerul meu, așa cum este el, reprezintă realitatea. 
S-ar putea să nu mai aibă 18 ani. Cu certitudine există 
oameni mai frumoși, mai incitanți sau mai pasionați 
decât el. Fetele din Thailanda sau bărbaţii din Sicilia ar 
putea avea aptitudini amoroase mai bune, la care visăm. 
Dar cele mai frumoase visuri au un dezavantaj: ne ispi- 
tesc să le confundăm cu realitatea. 

 Așa-numitele mari modele ale epocii noastre, profe- 
siile de vis și idealurile de care se entuziasmează mili- 
oane de oameni pot trezi în noi dorința: așa aș vrea și eu 
să fiu. Cu cât ne cramponăm mai tare de astfel de utopii, 
cu atât ne îndepărtăm mai mult de realitatea noastră pro- 
prie și cu atât mai puțin suntem în stare să-i facem faţă. 

Pentru a o explica mai simplu: granița tuturor dorin- 
telor noastre suntem noi înșine. Ce suntem astăzi și de 
ce suntem în stare astăzi. Nu ce sunt alții, ce pare să le 
placă altora sau ce sperăm noi mâine pentru noi. 

Unii consideră că asta este prea puţin ca să îi facă 
fericiţi. Realitatea însă este: în orice caz e tot ce avem la 
dispoziţie. Nemulțumirea celor mai mulți oameni are un 
singur motiv: până acum nu au știut cum să scoată ce-i 
mai bun din realitatea propriei lor vieți. 


Punctul 4: Să decid la ce trebuie să renunt 
pentru a obține ceea ce doresc să obțin 


Este o trăsătură tipică a timpului nostru că oamenii sunt 
de părere că ar putea „scăpa“ tot mereu câte ceva în 
viaţă. Lăcomia nestăpânită de a ști tot, de a obține tot și 
de a poseda tot ce li se oferă îi mână prin viaţă ca într-un 
sprint pe o sută de metri. 

În graba de a nu le „scăpa“ nimic, majoritatea oame- 
nilor au reprimat realitatea de neschimbat: nu există 
nimic în viaţa noastră, absolut nimic, pentru care nu am 
avea de plătit preţul adecvat. 

Acest preţ se numește renunțare. 

Având în vedere că ne gândim totdeauna numai la 
ceea ce am dori să avem și atât de puţin la cele la care ar 
trebui să renunțăm în schimb, viaţa atâtora dintre noi 
este plină de permanente dezamăgiri. 

e Ei doresc mulți bani pentru puţină muncă. 

e Doresc independenţă și se fac tot mereu depen- 

denţi din nou de alţii. 

e Doresc sănătate fără a renunţa la tot ce strică să- 
nătății. 

e Doresc o viaţă de familie fericită. Dar din timpul, 
răbdarea și energia lor dăruiesc familiei doar o 
parte infimă, pe care toate celelalte îndatoriri apa- 
rent atât de îngrozitor de importante le-o mai lasă 
liberă. 

Doresc tot ce au și alții, și doresc să-l aibă imediat și 
pe cât se poate pentru totdeauna. Firește că ar dori și 
siguranţa eternă și sunt extrem de dezamăgiți dacă 
această eternitate nu ține decât până a doua zi. 

De ce oare? 

Răspunsul este simplu, rezonabil și clar: ei se decid 
pentru un scop, o dorinţă, un concept. Dar nu se decid 
concomitent și cu exact aceeași fermitate și convingere 
și pentru cele la care trebuie să renunţe ca să-și atingă 
scopul. 

A deţine un concept după care filtrăm toate influen- 
țele, ca să facem singurul lucru corect pentru fericirea 
noastră, succesul nostru și autorealizarea noastră nu 
înseamnă de aceea nimic altceva decât: 

e A decide, pe de o parte, ce folosește îndeplinirii 

acestui concept. Și a face lucrul respectiv fără 
ezitare. 

e A decide, pe de altă parte, ce nu folosește îndepli- 
nirii acestui concept, oricât de atrăgător poate 
părea acest lucru pe moment. Și a renunța la el. 

Această cunoaștere simplă și, după cum veţi admite, 
de-a dreptul firească este cheia siguranţei la care aspirăm 
cu toții atât de mult. Cine a înţeles acest principiu este 
mai întărit lăuntric. El se va „sprijini“ pe sine însuși, 
după cum se exprimă dr. Kirchschlăger. Cine nu ține 
cont de acest principiu și nu-și ghidează viaţa după el 
va ajunge mereu „în cele mai mari greutăţi“, așa cum 
spunea Henry Kissinger. 

Recunosc că oricât de simplu și de firesc sună toate 
astea, există o sumedenie de piedici care stau în calea 
realizării lor. De ce natură pot fi aceste piedici și cum le 
putem înfrânge cu ajutorul unui concept și al siguranţei 
ce decurge din el reprezintă subiectul următorului capitol. 


ine așteaptă permanent ce-i aduc evenimentele 

zilei va intra tot mereu în panică. El trăiește cu 

teama că nu poate face faţă unei probleme ce se 
ivește brusc. Caută consolare în speranţa: „Nu mi se 
întâmplă mie nimic.“ Sau: „Într-un fel sau altul, o să fie 
bine.” Sau: „O să mă ajute până la urmă cineva să ies din 
bucluc.“ 

Cine deţine un concept propriu drept criteriu al com- 
portamentului său nu trebuie să se bizuie pe nimeni. El 
poate să aștepte fără frică și speranţe false ivirea fiecărei 
zile cu problemele ei. Este pregătit pentru ce-i mai rău. 

Pe paginile următoare găsiţi alte indicaţii legate de 
avantajele pe care un concept le poate avea pentru 
fiecare dintre noi. 


Conceptul de a ne gândi mereu mai întâi la noi 
și abia apoi la ceilalţi 


Este de fapt de prisos să-i ceri cuiva să se gândească mai 
întâi la el. Doar asta facem cu toţii necontenit. O facem, 

dar avem rețineri să o ridicăm la rang de concept după 
care să trăim consecvent. În acest fel, intrăm iară și iară în 
toate greutăţile posibile. 

Sigur că tot ce facem este un compromis permanent 
între dorinţele noastre și realitate. Dar de noi depinde să 
extragem din fiecare dintre aceste concepte maximul 
pentru noi. Este nevoie atunci să cunoaștem piedicile 
care ne stau în drum. 

Dintre aceste piedici fac parte noțiuni ca: 

e fidelitate 

e onestitate 

e solidaritate 

* conștiința responsabilităţii faţă de alții. 

Ele ne stau în drum atunci când vrem să ne apucăm 
să ridicăm la rang de concept egoismul. Ni se pare cât 
se poate de natural să fim egoiști, dar ne temem să fim 
consideraţi ca atare. Așa că încercăm tot mereu să fim 
oameni amabili, adaptabili și plini de consideraţie. Ni- 
meni să nu ne trateze de egoiști. Așa ni s-a inoculat de 
mici prin educație. 

Și de ce nu este nimeni interesat să ne păstrăm mai 
întâi de toate propriul nostru avantaj? Numai pentru că 
el însuși vrea să se folosească de noi în avantajul lui. 
Asta putem presupune la oricine ne zice: „Hai, nu fi atât 
de egoist.“ 

Dacă nu deținem un concept după care putem filtra 
astfel de reproșuri sau altele asemănătoare, ele ne vor 
neliniști tot mereu. Ideea despre omul amabil, care tre- 
buie să fie agreabil oricui, este adânc înrădăcinată în noi. 
Ea ne face gata să cedăm, chiar dacă este în detrimentul 
nostru. 

În acest fel, compromisuri dezavantajoase ne abat de 
la țelul pe care ni l-am propus. Singura mângâiere care 
ne rămâne în final este doar vaga satisfacție de a fi un 
om amabil. Dar recunoașterea de care avem parte în 
schimb de la celălalt nu durează o veșnicie. El știe acum 
că suntem gata să cedăm dacă ne face câteva reproșuri 
iscusite. Data următoare când are din nou nevoie de noi 
va încerca iar cu exact aceeași metodă. Trebuie să cedăm 
și acum dacă vrem ca el să ne agreeze în continuare. 

Ajungem astfel într-o dependenţă tot mai strictă de 
slăbiciunile noastre care sunt exploatate de alţii. Curând 
or să ne preocupe mai mult grijile și problemele lor, 
decât ale noastre proprii. Renunţăm așa cu prea multă 
ușurință la premisele de a ne determina singuri viața. 

Să luăm ca exemplu noțiunea de fidelitate. 

Dacă sunteţi o forță de muncă utilă pentru firmă, vi 
se va înmâna după 25 de ani de activitate conștiincioasă 
în cadrul unei mici festivități un document. Poate și o 
insignă și o primă modestă. Veţi fi copleșit cu cuvinte 
mișcătoare în fața personalului adunat și dat celorlalți 
de exemplu pentru fidelitate deosebită față de firmă. 

Asta vă poate recompensa pentru tot ce ați sacrificat 
de-a lungul anilor ca dorinţe și șanse personale. Dar a 
fost folosul pe care l-ați reprezentat dumneavoastră pen- 
tru firmă și în acord cu folosul pe care l-au avut pentru 
dumneavoastră fidelitatea și renunțarea? Sau aţi renun- 
tat din comoditate la tot ce v-ar fi putut oferi viața în altă 
parte? 

Doar cunoaşteţi formula: „Îţi dau siguranță, dar nu- 
mai atâta timp cât te încadrezi.“ Puţină siguranţă ca 
substitut pentru cel mai mare capital pe care-l posedați: 
libertatea de a hotări singur în legătură cu fericirea 

dumneavoastră și de a scoate maximul din viața dùm- 
neavoastră. Maximul, și nu numai ceea ce lasă alții 
pentru dumneavoastră în urma lor. 

Am spus „puţină siguranță“, căci nici O firmă și nici 
altcineva nu pun mare preţ pe fidelitatea dumnea- 
voastră, dacă nu mai au nevoie de dumneavoastră; dacă, 
de pildă „din raţiuni de transformări organizatorice“ sau 
„din necesitatea unor măsuri de raționalizare“ — așa 
cum sunt înveșmântate frumos exprimările —, se poate 
renunța la dumneavoastră. 

Este în afara oricărui dubiu: dacă cineva vrea să vă 
facă să apreciaţi fidelitatea, procedează așa numai din 
cauză că își promite de aici un avantaj pentru e]. Dacă 
cineva cere de la dumneavoastră „jură-mi credinţă veș- 
nică”, vrea doar să vă acapareze cu totul. Un timp asta 
vă poate mângâia orgoliul. Dar trezirea la realitate va fi 
cu atât mai dureroasă, cu cât sunteţi mai puțin pregătit 
că veșnicia se poate sfârși mâine deja. 

Același lucru este valabil dacă se cere de la dumnea- 
voastră solidaritate. Sau onestitate. 

Ca să nu se creeze aici vreo confuzie: eu nu vreau să 
afirm că pentru dumneavoastră trebuie să fie neapărat 
mai avantajos să mințiți de fiecare dată când vă este de 
folos. Probabil că nu au întotdeauna dreptate nici acei 
oameni care susţin că a minţi este numai atunci un dez- 
avantaj când ești prins. 

Vreau doar să arăt că și onestitatea face parte dintre 
acele noțiuni pe care alţii le cer de la noi din motive pur 
tactice. 

Când lucram cu mulți ani în urmă ca magazioner 
într-un magazin, aveam un coleg mai în vârstă care era 
axat de-a dreptul fanatic pe ideea de a fi absolut sincer 

față de orice om. Scopul său era să îl dea jos pe șeful 
nostru comun de pe locul lui și să devină el șeful depo- 
zitului. Sunt ferm convins că avea calificarea necesară și 
că și-ar fi putut realiza curând planul, cu ceva iscusinţă. 

Dar el ce-a făcut? 

A intrat într-o zi țanţoș, umflându-și pieptul în biroul 
adversarului său și i-a comunicat că el era mult mai 
potrivit pentru acest post. 

„Spuneţi-mi adevărul, a replicat șeful, aţi dori să obţi- 
neţi postul meu?“ 

Colegul meu a recunoscut fără ocolișuri: „Da sigur, îl 
vreau și o să-l și primesc.“ 

Mi-a relatat ulterior această confruntare, sticlindu-i 
ochii. Vorbea despre a fi „fair“, despre „a lupta cu vizi- 
era ridicată“ și altele asemenea. Recunosc că toate astea 
m-au impresionat atunci foarte tare. Aproximativ o lună 
mai târziu a fost mutat în alt departament, ulterior a 
părăsit firma. Înainte mi-a mai afirmat sus și tare cât de 
rău le va părea tuturor și că, orice s-ar întâmpla, ade- 
vărul va ieși totuși într-o zi la iveală. 

Ce-i lipsea acestui om pentru realizarea țelului său nu 
era nimic altceva decât conceptul potrivit. El avea o 
dorinţă îndreptăţită, ar fi fost în stare și să îndeplinească 
remarcabil funcția pe care o voia. Dar felul cum aprecia 
el realitatea era tulburat de una dintre acele noțiuni pe 
care le-am înșirat la începutul acestui subcapitol. Din 
cauza asta a eșuat până la urmă. Onestitatea sa nu făcuse 
decât să-i dăuneze lui și să-l apere în schimb pe adver- 
sarul său. 

Se petrece, și această realitate nu ar trebui s-o scăpați 
niciodată din vedere, cu fidelitatea, onestitatea, vrednicia 
și toate aceste noțiuni care sună minunat exact la fel ca 

și cu egoismul. Dacă lumea întreagă ar fi plină de oa- 
meni foarte onești, harnici, săritori, care și-ar trăi propria 
lor viaţă și i-ar lăsa și pe ceilalţi să-și trăiască propria lor 
viață, atunci nimic nu ar sta în calea fericirii individului. 
Într-o asemenea lume ar fi total de prisos să-i zici cuiva 
să se ocupe mai mult de persoana lui decât de ceilalţi. 

Dar această lume nu există și nici nu va exista într-un 
viitor previzibil, din câte se pare. De aceea nu ne mai 
rămâne altceva decât să construim dispozitive de pro- 
tecţie, care ne apără constant de riscul de a ne sacrifica 
propriile dorinţe și țeluri intereselor altora. 

Printre aceste măsuri de protecție se numără și con- 
ceptul de a ne gândi mereu mai întâi la noi și abia apoi 
la ceilalţi. Și de a ne întreba fără rețineri când luăm o 
decizie: „La ce-mi folosește?“ în loc de: „Ce ar putea zice 
ceilalţi?“ 


Un concept cum să obținem maximul din ceea ce 
avem și suntem, în loc să tindem permanent la 
ceva nou 


Nu știu dacă numele de Pablo Casals vă spune ceva. A 
fost unul dintre cei mai mari muzicieni din vremurile 
noastre și a murit în 1974 în etate de 97 de ani. A dirijat, 
a compus, a predat și a organizat festivaluri. A cântat la 
flaut, la vioară, la pian, la orgă și la violoncel. În special 
la violoncel. 

Dirijorul Wilhelm Furtwängler a spus odată: „Cine 
nu l-a auzit pe Casals cântând nu știe cum sună un in- 
strument cu coarde.“ 

În amintirile sale de bătrâneţe, Casals scrie: „În ultimii 
optzeci de ani mi-am început fiecare dimineaţă în același 
fel, întrucât era esenţial pentru viața mea. Mă duc la pian 
și cânt două preludii și două fugi de Johann Sebastian 
Bach. Atunci trăiesc incredibilul pur — acela de a fi om.” 

Imaginaţi-vă puţin. Un om se așază timp de optzeci 
de ani în fiecare dimineaţă la pian și cântă două preludii 
și două fugi de Bach. Asta-l împlinește și îl face fericit. 
Îi dă sentimentul de a fi om. 

Nu avea nevoie de nimeni care să-l asculte plin de 
respect și să exclame după aceea: „Maestre, iar ați fost 
colosal!“ Nici nu cânta în unele dimineți altceva, poate 
de un compozitor a cărui muzică tocmai era la modă. Ci 
dimpotrivă. Cu cât cânta mai des Bach, cu cât se adâncea 
mai mult în muzica lui, cu atât obținea mai mult din ea 
pentru sine. 

Nu lăsa nici în seama întâmplării sau a altcuiva dacă 
să se așeze dimineaţa la pian. Cânta, fie că trecea prin 
momente bune sau rele, fie că tocmai se afla în casa lui 
din Puerto Rico sau la prieteni la New York. 

Ştiţi de ce pentru cei mai mulți dintre noi viaţa este 
atât de plină de neliniște și nemulțumire? Trei motive 
pot fi menţionate în acest sens: 

1. Pentru că suntem mereu de părere că ceva este 
mult mai important decât ceea ce am făcut până 
acum sau facem acum. 

2. Pentru că nu suntem niciodată mulţumiţi de noi și 
am dori să fim mereu altfel decât suntem. 

3. Pentru că nu ne facem timp să cunoaștem cu 
adevărat, să savurăm cu adevărat tot ce avem și 

tot ce suntem, să ne bucurăm de ele și să scoatem 
ce-i mai bun din ele, înainte de a începe ceva nou. 

Ne lăsăm înhămați într-un circuit rapid și agitat care 
nu ne lasă niciodată să găsim cu adevărat drumul spre 
noi înșine. Ni se spune: „Cine se odihnește ruginește“ 
sau „Cine este mulțumit de sine nu ajunge departe în 
viaţă“. De fapt, este exact contrariul. Nu suntem mulțu- 
miţi tocmai pentru că nu ne oprim. 

Acest circuit rapid în care ne mișcăm ne-a făcut să ne 
pierdem bucuria față de un lucru de îndată ce l-am 
obţinut. În loc să încercăm acum să scoatem maximul 
din el, gonim după altceva care pare să fie mai atractiv. 

Și eu am realizat pentru prima dată realmente conști- 
ent acest obicei acum vreo cinci ani. Datorită unui inci- 
dent curent. Ca în fiecare lună mă dusesem în oraș la 
frizerul meu. M-am chinuit o jumătate de oră prin trafic, 
apoi a trebuit să ocolesc strada de vreo sașe-șapte ori, 
până ce am găsit în sfârșit un loc de parcare. La frizerie 
am așteptat o altă jumătate de oră ca să-mi vină rândul. 

În timp ce trebăluia la părul meu, frizerul mi-a vorbit 
despre tot felul de loţiuni, frecţii și altele asemenea, cu 
care voia să-mi trateze părul. Am zis la toate da, pentru 
a avea liniște. Când am plătit am constatat apoi că iarăși 
dădusem mult mai mulţi bani decât intenționasem. 

În drum spre casă m-am hotărât să nu mai merg nici- 
odată la frizer, ci să-mi tai pe viitor singur părul cât eram 
eu în stare de bine. De atunci îmi ia pe lună exact zece 
minute ca să mă tund, ceea ce mi-a economisit până 
acum circa 700 de ore, ca să nu mai vorbim de bani. Că 
mă credeți sau nu: până acum nu și-a dat nimeni seama. 

Recunosc că nu este deosebit de greu să îmi țin cât de 
cât în ordine puținul păr care mi-a mai rămas. Dar ăsta este 
pur și simplu avantajul meu cât se poate de personal pe 
care o natură plină de înțelegere mi l-a dat în zestre. Pe 
de altă parte, decizia mea m-a făcut să nu-mi mai irosesc 
nici un minuţel preocupându-mă de frizura care tocmai 
este la modă la bărbaţi sau de felul cum se tund alții. 

Nu relatez această poveste ca să-i îndemn pe toți cei 
care o citesc să-și boicoteze frizerii. Ea a fost numai pri- 
lejul pentru mine să mă adun seară de seară timp de o 
săptămână ca să fac ceva de genul unui inventar al obi- 
ceiurilor mele și să reflectez la acele lucruri pe care le 
începusem și nu le terminasem sau pe care le achizițio- 
nasem fără să le folosesc vreodată cu adevărat. 

Am luat o coală de hârtie și am scris pe una dintre 
pagini sus cuvântul „Nefolositor“ și pe cealaltă pagină 
„Să scot maximul de aici“. Apoi m-am pus pe treabă. Nu 
are rost să vă povestesc pe larg despre contribuţiile de 
membru pe care le-am plătit la tot felul de asociații la 
care nu m-am dus aproape niciodată sau despre cele șase 
muzicuţe care zăceau într-un colț nefolosite de ani de 
zile. Până la urmă am ajuns chiar până acolo, încât m-am 
întrebat cât se poate de serios: „Chiar ai scos în ultimii 
zece ani maximul din căsnicia ta?“ 

În orice caz am luat după această săptămână o decizie 
care mi-a folosit de atunci încoace mai mult decât o gră- 
madă din ceea ce considerasem înainte a fi extraordinar 
de important. A fost decizia: „În fiecare seară din viaţa 
pe care o mai am de trăit o să îmi pun înainte să mă culc 
întrebarea: «Ai scos astăzi maximul din ceea ce ai și din 
ceea ce ești?» 

Numiţi-l un concept sau un plan, râdeţi de el sau 
încercaţi și dumneavoastră o dată să procedaţi într-un 
mod asemănător. În ceea ce mă privește, vă pot asigura 
că acest concept, după care îmi filtrez zilnic comporta- 
mentul, mă ajută să fac mai mult din viața mea decât am 
reușit vreodată până acum. 


Conceptul de a prelua singuri răspunderea 
pentru tot ce facem 


Dintre acele noțiuni care ne împiedică tot mereu să 
atingem un ţel pe care ni l-am propus face parte și ideea 
larg răspândită despre răspundere. 

Cine poate să-i convingă pe alții că este în stare să 
poarte răspunderea se bucură de un grad deosebit de 
preţuire. Aici joacă, desigur, un rol important ca această 
răspundere să fie legată de reușite. Antrenorul unei 
echipe de fotbal, de exemplu, poate să acționeze oricât 
de responsabil, dacă echipa lui pierde mereu el tot riscă 
să fie înlocuit cu altul. 

Această constrângere de a trece la alţii drept eficace 
și plin de succes trage după sine o succesiune de atitu- 
dini comportamentale foarte speciale. Astfel, există o 
mulţime de oameni care dețin posturi de mare răspun- 
dere, cu toate că nu au aptitudinile necesare. Și-au în- 
sușit, ce-i drept, capacitatea de a mânui corect noțiunea 
de răspundere. Ei le-o vâră altora pe gât dacă ceva a 
mers prost, și și-o arogă cu iscusinţă în caz de reușite la 
care ei de-abia dacă au avut vreo contribuție. 

Uneori, chiar că avem impresia că noțiunea de răs- 
pundere a fost inventată numai pentru a putea, la nevoie, 
să o delegăm adecvat, să ne dezvinovăţim aruncând-o 
în capul altora, sau să ne lăudăm cu ea. În funcţie de 
ceea ce tocmai ne este de folos. 

Cine știe să o paseze altora în mod credibil în cazul 
unui eșec posedă desigur astfel o capacitate care-l ajută 
să câștige în ochii altora un anumit prestigiu. Cine nu a 
înţeles arta de a fi egoist sau a înţeles-o numai într-un 
mod superficial ar presupune că un egoist nu poate 
năzui la nimic mai mult decât să stăpânească această 
capacitate a delegării adecvate a responsabilităţii. 

Însă cine înțelege conexiunile va recunoaște de îndată 
că acest mod de a proceda nu este nimic altceva decât o 
acțiune de alibi. El va ști că nimeni nu poate realmente 
să atingă un obiectiv în acest fel și să ajungă la satisfacţie. 
Poate să facă până la o anumită limită carieră, să câștige 
astfel mai mulţi bani sau să recolteze admiraţie. Dar 
prețul pe care-l plătește în schimb este teama perma- 
nentă că manevra lui va fi totuși dibuită data următoare. 
Ca să nu mai vorbim de faptul că devine astfel tot mai 
dependent de alţii. Pe de o parte, de oamenii pe seama 
cărora își obține aparentele succese. Pe de alta, de mediul 
din jur, de a cărui apreciere are nevoie. 

Cine participă la acest joc al delegării adecvate a răs- 
punderii nu are niciodată liniște. Nicăieri nu găsește o 
siguranţă durabilă. lată regulile simple ale acestui joc, 
pe care ar trebui să le cunoaștem o dată pentru totdeauna: 

e Cineva ia o decizie sau îndeplinește o intenţie. El 

ia de la bun început în calcul faptul că problema 
poate să devină un succes sau un insucces. 

e Pentru cazul unei izbânzi trebuie să fie pregătit să 
poată prelua înspre exterior răspunderea pentru 
ea. Pentru cazul unui eșec trebuie să se asigure din 
timp de un alibi. 

* El deleagă deci o parte din răspundere cuiva pe 
care-l poate folosi în caz de insucces ca fap ispă- 
șitor. Poate să spună atunci: „Eu am făcut tot ce-am 
putut, dar celălalt a dat greș.“ O spune celor din 
jur de la care așteaptă apreciere sau cel puţin înțe- 
legere. Și-o spune și lui până ce ajunge s-o creadă 
efectiv. Căci de nimic nu se teme mai mult decât 
de admiterea unei înfrângeri. 

Această recunoaștere ar avea drept urmare ca tot 
edificiul său frumos de siguranţă, pe care și l-a construit 
anevoie, să se prăbușească. Îl obligă să găsească mereu 
noi alibiuri. În faţa lui și în faţa altora. Orice posibil 
succes depinde de asta. 

Acest joc rafinat este jucat în toate sferele vieţii noastre. 
Noi participăm la joc, activ sau ca victime. Cine e pus 
mereu tap ispășitor se poate consola cu ideea că are de 
îndeplinit un rol important în joc. Căci fără el acest joc 
nu poate fi jucat. 

El se derulează zilnic la locurile de muncă și în fa- 
milii. Părinţii îl folosesc faţă de copii. Și dacă tinerii îi 
reproșează generației mai în vârstă că nu are înțelegere 
față de trendul timpului, atunci asta nici nu este altceva 
decât un alibi. Jocul face parte din repertoriul fix al politi- 
cianului și al managerului. Nu întâmplător există tot mai 
multe așa-zise comisii de decizie, în care, în caz de eșec, 
oricine poate să spună: „Nu eu am decis, ci majoritatea.” 

Cum să fie alcătuit un concept care să mă elibereze 
din acest carusel al delegării, găsirii de alibi și nesigu- 

ranței? El sună simplu și clar în felul următor: „Pentru 
tot ce fac preiau singur răspunderea. Dacă nu o pot 
prelua, o refuz din capul locului. În cazul unei nereușite 
caut cauzele mai întâi la mine și nu în altă parte.“ 

Dacă verific în funcţie de acest concept tot ce decid și 
fac și îl urmez consecvent, am următoarele avantaje de 
partea mea: 


Nu mai depind de recunoașterea performanţelor 
mele de către alţii, ci numai de propria mea apre- 
ciere a lucrurilor. 

Pot să-mi folosesc întreaga energie în acest scop, 
în loc de a o risipi în căutarea unui alibi adecvat 
pentru a-mi justifica astfel eșecul. 

Fac din decizie și din realizarea ei numai problema 
mea. Asta mă obligă să mă identific complet și 
total cu ea. Cu cât mă adâncesc mai mult cu aceas- 
tă atitudine în soluţionarea unei sarcini, cu atât 
mai mare va fi plăcerea mea faţă de problema 
respectivă. În schimb, cine își are deja în buzunar 
alibiul în cazul unui eșec se implică numai cu 
jumătate de măsură. Doar știe: dacă treaba merge 
prost, am o scuză gata pregătită. De ce să mă mai 
străduiesc atunci atât de tare? 

Dacă îmi reușește un proiect pentru care mi-am 
asumat răspunderea, sunt cel care știe cel mai bine 
că eu însumi am fost persoana care l-a dus la înde- 
plinire. Nu am nevoie să tânjesc după recunoaște- 
rea celorlalți. Asta mă face să nu depind de laudă 
și critică și îmi conferă siguranţă. 

Dacă proiectul nu reușește, știu că, în ciuda stră- 
daniilor mele, am făcut o greșeală. În loc să-mi 

risipesc energia pasând altuia răspunderea, pot să 
o investesc în căutarea cauzelor greșelii la mine. 

În acest fel voi trage foloase chiar și dintr-o înfrân- 
gere. Câştig experienţă cum să evit data următoare gre- 
șeala pe care am comis-o o dată. 

Acestea sunt, după cum am spus, avantajele cele mai 
importante ale conceptului. Să ni-l mai întipărim o dată 
în minte: „Pentru tot ce fac preiau singur răspunderea. 
Dacă nu o pot prelua, o refuz din capul locului. În cazul 
unei nereușite caut cauzele mai întâi la mine și nu în altă 
parte.“ 

Pot foarte bine să-mi imaginez că v-ar putea displăcea 
un punct din acest concept. Și anume, acolo unde el 
spune: „Dacă nu pot prelua o răspundere, o refuz din 
capul locului.“ 

„Așa ceva nu pot“, o să obiectați, „mi-aş pierde în- 
crederea șefilor. Mă fac dezagreabil.” Este foarte posibil 
să vă faceți dezagreabil astfel. Ce-i drept, numai oame- 
nilor cărora trebuie să le serviţi la nevoie de țap ispășitor 
și care nu se dau înapoi de la nimic ca să vă facă acest 
rol acceptabil. 

Vă lingușesc și vă spun: „Doar știu bine că mă pot baza 
pe dumneavoastră.“ Vă mângâie orgoliul și fac ca și cum 
pentru dumneavoastră ar fi o mare onoare că vi se dă 
această responsabilitate. Dacă asta nu ajută, ei vă spun: 
„M-aţi dezamăgit profund. Nu m-aș fi așteptat niciodată 
să mă lăsaţi baltă.” Sau vă șantajează pe faţă, atențio- 
nându-vă: „Veţi regreta de o mie de ori. O să vă mai 
gândiţi la vorbele mele.“ 

Toate aceste manevre servesc, în realitate, numai sco- 
pului de a face din dumneavoastră alibiul lor. Dacă vă 

lăsaţi ademenit de lingușiri și promisiuni, deveniți o 
marionetă în marele joc al delegării răspunderii, în care 
responsabilitatea este avansată sau retrasă, în funcție de 
cum pare a fi util la momentul respectiv. Dacă vreți să 
ieșiți din acest joc, trebuie să împiedicaţi ca alții să vă 
delege o răspundere pe care ar trebui să o poarte, de 
fapt, singuri. Puteţi realiza asta din două etape simple: 

1. Nu vă lăsați niciodată impresionat de lingușeli, 
promisiuni sau ameninţări, ci analizați cu calm 
dacă chiar puteţi prelua răspunderea pe care vor 
să v-o transmită alţii. Analizaţi șansele de reușită 
ale sarcinii care vă este transmisă. 

2. Dacă ajungeţi la concluzia că vi se dă, ce-i drept, 
răspunderea, dar nu și toate posibilitățile pentru a 
realiza cât mai bine sarcina, atunci explicaţi foarte 
simplu: „Fie mi se dau puterile depline necesare, 
fie preia altcineva răspunderea.“ 

Am aplicat această metodă în anii trecuţi de sute de 
ori. Mi-a folosit în majoritatea cazurilor și nu mi-a dău- 
nat niciodată cu adevărat. Partenerii cei mai periculoși 
de discuţie s-au dovedit a fi acei oameni care primiseră 
și ei sarcina de la altcineva și o pasau mai departe, pen- 
tru că ei înșiși nu se simțeau în stare să rezolve problema 
sau măcar să o înţeleagă corect. 

Cu siguranţă cunoașteţi și dumneavoastră astfel de 
oameni. Sunt cei care zic mereu „da, desigur“, pentru că 
din diferite motive nu reușesc să zică „nu“. Și asta pur 
și simplu din cauză că le e teamă să nu-și piardă postul, 
poziţia sau aprecierea de care sunt de părere că se 
bucură. Adesea ei știu exact că o sarcină nu poate fi 

executată sau poate fi doar foarte greu. Cu toate acestea 
o acceptă supuși. 

Primul lor gând însă este: „Cui îi pasez răspunde- 
rea?” 

Dacă vreți să evitați să fiți dumneavoastră victima, ar 
trebui să probaţi pe viitor conceptul propus aici. 

e Indicaţi deschis erorile pe care le-aţi recunoscut. 

Faceţi propuneri proprii pentru soluţii mai bune. 
e Nu vă sfiiţi să declaraţi franc: „Dacă trebuie făcut 

așa, va trebui să preluaţi dumneavoastră răspun- 

derea. Eu nu o pot prelua în aceste condiţii.“ 

e Cereţi o confimare în scris a sarcinii cu semnătura 

celui care v-o repartizează. 

Nu vă jenaţi nici să transmiteţi printr-un intermediar 
obiecțiile și propunerile dumneavoastră celui care a dat 
propriu-zis sarcina. Veţi constata că în cele mai multe 
cazuri vă este recunoscător, căci l-ați ferit să facă greșeli. 

Este o metodă simplă și utilă de a nu lăsa ca alții să 
vă delege răspunderea pe care ei înșiși nu Vor să o preia. 
Cel puţin la fel de des ne aflăm însă și în situaţia în care 
am dori noi să ne sustragem răspunderii pentru propriile 
noastre decizii și acţiuni. Consecințele le știți deja, dar e 
bine să le repetăm cât de des: 

Pierdeţi inutil timp și energie ca să vă alcătuiți un 
alibi. 

Sunteţi numai parţial implicat în chestiune, pentru că 
sunteţi mereu tentat să evitaţi greutăţile argumentând: 
„Doar am un alibi. Dacă treaba merge prost, este numai 
pe jumătate atât de grav.” 

Nu găsiţi timp să mergeţi până la temelia cauzelor 
erorii comise și de aceea o veţi tot repeta. Până când cei 


104 Josef Kirschner 


din jur vă vor descoperi odată tactica și vă vor refuza 
recunoașterea. 

Ce faceţi atunci? | 

Probabil că vă veţi resemna într-o zi și vă veți refugia 
într-una dintre expresiile alibi atât de general îndrăgite, 
care ne stau oricând la dispoziţie pentru a face comod 
uz de ele: 

° Vremurile pe care le trăim sunt de vină pentru tot. 

e În trecut toate erau mai bune. 

e Într-o bună zi se vor schimba toate iarăși în bine. 

° Dacă m-aș fi căsătorit cu un om ca lumea și nu cu 

un perdant... | | 

e Nimeni nu-mi dă o șansă. 

e Nimeni nu mă înţelege cu adevărat. 

e Ar trebui să schimbăm toată societatea. 

e Anturajul prost în care se învârtesc copiii mei este 

de vină că nu mă mai ascultă. 

Dar la ce vă folosește? Găsiţi puţină consolare în auto- 
compătimire. Nimic mai mult. 

Slab surogat pentru ceea ce aţi putea obţine cu reali- 
zarea conceptului, pentru tot ceea ce faceți ca să preluaţi 
singur răspunderea. 


Un concept pentru a-i obișnui pe alţii cu noi, 
în loc de a ține mereu cont de alţii 


Aș dori să vă relatez acum o experienţă personală. Chiar 
și cu riscul să mă priviţi drept un soț lipsit de considerație 
și un tiran al familiei. Mă voi comporta exact în sensul 

artei de a fi egoist, dacă vă asigur în acest context: mi-e 
cam totuna cum mă priviți. 

Ajunsesem cu câţiva ani în urmă într-un punct în care 
mi-am spus: „Așa nu mai merge.“ Munceam prea mult 
și mă întrebam uneori ce sens au toate astea. Agitaţia și 
stresul câștigării banului, în care eram băgat cu totul, 
nu-mi mai lăsau nici măcar timp să analizez cu adevărat 
temeinic această chestiune. 

Stomacul îmi crea probleme. Într-o zi, medicul mi-a 
atras atenţia să am mai multă grijă și de inima mea. 
Într-adevăr, uneori simțeam © presiune în regiunea 
inimii. Noaptea mă trezeam și deschideam larg, fereastra 
ca să pot respira mai bine. 

Mi-era clar că trebuia să fac ceva. Decizia mea a fost: 
„Încep fiecare dimineaţă prin a-mi dedica numai mie 
o oră.“ 

După ce am luat această hotărâre, am început să re- 
flectez cum voiam să petrec această oră. Timp de două 
luni am vorbit cu toţi oamenii posibili despre asta și am 
citit cărți ca: Arta stăpânirii de sine, Cum funcționează 
omul?, Respirația și meditaţia, Antrenamentul autogen sau 
Zen în arta de a trage cu arcul. Am adunat toate infor- 
maţiile cu putință despre funcţiile corpului, precum 
circuitul sângelui, activităţile inimii și altele asemenea. 
În cele din urmă am frecventat chiar un curs de antre- 
nament autogen. Apoi mi-am extins prima decizie for- 
mulând conceptul următor: 

„În fiecare dimineaţă, imediat după ce mă scol, fac 
timp de 15 minute exerciţii fizice. Fac baie în liniște și la 
urmă un duș rece. Apoi mă întind, mă relaxez, mă con- 
centrez asupra respirației mele și fac antrenament autogen.“ 

Nu vreau să dau aici toate detaliile acestui program, 
ca să nu fiți tentaţi să-l imitaţi în amănunt. El este croit 
pe mine, pe posibilitățile și necesitățile mele și nu ar 
trebui considerat nicidecum o rețetă general valabilă. 
Dacă ar fi să vă decideți să renunțați de acum încolo la 
câteva dintre obiceiurile din trecut și să vă rezervaţi 
zilnic o oră pentru dumneavoastră, atunci ar fi bine să 
vă dezvoltați propriul concept. 

Aș dori să atrag însă aici atenţia asupra câtorva im- 
pedimente care se pot pune în calea realizării unui atare 
concept. Cel puţin la început, atât timp cât încă nu vi l-aţi 
impus dumneavoastră ca și în fața celorlalți. 

A fost mai cu seamă ideea că un bărbat care nu se 
năpustește dis-de-dimineaţă plin de zel în muncă trebuie 
să fie desigur un puturos nenorocit. Îmi amintesc încă 
foarte exact cum, într-o dimineaţă, zâna cea bună care o 
ajută o dată pe săptămână pe soţia mea la gospodărie a 
intrat pe neașteptate în camera mea de lucru. 

Zăceam total nemișcat și cu ochii închiși pe sofa la 
antrenamentul autogen. S-a proţăpit speriată în ușă, s-a 
holbat la mine ca la o mumie egipteană și apoi a luat-o 
la sănătoasa. A încercat soția mea, ce-i drept, să-i explice 
despre ce era vorba. Dar ajutorul nostru în gospodărie 
era preocupat numai de întrebarea: „Ce bărbat o fi ăsta 
care se întinde din nou să lenevească imediat după ce se 
scoală din somn?“ Ulterior, a și pomenit din când în 
când, nu fără o nuanţă de dispreţ în ton, că bărbatul ei 
era deja de la cinci dimineaţa în drum spre muncă. 

Mi-a trebuit într-adevăr ceva timp pentru a scăpa de 
ideea că unii mă considerau evident un om puturos. Și 

că o povesteau pesemne mai departe și tuturor cunoș- 
tinţelor și rudelor lor. 

Mult timp, nici soţiei mele nu i-a plăcut această idee. 
În timp ce ea avea grijă de copii, se ducea la cum- 
părături, pregătea micul dejun și rezolva deja tot felul 
de treburi prin casă, eu mă gândeam numai la mine. 

Am și simţit direct, bineînţeles, proasta ei dispoziţie 
din cauza atitudinii mele. În observaţii aluzive sau une- 
ori chiar prin critică deschisă. Până și copiii făceau 
uneori remarce nu lipsite de desconsiderare când treceau 
pe lângă biroul meu: „Ah, tati s-a întins din nou.“ Tre- 
buie să mărturisesc cât se poate de sincer: de câteva ori 
am fost chiar cât pe ce să las baltă întregul program și să 
îmi reiau rolul de cap de familie care muncește cu râvnă. 

Ceea ce m-a reținut până la urmă să procedez așa au 
fost efectele pe care le-a arătat limpede acest concept. 
După câteva săptămâni, n-am mai simţit nici un fel de 
dureri în piept și stomac. Până și digestia mi-am putut-o 
regla prin exerciţiile de gimnastică și antrenamentul 
autogen. Printr-o respiraţie mai profundă și o capacitate 
crescândă de a mă relaxa tot mai bine, mi s-a modificat 
și întreaga atitudine lăuntrică faţă de lucruri. 

Înainte, când suna telefonul dimineața, mă repezeam 
din baie sau de la micul dejun. Numai ca să nu pierd 
ceva ce ar fi putut fi eventual important pentru mine. 
După ce m-am decis însă că pe parcursul acelei ore nu 
era nimic mai important pentru mine decât executarea 
conceptului meu, pur și simplu nu m-a mai preocupat 
telefonul în acel interval de timp. 

Una dintre problemele care îmi dădeau mereu de 
furcă era sculatul dimineaţa. Fac parte dintre oamenii 

cărora le place să stea treji până târziu. În schimb, di- 
mineata mă pot despărți doar cu greu de pat. Am 
început să atac acest inconvenient cu ajutorul antrena- 
mentului autogen, întipărindu-mi în minte înainte de 
culcare formula: „În fiecare dimineaţă, fix la ora șapte, 
mă trezesc și sar imediat din pat.“ 

Asta a ajutat, dar tot nu a rezolvat problema definitiv. 
De aceea, mi-am rugat soția să mă supravegheze la tre- 
zire, ceea ce i-a făcut, desigur, o imensă plăcere, căci ea 
este tipul de om matinal. În felul acesta putea să mă facă 
pe mine — „marele maestru al autostăpânirii“, cum mă 
numea în glumă — să simt superioritatea ei în această 
privinţă. 

Acest punct comun a dus desigur tot mereu la dis- 
cuții amănunțite despre noile mele obiceiuri stranii, în 
care am putut să-i explic de ce procedam așa. Până ce a 
remarcat într-o zi: „Chiar atât de rău nu e de fapt. De 

acum încolo o să mă întind și eu niţel la prânz și o să fac 
“antrenament autogen.” 

Un alt efect l-a vizat pe fiul meu mai mare. Eforturile 
lui la matematică și latină nu erau încununate chiar de 
un mare succes în acea perioadă. Cu toate că profesorii 
lui ne asigurau că atunci când era ascultat și scos la tablă 
putea să rezolve chiar și cele mai grele probleme, la 
extemporale tot greșea. 

După multe discuţii purtate de noi despre posibilele 
motive ale acestui fenomen, am ajuns la concluzia că era 
pur și simplu o problemă de atitudine lăuntrică. „Cred“, 
îmi spuse într-o zi spre surprinderea mea, „că dacă m-aș 
putea relaxa așa ca tine, chestiunea ar fi rezolvată.“ 

Am elaborat deci împreună un concept pentru el, pe 
care l-am denumit pompos „Programul unic și funda- 

mentat psihologic de învăţare și psihoantrenament al lui 
Harald Kirschner”. A început în acest fel să se intereseze 
de anumite corelaţii pe care nu le știuse mai înainte. De 
pildă, că pentru o notă bună la o lucrare de control nu 
era decisiv doar dacă a învăţat suficient. La fel de im- 
portantă era și întreaga atitudine lăuntrică. Deci capa- 
citatea de a se concentra și nu numai atât. 

După cum vedeţi, din comportamentul meu încăpă- 
țânat a profitat într-un fel sau altul și restul familiei, ceea 
ce nu ar fi fost posibil dacă m-aș fi adaptat așteptărilor 
lor și nu aș fi impus egoistul meu program matinal 
zilnic. Dacă aș fi ținut cont de imaginea pe care o aveam 
în familia mea. 

Imaginea tatălui de familie brav și vrednic, care se 
istovește din prima oră a dimineţii deja, pentru a-și 
îndeplini datoria. Și care nu se gândește niciodată la el, 
ci întotdeauna numai la binele celor dragi. 

Spuneţi sincer: la ce folosesc realmente toate astea 
dacă ne hărţuim astfel cumplit într-un mod absolut inutil? 


Un concept nu este un panaceu universal, dar 
el ne conferă cea mai mare siguranţă posibilă 
pentru a face faţă tuturor problemelor 


Pe paginile anterioare aţi găsit un număr de exemple 
despre cum se alcătuiește un concept și care este avantajul 
de a acţiona consecvent cu el. Un concept, veţi fi recu- 
noscut deja, nu este un panaceu universal. El încă nu 
rezolvă o problemă, ci creează doar premisa cea mai bună 
posibil pentru soluționarea ei. 

A deţine un concept înseamnă siguranţă. Prima deci- 
zie importantă în acest sens este: 

Nu mă mai bazez pe faptul că în momentul confrun- 
tării cu o problemă îmi va trece prin minte vreo soluție 
oarecare. Sau că mă va ajuta cineva. Sau că nu va fi 
„chiar atât de rău“. Sau că „până acum totul a mers 
bine“. Sunt mai degrabă pregătit pentru ea. Nu las rezol- 
varea unei probleme în seama întâmplării, a clipei sau a 
altcuiva, ci preiau singur răspunderea pentru ea. 

A deţine un concept înseamnă: 

Să mă preocupe deja astăzi cum mă voi comporta 
mâine sau poimâine într-o situație anume. Mă comport 
ca orice strateg, bun, care exersează o acţiune înainte de 
executarea ei atât de mult ca joc în lada de nisip, până 
ce este perfect sigur pe situaţie. Sau ca un pompier care 
exersează fiecare intervenţie de sute de ori, pentru ca 
atunci când se confruntă cu un caz real să și știe exact 
cum să acționeze. 

Dacă se ivește acest caz real, îi poate face pi pregătit. 
El știe exact ce este de făcut și poate să-și investească 
întreaga energie în soluționarea sarcinii, în loc de 
stăpânirea fricii și căutarea unui alibi. Pentru cazul în 
care dă greș și are nevoie de un țap ispășitor. 

Acesta este unul dintre avantajele unui concept. Un 
altul este certitudinea că știu ce vreau. Nu mă voi com- 
porta în faţa unei anumite situaţii o dată într-un fel și 
data următoare complet diferit. Fac de fiecare dată nu- 
mai ceea ce mă apropie cu încă un pas de țelul pe care 
mi l-am propus. 

Nu vreau să vă mai enumăr aici încă o dată toate 
celelalte avantaje pe care le aveţi dacă vă modelaţi viața 

singur, în loc de a o lăsa în seama altora. Tot ce este 
necesar s-a spus deja, sper. 

Depinde acum de dumneavoastră să trageţi de aici 
acele consecinţe practice care par a fi corecte pentru 
dumneavoastră. Nu vă rezumaţi la vorbele: „Da-da, ar 
fi totuși bine să trăiesc așa.“ Iar apoi întoarceţi repede 
pagina, pentru a nu fi tentat să faceţi realmente ceva. Sau 
spuneți: „Toate astea sună cât se poate de frumos, dar...“ 
Nici o sută de mii de „dacă“ și de „dar“ nu pot, ar trebui 
să știți asta, să compenseze o singură decize de a face ceva. 

Ocupaţi-vă, așadar, de următorul capitol abia după ce 
aţi stabilit, pentru un ţel pe care vreți să-l atingeţi, singu- 
rul concept corect și aţi luat decizia: „De azi înainte nu mă 
mai poate abate nimic de la respectarea acestui concept.“ 

După ce îl găsiţi, ar trebui să-l scrieți pe o bucată de 
hârtie pe care s-o puneţi pe noptieră. Ca să-l puteţi vedea 
în fiecare dimineață și în fiecare seară. Dimineaţa, ca să 
vă spuneţi: „Acţionez în conformitate cu el.” Seara, ca să 
vă întrebaţi: „Am acţionat în conformitate cu el?“ 

Vă puteţi ocupa, desigur, și în toată săptămâna urmă- 
toare în fiecare seară cu inventarierea vieţii dumnea- 
voastră de până acum. Apoi puteţi să vă stabiliţi țelurile 
și să dezvoltați conceptele care să ducă la realizarea lor. 

Sau începeţi prin decizia ca, după fiecare înfrângere 
pe care v-o alocă viaţa, să căutaţi de azi înainte imediat 
cauzele chiar la dumneavoastră. Din ceea ce aflaţi astfel 
dezvoltați apoi pentru fiecare caz în parte un concept 
care vă ferește să repetaţi pe viitor vechile greșeli. 

Oricare ar fi concluziile pe care le trageţi din cele 
două capitole precedente ale acestei cărți: începeţi ime- 
diat să le transpuneţi în practică, înainte de a trece la 
pagina următoare. 


n criteriu general folosit pentru aprecierea unui 

om este, în ochii contemporanilor lui, activitatea 

pe care o prestează. Cine este considerat vrednic 
sau de succes are parte de prestigiu și recunoaștere, cine 
trece în schimb drept leneș sau lipsit de succes are parte 
de dispreţ. Cine vrea să atingă și să păstreze deci un 
anumit grad de prestigiu trebuie să se afirme tot mereu 
în faţa semenilor lui. | 

Prin această permanentă competiție majoritatea 
oamenilor ajung, într-un carusel de performanţe, care le 
depășesc capacităţile. Constrânși fiind de necesitatea de 
a se afirma tot mereu, ei pierd măsura a ceea ce le 
folosește cu adevărat și a ceea ce nu le aduce nimic 
altceva decât ceva mai mult prestigiu. 

Cine vrea să se elibereze din acest carusel pentru a 
savura rezultatul muncii sale trebuie să verifice mereu 
tot ceea ce face, după două criterii: 

1. După utilitatea reală pe care i-o aduc realizările în 

muncă. 

2. Dacă și în ce măsură se lasă mânat numai de 

perspectiva câștigului de prestigiu spre realizări 
tot mereu noi. 

Motivul decisiv pentru care atât de mulți oameni 
se fac dependenți o viaţă întreagă de constrânge- 
rea creșterii performanţei lor 


Poate cunoașteţi povestea adesea filmată despre țintașul 
măiastru din Vestul Sălbatic. Își scotea revolverul cu o 
iuţeală ca nimeni altul în lung și-n lat. După ce a răpus 
câţiva indivizi care erau consideraţi înainte ochitori rapizi, 
a intrat într-un cerc vicios. În cercul vicios al constrângerii 
de a învinge. 

S-a dus vorba iscusinţei lui, de pretutindeni veneau 
eroi ai revolverelor, tineri și ambiţioși, și voiau să se 
măsoare cu el. El, marele ţintaș, care nu mai găsea de 
mult nici o plăcere adevărată în a ucide, trebuia să 
continue pentru a supravieţui. 

Trebuia să învingă în continuare, întrucât legea vic- 
toriei o poruncea. Permanent chinuit de ideea că într-o 
zi tot va fi înfrânt. Căci nu există victorie fără teama 
înfrângerii inevitabile. Așa că s-a întâmplat cum trebuia 
să se întâmple. Marele ţintaș a murit cu un glonţ în piept. 

O să ziceți că asta nu-i nimic altceva decât invenție cine- 
matografică. Chiar dacă așa ceva realmente a existat când- 
va undeva. Astăzi în orice caz nu mai este de imaginat. 

Aici vă înșelaţi. Este vorba de jocul mereu incitant al 
strălucirii și gloriei conferite de succes, care ne aduce 
recunoașterea celor din jur. Fascinaţia pe care o exercită 
asupra noastră este atât de puternică, încât nu ne gân- 
dim mereu decât la triumful biruinţei și aproape deloc 
la urmările sale. A 

Jocul se joacă și astăzi ca întotdeauna. În variațiuni 
nenumărate. Motivul și regulile derulării lui de abia dacă 
s-au modificat cu ceva. Este jucat la serviciu, în fabrici și 

în birourile directorilor, printre prieteni și vecini, între 
soți și între copii. Întreaga noastră viaţă, așa se pare, este 
o singură arenă sportivă, în care ne asumăm tot mereu 
provocări noi, pentru a obține favoarea publicului și a 
ne delecta din gustul recunoașterii. 

Motivul primordial al dorinţei de a câștiga izvorăște 
pesemne din necesitatea naturală a supravieţuirii și dăi- 
nuirii într-un climat ostil. Fiecare dintre noi vrea destul 
de mâncare pentru el și familia lui, un acoperiș deasupra 
capului, îmbrăcăminte suficientă și câteva lucruri plăcute 
care fac viața mai frumoasă. 

Există, așa zic oamenii de știință, cinci așa-numite ni- 
veluri de necesitate. Ele sunt astfel amplasate, încât după 
satisfacerea unuia urmează în mod automat celălalt. 

e Mai întâi este nivelul necesităţilor fiziologice de 

bază, ca foamea, setea și respiraţia. 

e Urmează nivelul necesităţilor de siguranţă. De ele 
țin asistența sănătăţii, grija pentru bătrânețe și un 
viitor asigurat. 

e Apoi vine nivelul contactului cu semenii. El vizea- 
ză convieţuirea oamenilor, organizarea lor între ei. 

* Urmează nivelul nevoilor de a fi apreciat Și recu- 
noscut. 

e Apoi, așa spun oamenii de știință, ajungem la ni- 
velul al cincilea și ultimul. Scopul lui sunt dezvol- 
tarea personalităţii și desfășurarea ei înfloritoare. 

Întrebările la care nu ne poate răspunde cu adevărat 
satisfăcător nici un om de știință, pentru că numai noi 
înșine putem găsi răspunsurile, sunt: Cum scoatem la 
fiecare dintre aceste cinci planuri ce-i mai bun pentru 
noi? Ce putem face pentru ca, satisfăcându-ne aceste 

trebuinţe, să culegem cel mai mare folos și să avem cea 
mai mică pagubă? 

Să începem cercetarea acestor probleme cu următoa- 
rea reflecţie: dacă ne-am satisfăcut unul dintre aceste 
niveluri printr-o activitate hotărâtă, nu ar fi nimic mai 
plauzibil decât să încercăm să menţinem printr-un grad 
mai mic de muncă ceea ce am dobândit. Dar mai cu 
seamă, să savurăm ceea ce am dobândit. 

După faza activităţii concentrate și a succesului obţi- 
nut ar putea să înceapă acum faza savurării concentrate. 
Spun, ar putea să înceapă. Dar, în mod straniu, majo- 
ritatea oamenilor nu reușesc trecerea de la o fază la 
cealaltă. Ei vor să fie în continuare plini de succes. Căci 
a savura ceea ce este util ar fi legat de o Leva a apre- 
cierii din partea celor din jur. 

Așa ne explicăm că oamenii care au , destul de mân- 
care pentru a-și satisface nevoile de bază ale organis- 
mului își tot rafinează cultura gastronomică. Pentru a 
arăta ce-și pot „permite“ își însușesc obiceiuri alimentare 
mai costisitoare, urmarea fiind că trebuie să producă mai 
mult ca să satisfacă aceste obiceiuri. Folosul aici este un 
câștig suplimentar de prestigiu, chiar dacă astfel corpul 
lor are de suferit. 

Nevoia de contact, pentru a menţiona un alt exemplu, 
ar putea fi satisfăcută dacă cineva are câțiva vecini Și 
prieteni care îl și ajută când este cazul. Totuși, cei mai 
mulți inși nu precupeţesc nici un efort pentru a cunoaște 
tot mereu oameni noi, care ar putea duce la creșterea 
prestigiului lor. Chiar dacă asta are drept urmare că 
pierd contactul cu cunoștințele lor utile. Uneori chiar rup 
foarte conștient legătura cu niște prieteni utili pentru că 
le-ar putea dăuna prestigiului. În timp ce graniţele 

utilului sunt pentru oricine relativ ușor de recunoscut, 
pentru prestigiu nu există o graniță naturală. Din contră, 
criteriile lui sunt fixate tot mereu din nou. Cine se 
orientează după aceste criterii trebuie să îndeplinească 
performanţe tot mai mari, pentru a le satisface. Dacă nu 
procedează așa, pierde din partea mediului în care s-a 
introdus tot prestigiul dobândit până atunci. 

Societatea în care trăim nu este — după cum știți — 
interesată să ne elibereze de constrângerea mereu cres- 
cândă de a realiza tot mai mult. Ea este mai degrabă 
interesată să ne ceară mereu noi dovezi ale performanţei 
noastre. Dacă nu mai suntem capabili, ne retrage recu- 
noașterea ei. Dacă întreaga noastră viaţă era edificată în 
primul rând pe prestigiu și munca necesară pentru a-l 
obține, am atins astfel punctul înfrângerii noastre definitive. 

Putem acum să ne resemnăm sau să găsim satisfacţii 
de substitut, care să ne ajute să depășim înfrângerea. 
Poate însă că această înfrângere a fost necesară ca să ne 
facă să găsim noi criterii valorice pentru viaţa noastră pe 
viitor. O cunoaștere care ne-ar fi putut scuti înfrângerea 
într-un stadiu anterior. 

De aceea pare necesar să stabilim la timp criteriul 
pentru judecarea realizărilor noastre după următoarele 
considerente: 

1. După activitatea noastră în vederea utilității. 
Stabilim la timp limita până la care activitatea 
noastră servește satisfacerii unei necesități la care 
tindem. 

2. După activitatea noastră în vederea prestigiului. 
Stabilim la timp limita de la care un câștig supli- 
mentar de prestigiu necesită performanţe care în- 
seamnă mai mult o împovărare decât un folos 

suplimentar. Asta cere însă decizia de a renunţa la 
` dobândirea unui prestigiu care să crească permanent. 
Cine cunoaște aceste corelaţii deține premisa ca să-și 
orienteze viaţa mai bine în funcţie de ceea ce-i este cu 
adevărat util. El se sustrage constrângerilor care îl 
împiedică să se bucure de rezultatul realizărilor lui și să 
ajungă astfel la satisfacţie. Cu condiţia, desigur, să se 
poată elibera de ideea că dorinţa de a valora tot mai mult 
i-ar crea cea mai mare satisfacție. 


Cum s-au decis unii oameni să aprecieze mai mult 
utilitatea muncii lor decât câștigarea prestigiului 


Cinci niveluri de necesitate, activitatea în vederea utilității, 
activitatea în vederea prestigiului... Toate astea sună 
destul de teoretic. De aceea, voi trece acum la o încercare 
extraordinar de practică, pe care soția mea și cu mine am 
făcut-o acum câţiva ani cu niște prieteni. 

Eram un grup de doisprezece oameni, aproape toți 
perechi, și am petrecut împreună un sfârșit lung, de săp- 
tămână într-o casă țărănească în Steiermark. Era atunci 
tocmai timpul când se considera a fi șic să se discute 
mult și deosebit de inteligent despre anumite probleme: 
despre presiunea performanţei sub care trăiau oamenii 
în țările puternic industrializate, despre așa-numita 
constrângere a consumului, despre stres, în general 
despre societatea orientată spre performanţe și tot felul 
de alte lucruri de acest gen. 

Știţi doar cum astfel de discuţii se derulează de obicei 
ca de la sine. Fiecare încearcă să fie cu puțin mai deștept 

decât toţi ceilalți. Se etalează și se dezvoltă teorii și uto- 
pii. Jumătăţi de informaţii sunt aduse în joc ca adevăruri 
întregi. Se auzeau din abundență expresii precum: „Ar 
trebui să...“ sau „De vină este numai...“ sau „Dacă nu se 
schimbă ceva, ne îndreptăm spre o catastrofă“. 

Spiritele s-au înflăcărat deci de la idei despre trans- 
formarea societăţii, de a cărei stare catastrofală erau de 
vină toți ceilalți, numai noi nu. Atunci am făcut propu- 
nerea: „Dacă suntem cu toţii de acord că dependența 
crescândă de constrângerea consumului și de presiunea 
performanţei îi este dăunătoare omului, haidem să 
schimbăm chiar la noi ceva“, 

Acest îndemn a dat discuţiei o turnură total neaștep- 
tată. Ne-am hotărât după dezbateri de ore în șir să ini- 
țiem un experiment. Fiecare dintre noi să-și analizeze în 
anul următor tot mereu acțiunile după următoarele două 
puncte de vedere: 

1. În ce măsură îmi folosește cu adevărat ceea ce fac 

sau vreau să fac? 

2. În ce măsură o activitate este orientată predomi- 

nant spre câștigarea prestigiului? 

După luarea acestei decizii, au manifestat cu toții o 
mare curiozitate dacă la vreunul dintre noi se va schim- 
ba realmente ceva în viaţă pe baza acestei autoexaminări. 
Au fost unii care au vrut să încheie pe loc prinsori și să 
organizeze un concurs. S-a propus chiar să se decerneze 
după acest an medalii de aur, argint și bronz celor care 
puteau prezenta mai multe reușite practice decât alţii. 
Aceste intenţii au fost curând desigur respinse, căci ar fi 
fost puţin logic să evaluăm un experiment pentru dimi- 

nuarea unei activități în vederea prestigiului cu sim- 
boluri ale prestigiului. 

Experimentul a adus în următoarele douăsprezece 
luni câteva rezultate din care aș dori să vă descriu aici 
mai îndeaproape cele mai interesante trei. În paginile 
care urmează găsiți câteva extrase din protocolul meu 
înregistrat pe bandă și concluzii din declarațiile notate. 


Primul exemplu: 
Cum și-a examinat un participant autoturismul 
după valoarea de prestigiu și la ce concluzii a ajuns 


„Mergeam cu mașina pe autostradă la câteva săptămâni 
după discuţia purtată de noi în casa țărănească. Era 
într-o vineri după-amiază, mă aflam în drum spre casă 
și nu mă grăbeam de fapt în mod deosebit. Totuși mă 
tineam constant pe banda din stânga. Asta îmi intrase în 
decursul timpului pur și simplu în obișnuinţă. În această 
după-amiază mi-am pus într-adevăr pentru prima dată 
întrebarea: de ce faci asta? 

Nu a fost deloc simplu pentru mine să găsesc un 
răspuns cât de cât satisfăcător. Probabil de vină era fap- 
tul că mă convingeam automat că aș fi fost foarte grăbit. 
Chiar și atunci când nu era nicidecum cazul. A fi grăbit 
este desigur un semn că ești deosebit de vrednic și de 
sârguincios. Faci semn astfel altor oameni: Atenţie, trece 
un om de succes, faceţi loc! 

Simţeam și un fel de dispreț inconștient faţă de 
conducătorii unor mașini mai mici, când se dădeau 

ascultători deoparte din calea mea, după ce le semnali- 
zasem grăbit când mă apropiasem de ei. 

Un alt motiv era și că îmi spuneam: dacă tot ai o 
mașină rapidă, exploateaz-o. Mașina îmi dicta deci vite- 
Za, și nu rațiunea mea. Când am conștientizat acest lucru, 
a trebuit să-mi mai mărturisesc și o altă contradicție: 
făceam 70 la sută din drumurile mele în oraș, în care nu 
puteam să exploatez deloc puterea motorului meu. Si- 
gur, la intersecţii semaforizate demaram și avansam de 
obicei mai repede decât alţii. Asta îmi dădea o anumită 
satisfacţie, dar exploatarea efectivă a autovehiculului 
meu mare nici nu se putea compara rațional cu ea. 

Exploatarea efectivă nu se putea compara în mod ra- 
tional nici cu preţul enorm de achiziţie și cu costurile de 
întreţinere. Din întreaga mea atitudine a mai rezultat și 
o meticulozitate exagerată, capricioasă, de-a dreptul 
copilărească, față de mașină. Eram zile întregi prost dis- 
pus dacă descopeream pe lac o mică zgârietură. Resim- 
țeam asta de parcă întreaga mea imagine ca om de suc- 
ces, pe care puneam atât de mult preţ, ar fi fost atinsă 
astfel. 

Reflecând la toate acestea am realizat pentru prima 
dată cu adevărat cât de mică era valoarea utilă și cât de 
neobișnuit de mare era pura valoare de prestigiu care 
mă determinase să cumpăr și să păstrez această mașină.“ 

Aceste gânduri nu i-au mai ieșit din cap participan- 
tului în următoarea perioadă. După cum a mărturisit, nu 
mai simţea o bucurie autentică legată de mașina lui cea 
mare. În mod logic, ar fi trebuit să-și cumpere acum un 
autovehicul mai mic. Dar s-a apărat lăuntric împotriva 

ideii că astfel întreaga sa atitudine faţă de viaţă, constru- 
ită cu greu ani de zile la rând, putea să se clatine. 

Pe de altă parte, a făcut totuși câteva calcule de cost 
„numai pentru că m-a interesat pur și simplu“. A ajuns 
astfel la concluzia că cel mai mic autoturism acceptabil 
pentru el ar însemna cam o treime din costurile vehi- 
culului de până acum în ceea ce privește achiziţionarea 
și întreținerea lui. „Poate chiar ceva mai puţin“, după 
cum a mai subliniat. 

Asta ar însemna, așa a teoretizat mai departe, că a 
cheltuit până acum două treimi din bani numai pentru 
prestigiu. 


Al doilea exemplu: 

O pereche povestește ce urmări a avut gândirea ei 
orientată conștient spre prestigiu pentru fiica de 
14 ani 


„Nu știm nici până azi de ce, dar am avut amândoi 
mereu impresia că fiica noastră trebuia să fie ceva spe- 
cial. Acesta a fost desigur și motivul pentru care ne 
puneam în tot ce făcea niște speranţe cu totul deosebite. 
Trebuia să fie mai bine îmbrăcată decât alţi copii. Tre- 
buia să se poarte mai bine. Toţi oamenii trebuiau să zică: 
«O, ce copil deosebit de bine crescut!» Asta a creat firește 
anumite probleme, de care ne-am făcut de fiecare dată 
griji cumplite. Dacă stătea mai mult timp împreună cu 
alţi copii, venea deseori cu expresii urâte acasă. Odată a 
întrebat: «Mami, chiar sunt o bulangioaică arogantă? Așa 
mi-a zis Fredi». Sau lichida ceva ce i se spusese, cu 
remarca: «Ei, ce să spun, astea-s numai trăncăneli idioate». 


122 


Josef Kirschner 


În ceea ce privește școala, a mers totul la început așa 
cum ne imaginaserăm. Era cea mai bună elevă din clasa 
ei. Învăţătoarea vorbea despre ea numai la superlativ. 
Apoi a venit gimnaziul, și cu asta au apărut și greutăţile.“ 

Greutățile și-au avut originea în constrângerea pentru 
niște performanțe deosebite, pe care părinţii i le impu- 
neau fiicei lor. Efectele pot fi rezumate după cum urmează: 


Părinţii stabiliseră etaloane pentru copilul lor. 
Acestea corespundeau cu precădere propriei lor 
conștiințe a prestigiului și mai puţin capacității 
personale a copilului. 

Copilul nu a reușit, în ciuda tuturor strădaniilor, 
să fie ceva „deosebit“, adică elevă de excepţie la 
toate materiile, așa cum corespundea reprezen- 
tărilor părinților. Era la anumite materii foarte 
bună, la altele însă rezultatele ei se situau sub 
media clasei. 

Unii profesori i-au spus mamei, care se tot interesa 
speriată la școală: „Fiica dumneavoastră nu se 
concentrează și este dezinteresată. Uneori deran- 
jează ora. Nu se poate integra bine în disciplina 
învățatului“. Bineînţeles că nu pomeneau un cu- 
vânt dacă ei înșiși făceau totul ca să capteze atenţia 
elevilor pentru obiectul strădaniilor lor. 

Aşa că părinţii au continuat să își ţină fata sub 
presiune. Trebuia să realizeze mai mult decât voia 
sau putea și chiar decât corespundea utilității ime- 
diate. La urma urmei ar fi fost îndeajuns dacă fata 
putea trece la sfârșitul fiecărui an școlar în clasa 
următoare. 

Această presiune legată de randamentul său nu a 
perturbat numai relația copilului cu părinţii. Ea a 

transpus copilul și într-o permanentă stare de frică. 
Fata știa că fiecare notă care nu corespundea aștep- 
tărilor părinților aducea acasă o tensiune supli- 
mentară, alte restricții și certuri. În plus, s-au iscat 
de aici ocazional neînţelegeri între părinți. 

e Această evoluție a dus la pierderea progresivă a 
conștiinței de sine a fetei. Uneori se plângea cu amă- 
răciune: „Orice aș face, tot nu sunteți mulțumiți”. 

S-a ajuns în cele din urmă la situația că nimeni din 
familie nu mai era mulțumit. Aceasta era starea lucru- 
rilor până ce rundele de discuţii de la sfârșit de săptă- 
mână le-au dezvăluit părinţilor un nou aspect: analizarea 
așteptărilor lor în ceea ce privește performanţele în 
funcţie de utilitate și de prestigiu. 

Mama a povestit mai târziu: „Am luat de la început 
această sugestie extrem de în serios. Zile întregi nu am 
mai vorbit despre nimie altceva. A durat desigur câtva 
timp până ce am reușit să ne convingem să căutăm cauza 
tuturor acestor greutăți la noi înșine și nu la fata noastră. 

În cele din urmă am căzut totuși de acord că era pur 
și simplu lipsit de sens să-i impunem copilului niște 
etaloane de măsură care mai mult ne dăunau tuturor 
decât ne foloseau. O dată ce am recunoscut acest lucru, 
ne-a venit relativ ușor să renunțăm de acum încolo la 
dorinţa de a se spune despre fiica noastră: «A, fata este 
o elevă de excepţie? M-am gândit eu mereu că în ea zace 
ceva deosebit.» 

După ce am luat această decizie, am fost cu toții real- 
mente ușuraţi. Ca să nu mai spun cât de fericită este 
astăzi fiica noastră. Și-a propus să își ia bacalaureatul. 

Acest obiectiv este și etalonul după care ne ghidăm astăzi 
cu toții.” 


Al treilea exemplu: 
„Ceea ce blochează cel mai adesea randamentul 
sexual este ideea că se așteaptă performanţe“ 


Al treilea exemplu pe care-l voi relata aici se referă la un 
cuplu tânăr care încă nu era căsătorit la debutul acestui 
experiment. Cei doi locuiau pe atunci de vreo doi ani 
împreună. Dar, din motive pe care nu le cunoștea nimeni 
înainte, nu păreau să pună preț pe formalitatea unei 
căsătorii. 

Am fost de aceea cu toţii întru câtva surprinși când 
am aflat ulterior următoarea situație: 

„Vă spun acum câteva lucruri“, a început femeia, „de- 
spre care nu am vorbit până acum cu nimeni. Fapt este 
că această temă nu fusese discutată nici între noi doi 
vreodată ca lumea. 

De când ne cunoaștem a existat între noi propriu-zis 
numai o singură problemă reală. Ceva nu funcţiona în 
pat chiar așa cum trebuie. De cele mai multe ori când 
eram împreună, actul sexual se transforma într-un fel de 
act de forță. Fiecare se chinuia foarte tare să satisfacă 
așteptările celuilalt. Sau cel puţin ceea ce presupunea el 
că aștepta celălalt. 

Dupa ce se termina, ne prefăceam amândoi că fusese 
minunat. Fiecare se temea să nu-l dezamăgească pe ce- 
lălalt care se străduise atât de mult. În realitate, fiecare 

se temea încă dinainte că nici de data asta nu va merge 
chiar cum trebuie. 

Când ne-am decis acum un an să ne analizăm reali- 
zările după utilitate și motive de prestigiu, am considerat 
asta o idee grozavă. Nu ne-am gândit, ce-i drept, câtuși 
de puţin să punem totul în legătură cu problema noastră 
sexuală. Până ce, într-o seară, a decurs ca de la sine. 

Am fost din nou împreună și, ca de cele mai multe 
ori, ne-am prefăcut reciproc că fusese frumos. Atunci 
prietenul meu spuse brusc: «M-am străduit teribil, dar 
nu cred că ai avut orgasm». 

Ședeam în pat unul lângă altul. Nici unul nu-l privea 
pe celălalt. În mine s-a crispat totul, mă gândeam numai: 
acum s-a terminat între noi. Simţeam oarecum de parcă 
cineva care se încredea orbește în mine m-ar fi prins la furat. 

Întâi am fost tentată să neg, categoric și să mă prefac 
în continuare că totul ar fi în cea mai bună ordine. Dar 
pe urmă mi-a devenit clar că așa nu putea să continue. 
Trebuia pus o dată punctul pe i. Venise momentul. 

Am spus deci: «Ai dreptate, ne-am străduit amândoi, 
dar nu am avut cu adevărat orgasm. Astăzi nu și nici 
altă dată. Ceva facem greșit și nu am habar ce-ar putea 
fi. Fiecare vrea ce-i mai bine pentru celălalt, dar pur și 
simplu nu reușim». 

Un timp, el nu a scos un cuvânt. Ședeam doar și 
fixam tavanul cu ochii. Apoi zise: «Poate că tocmai asta 
este greșeala. Nu ne gândim la nimic altceva decât să 
realizăm o performanţă strălucită. Fiecare vrea să-i dove- 
dească celuilalt cât este de bun la pat. Vrea să aibă cea 
mai bună performanţă»". 

Dacă abordăm o problemă cu intenţia să realizăm 
maximul pentru a nu dezamăşi pe altcineva, ajungem 

astfel automat în sfera primejdioasă a constrângerii 
performanţei. Mai cu seamă atunci când nu am lămurit 
mai înainte: ce înseamnă acest „maximum“? 

e Ce este „maximul“ pentru mine? 

e Ce este „maximul“ pentru celălalt? 

e Este ceea ce consider eu a fi „maximul“ și pentru 
celălalt la fel — și invers? 

e Care este etalonul pentru acest „summum“? Eta- 
lonul este ceea ce îmi folosește mie și îi folosește și 
celuilalt cu adevărat sau eu vreau doar să impun 
celuilalt, pentru a-l face să mă aprecieze? 

° Şi, în sfârșit: suntem realmente în stare să facem 
față acestui etalon sau el ne depășește capacitățile? 

„Am încercat amândoi mereu“, a explicat femeia 

despre care este vorba aici, „să-i dăm celuilalt ceea ce 
presupuneam că îi va impune. Indiferent dacă îmi făcea 
efectiv plăcere, am aplicat tehnicile amoroase cele mai 
nebunești. Mă gândeam numai să trezesc la el impresia 
că sunt cea mai bună iubită pe care o avusese vreodată 
la pat. Iar el voia numai să-mi demonstreze ce iubit gro- 
zav era. În această reprezentare compulsivă de a trebui 
să-i dovedești mereu celuilalt ceva, fiecare act sexual 
devenea un fel de sport de înaltă performanţă, în care 
fiecare voia să fie învingătorul. Și nu ne gândeam că am 
fi fost mult mai fericiţi cu mult mai puţină performanţă.“ 
Altfel exprimat: dacă amândoi s-ar fi gândit mai mult 
la folosul gesturilor lor și mai puțin la câștigul de presti- 
giu scontat, nu s-ar fi ajuns la comportamentul compul- 
siv care le-a tulburat relaţia sexuală. 

Atitudinea descrisă aici faţă de viața amoroasă este 

de-a dreptul tipică pentru mulți oameni. Ea începe cu 

ideea: „Trebuie să-i dovedesc ce iubit bun sunt“. Sau: 
„Trebuie să fac totul ca el să gândească după aceea: este 
pur și simplu fantastică la pat“. 

Criteriile pentru acest comportament nu sunt propri- 
ile dorinţe și capacităţi, ci niște reprezentări-clișeu larg, 
răspândite. 

„Un iubit cu adevărat bun“, se spune, „trebuie să se 
culce cu iubita lui cel puţin de două ori pe săptămână.“ 
Cine poate numai o dată pe parcursul unei nopţi de dra- 
goste, se spune, este numai mediocru la pat. Astfel de 
idei despre performanţa sexuală inhibă în cele mai multe 
cazuri o relaţie încă din capul locului. Cine admite asta 
evită pericolul pe care cercetătorul sexual american 
William Masters l-a exprimat astfel încă în anii “60: 
„Ceea ce blochează cel mai adesea randamentul sexual 
este ideea că se așteaptă performanţe”. 

Pentru ca relatarea să fie completă, aș dori să men- 
ționez că perechea descrisă aici s-a căsătorit între timp. 
Cum au recunoscut mai târziu, cei doi evitaseră mult 
timp acest pas, pentru că fiecare se gândea în sinea lui: 
„Dacă deja de pe-acum nu merge treaba ca lumea în pat, 
asta ne va deteriora cu timpul căsătoria”. 


* 


Aceste trei exemple au fost cele mai demne de luat în 
seamă dintr-o multitudine de experienţe care au fost 
declanșate în acel conștient sfârșit de săptămână petrecut 
la ţară. Persoanele menţionate și-au extins experimentele 
și în alte domenii ale vieţii lor. Unele cu mai mult, altele 
cu mai puţin succes. Se poate spune însă că în acest fel 
chiar s-a schimbat ceva în viața lor și este de presupus 
că se va mai schimba încă în următorii ani. 

Când ne-am reîntâlnit mai târziu, pentru a ne 
împărtăși experienţele, au existat două perechi care nu 
au putut sau nu au vrut să relateze nimic. Au declarat 
că priviseră totul mai degrabă ca pe o glumă. Le fusese 
încă de la bun început clar că autoexaminarea la care 
conveniserăm nu va duce la ei la nimic, 

Un participant a declarat categoric că el nici nu putea 
să trăiască fără presiunea de performanţă ce-i venea din 
afară. Avea nevoie de permanenta provocare pur și sim- 
plu pentru a satisface exigenţele profesiei sale. Depen- 
denţa în care ajungea astfel o lua în calcul, | 

„Să examinez totul conform folosului pe care mi-l 
aduce“, spuse el, „mi-ar răpi doar iluzia, care este și ea 
O parte componentă importantă în viața unui om. Mie, 
în orice caz, nu-mi face nimic mai multă plăcere decât 
atunci când pot să-i oblig pe alții ca, datorită realizărilor 
mele, să mă aprobe și aclame.“ 

Un punct de vedere pe care trebuie să-l luăm în con- 
siderare. Fiecare poartă, în definitiv, responsabilitatea 


pentru viaţa sa. Tot el singur trebuie să suporte și 
consecințele. 


De ce atâtea femei își mână soții să realizeze 
tot mai multe. Și la ce poate să ducă faptul că 
bărbaţii pun mai mult preț pe prestigiul lor, 

decât pe fericirea lor conjugală 


O treime folos, două treimi prestigiu. Aceasta este relația 
pe care și-o calculase bărbatul din primul nostru exemplu 
ca motiv pentru cumpărarea mașinii lui. Este un calcul cât 

se poate de personal, care nu ar trebui generalizat. Aici 
nici nu putem emite norma care ar fi raportul „potrivit“, 
valabil pentru oricine, între activitatea noastră în vederea 
utilității și activitatea noastră în vederea prestigiului. 

Există oameni care se descurcă în viaţă cu un minim 
de prestigiu. Cunosc câţiva astfel de oameni. Ei au de 
obicei meserii și poziţii în care fac exact ceea ce cores- 
punde abilităților lor și îi face fericiţi. Câţiva au ajuns în 
această situaţie mai mult sau mai puţin din întâmplare. 
Alţii au produs-o foarte conștient. 

Se deplasează în viaţa lor într-un cadru care este clar 
delimitat pentru ei. Tot ce nu se potrivește în acest cadru 
nu prezintă pentru ei interes și farmec. Se concentrează 
la esenţial. Dacă l-au obținut, îl și gustă. Nici în vis nu le 
trece prin cap să realizeze ceva ce nu ar putea după 
aceea să și savureze. 

Tipic pentru cei mai mulți dintre ei este că spun: „Am 
tot ce-mi trebuie. Pot să renunţ la tot restul“. Dacă sunt 
întrebaţi de ce nu-și schimbă de fapt mașina lor veche 
de cinci ani cu una nouă, răspund foarte mirați: „De ce? 
Păi merge încă“. Sigur că fiecare dintre ei are o anumită 
necesitate de a fi recunoscut și apreciat. Dar par să-și fi 
păstrat instinctul natural care le indică în ce punct efortul 
în vederea obţinerii prestigiului începe să le devină 
stresant. 

M-au preocupat foarte intens astfel de oameni, pentru 
că voiam să sondez din ce recurgea atitudinea lor. 
Printre motive se numără: identificarea cu activitatea lor, 
care-i captivează într-atât, încât nu există nici un mobil 
pentru ca să aspire la prestigiu drept satisfacție de 

substitut. La alții este capacitatea înnăscută de a spune: 
„Fac ce-mi face plăcere. Mi-e egal ce-or să zică oamenii!“ 

Alţii profită de pe urma faptului că sunt căsătoriți cu 
un partener care gândește asemănător cu ei. Foarte mulți 
bărbaţi ar avea, de exemplu, dacă ar fi doar după ei, un 
cu totul alt raport faţă de performanţă și prestigiu. Dar 
în spatele lor se află o femeie care îi mână neîncetat în 
caruselul autoafirmării. 

Este femeia care nu obosește niciodată să-și provoace 
soțul în mod agresiv: „Arată-le ce poți. Doar ești capabil 
să faci mult mai mult de atât“. Sau să-l impulsioneze 
lamentându-se: „Câte mi-ai promis! Și ce a ieșit din toate 
astea?“ 

Pentru a dovedi cât este de vrednic, bărbatul continuă 
să se chinuie: tot timpul în căutarea a mai multă recu- 
noaștere și mai mulți bani, ca să facă posibil tot ceea ce 
corespunde standardului pe care trebuie să-l avem spre 
a valora ceva. 

Semnificativ este că acest carusel e fără sfârșit. Sun- 
tem aruncaţi din el dacă nu mai putem realiza perfor- 
manțele cerute. Dar ne putem da și jos din el dacă ne 
decidem să punem punct. 

Mulţi bărbaţi nu reușesc însă asta niciodată. Și de ce 
nu? Întrucât nu au ei înșiși un concept de viaţă propriu, 
care să fie mai puternic decât ambiția soției lor. Ajung 
astfel sub o presiune întreită a performanţei: 

1. Trebuie să-și mărească mereu performanţa, pentru 

a fi apreciaţi de soțiile lor. 

2. Limita performanței lor nu este stabilită de ei și de 

capacitatea lor naturală, ci de cerinţele competiţiei. 

3. În fine, și propria lor nehotărâre îi pune sub pre- 
siune. Pe de o parte, se simt suprasolicitați și ar 
vrea să scape odată de constrângerea de a trebui 
să se tot afirme din nou. Pe de altă parte, le e teamă 
că soția lor i-ar putea dispreţui că sunt rataţi. Fie că 
mă credeţi sau nu: această teamă în faţa propriei lor 
soţii este ceea ce-i mână pe mulţi bărbaţi la pieire. 

Se chinuie până la totală epuizare să urce scara pro- 
fesională. Câștigă ca nebunii. Acceptă tot mereu funcții 
noi și provocări noi. Le convine orice titlu care aduce 
prestigiu, cu care se pot lăfăi și făli nevestele lor. 

Dacă vă rătăciţi vreodată prin cimitirul central din 
Viena, ar trebui să vă luaţi timp să vă plimbaţi atent 
printre șirurile de morminte. Pe lângă mormintele de 
onoare ale lui Beethoven, Schubert, Hugo Wolf și alții, 
veţi găsi și inscripții funerare precum: „Therese Kontschak, 
Hofratsgattin“ (soţie de consilier aulic) sau „Gertrude 
Steinocker, Konditor- und Hausbesitzersgattin” (soţie de 
cofetar și proprietar) și altele asemănătoare. 

Sigur, în acest oraș titlurile erau dintotdeauna chiar 
mai valoroase decât unii dintre oamenii care se ornau cu 
ele. Dar, în fond, diferenţa este minimă dacă o soţie își 
etalează răsplata pentru abilitatea ei de a-și mâna soțul 
tot mereu mai departe în timpul vieţii cu locuinţe 
pompoase, rochii și briliante sau, după moarte, cu o 
inscripţie funerară. 

Pentru bărbaţii care se află în situația regretabilă de- 
scrisă aici există mai ales două posibilități de scăpare: 

1. Metoda convingerii 


Această cale constă în a convinge soţia că pe viitor se vor 
arăta mulțumiți cu ce ceea au realizat. 

Acest argument câștigă putere de convingere mai cu 
seamă atunci când soţul este gata să ofere și preţul co- 
respunzător pentru câștigul așteptat. Preţul poate consta 
în a acorda mai multă apreciere și tandrețe. Căci multe 
soții își îndeamnă soţii spre performanţe de prestigiu tot 
mai mari, numai ca să aibă un substitut pentru faptul că 
sunt neglijate de ei. 

Sau, altfel exprimat: o soție neglijată caută să-și com- 
penseze lipsa de apreciere de acasă prin prestigiul în 
ochii prietenelor ei. 

Așadar, dacă un bărbat îi oferă soției lui mai multă 
apreciere, mai multă tandreţe și mai mult sprijin, ea nu 
va mai fi atât de înnebunită după prestigiu. După cum 
veți admite, un argument cât se poate de evident. O în- 
voială de acest fel nu numai că-l eliberează pe bărbat din 
constrângerea performanţei, dar dă și noi impulsuri 
relației cu soția lui. 


2. Metoda alternativei consecvente 


Există desigur și femei care nu sunt accesibile argu- 
mentelor „metodei de convingere“, din diferite motive. 
De pildă, o dezamăgire pe care le-a produs-o odată 
soțul. Se răzbună acum într-un mod extrem de rafinat: 

Soţia îi cere dovezi ale căinţei lui. Pentru a-și domoli 
sentimentul de vinovăţie, el se străduiește să aducă 

aceste dovezi. Îi oferă bunăstare, prestigiu, siguranţă 
materială. Ca să le și menţină, trebuie să realizeze tot mai 
mult. Dar din cauza permanentei constrângeri a perfor- 
manţei trebuie să-și neglijeze soţia. Se ivesc astfel noi 
sentimente de vinovăţie. Soţia le tot ţine treze. Ele sunt 
mijlocul de presiune ideal, pentru ca ea să poată cere tot 
ce-și dorește. 

Un alt motiv poate consta în aceea că fiica unei 
așa-numite familii înstărite s-a căsătorit cu un coate-goa- 
le. Pentru a se justifica în faţa părinţilor ei prin succesul 
lui, îl tot împinge spre carieră. 

În cazuri de acest fel, un bărbat trebuie să recurgă la 
măsuri mai drastice, pentru a sări din caruselul perfor- 
manţelor, înainte de a se fi distrus. Eventual la aceea că 
își pune soția în faţa unei alternative consecvente. 

Pe baza unui exemplu din cercul cunoștințelor mele 
pot să vă arăt cum este posibil acest lucru. Femeia despre 
care este vorba aici a trăit în tot timpul căsniciei ei cu 
ideea că ar fi pierdut prin căsătorie lucruri decisive în 
viața ei. Nu obosea să-i tot arunce asta soțului ei în față. 

El trebuia să asculte monoloage nesfârșite care culmi- 
nau toate cu concluzia: „Dacă m-aș fi căsătorit atunci cu 
X, ăla mi-ar fi putut oferi mult mai multe decât tine.” 
Sau: „la privește-l pe Y câte face pentru nevasta lui.“ 

Această femeie chiar a reușit să-i trezească soțului ei 
sentimente de culpă cu cicălelile ei veșnice. El s-a năpus- 
tit într-o presiune a performanţei de-a dreptul neome- 
nească, pentru a satisface cerințele soției lui. Dar orice 
făcea, ei tot nu-i era niciodată suficient. Până ce a realizat 
într-o zi că era la capătul puterilor. Și-a dat seama că pur 
și simplu nu putea face față pretențiilor ei. Calculul pe 

care și l-a făcut a corespuns aproximativ celui pe care 
l-am întâlnit deja în Capitolul 3, când a fost vorba despre 
măsurile pentru elaborarea unui concept propriu. El a 
chibzuit în felul următor: 

e Cele mai multe dintre eforturile mele au ca ţel 
propriu-zis numai să împlinească dorinţele soției 
mele. Ce vreau eu însumi de fapt? 

e Încercarea permanentă de a satisface pretențiile 
soţiei mele m-a făcut să-mi depășesc tot mereu 
limita mea de performanţe. Unde este de fapt 
punctul de unde activitatea mea încetează să-mi 
mai fie utilă mie însumi? 

e Ce trebuie să fac deci pentru a reveni pe solul 
realităţii, în care dorinţele mele se află în acord cu 
posibilitățile mele? 

e Şi, în sfârșit: la ce trebuie să renunţ pentru a ajunge 
la fericirea care corespunde reprezentărilor mele? 

I-a fost clar că factorul extrem la care ar trebui să 
renunţe era soția lui. În condiţiile date, așa a considerat 
el, această pierdere i-ar fi fost suportabilă. 

S-a decis să-și pună soţia în fața unei alternative 
consecvente. l-a spus: „Dacă ești într-adevăr convinsă că 
un alt bărbat poate să facă mai mult pentru tine decât 
fac eu, atunci cel mai bine ar fi să pornești imediat la 
drum. Caută-ţi acest bărbat și căsătorește-te cu el.“ 

Aceste vorbe nu au fost desigur un șoc mic pentru 
soţie. Pentru prima dată s-a văzut silită să preia răspun- 
derea a ceva despre care până atunci doar vorbise. Nu 
mai putea să-i paseze această răspundere soțului ei și 
să-l facă responsabil de destinul ei. 

Prima ei reacţie a fost să declare plină de mândrie 
rănită: „Sigur, asta voi face“. Ca să împiedice ca după un 
timp oarecare lucrurile să fie date uitării și ea să o poată 
lua de la început cu strategia pretențiilor ei, bărbatul a 
insistat să se stabilească un termen. Până atunci, ea urma 
să se decidă clar: 

e Fie își accepta soţul așa cum era și cu ceea ce-i 

putea el oferi. 

e Fieîlpărăsea, pentru a trăi în fine cu bărbatul ideal 

despre care perorase mereu. 

Nu pot aprecia cât s-o fi străduit ea realmente să 
găsească acest bărbat ideal. Evident nu a găsit însă pe 
nici unul care să vrea să-i ofere mai mult decât al ei 
propriu. În orice caz, a rămas cu el. A mai făcut câteva 
tentative să răspândească în lung, și-n lat câte pierde de 
fapt în viață prin această căsătorie. Dar curând a încetat, 
căci de fiecare dată soţul ei îi amintea: „Draga mea, exis- 
tă doar două posibilităţi. Le cunoști. Te rog, hotărăște-te”. 

Asta deci în legătură cu femeile de tipul despre care 
soția fostului președinte american Eleanor Roosevelt a 
spus odată: „Drumul spre succes este pavat cu femei 
care își impulsionează soțul să meargă înainte“. Nu mă 
îndoiesc că milioane de americance s-au comportat și se 
comportă conform acestei afirmaţii. 

Nu voi uita desigur niciodată o întâmplare pe care 
am trăit-o acum câţiva ani în acest context. Am petrecut 
o săptămână în orașul american de jocuri Las Vegas. 
Într-o seară, tocmai câștigasem la un automat 100 de do- 
lari, am intrat în sala de mese a faimosului hotel „Sands". 

Mă uitam după o masă liberă, când a trecut deodată 
pe lângă mine o ceată de femei mai în vârstă, a căror 

priveliște m-a speriat. Purtau rochii scurte în culori 
țipătoare, pantaloni pestriţi sau șorturi caraghioase. 
Feţele lor erau machiate într-un strat atât de gros, încât 
pe ele nu se mai putea recunoaște nici un rid, dar, ce-i 
drept, nici vreo expresie omenească. Purtau inele mari 
la degete. Coafurile lor erau aranjate artistic. Unele din- 
tre aceste cucoane aveau părul vopsit în albastru. 

După ce s-au răspândit toate prin sală, am intrat 
întâmplător în vorbă cu un bărbat, care s-a dovedit a fi 
ghidul acestui grup. „Ce-i cu astea?“ l-am întrebat. Răs- 
punsul lui a fost atât de impresionant, încât aș dori să-l 
redau textual. Mi-a spus: „Astea, dragă băiete, sunt toate 
niște văduve care-și deplâng soţii, care s-au spetit de 
moarte muncind. Acum soțiile lor călătoresc prin întrea- 
ga țară, pentru a scăpa de banii pe care li i-au lăsat băr- 
baţii lor“. După o clipă a adăugat gânditor: „Când văd 
așa mă întreb uneori dacă are vreun sens să muncești ca 
bezmeticul”. 

Pe lângă asemenea fenomene există desigur și nenu- 
mărate femei care au de suferit sub furia de performanţe 
fără scop a soților lor. Multe dintre aceste femei șed 
acasă și așteaptă până ce bărbaţii lor binevoiesc, din când 
în când, să le lase să participe la succesele lor. 

Dar de fapt ele nu așteaptă decât să li se ducă de râpă 
căsnicia. În funcție de felul lor de a fi, au încercat grijulii, 
răbdătoare sau agresive să obțină ceva mai multă fericire 
pentru ele din asemenea căsnicii. 

Totuși aceste eforturi se încheie de obicei în unul 
dintre cele două moduri: fie cu resemnare, fie cu agre- 
siune. Avocații specializați în divorțuri pot să depene 
multe povești despre ce sunt în stare niște femei înve- 

ninate, atunci când își pun în minte să se răzbune la 
despărţire pe soţii lor, cărora le era gândul mereu numai 
la bani și afirmare, și mai deloc la soțiile lor. 

Cine este de vină pentru nefericirea acestor femei? 
Daţi-mi voie să vă dau nemilos răspunsul la această 
întrebare: sunt chiar femeile. Și anume din următoarele 
motive: 

e S-au pus de bunăvoie în dependenţă de soții lor și 

nu au așteptat mereu decât ca ei să le facă fericite. 

e Au încercat să le paseze soţilor lor răspunderea 
pentru propria lor fericire și au fost profund 
dezamăgite când pentru ele au mai rămas doar 
niște fărâme. 

e Au jucat rolul femeii cumsecade și neajutorate, 
care se lamentează seară de seară soțului cât de 
rău îi merge. Mereu în speranţa ca el să facă odată 
ceva ca să schimbe situaţia. 

Cauza cea mai frecventă a unui astfel de comporta- 
ment constă în reprezentarea transmisă de sute de ani 
de mame fiicelor lor că o femeie este născută ca să sufere 
și să rabde; cel mai rău lucru pe care l-ar putea face ar fi 
să se gândească mai întâi la ea. 

Arta de a fi egoist, în schimb, poate - după cum 
știți — să fie practicată numai de către cineva care con- 
sideră că el însuși și nu altul este răspunzător pentru 
fericirea lui, pentru împlinirea dorințelor lui și pentru 
realizarea lui optimă de sine. 

De aici se poate deduce concluzia clară: o femeie care 
nu deține un concept propriu pentru fericirea ei nu tre- 
buie să se mire dacă bărbatul ei nu o face fericită. 


iecare om are nevoie de un teritoriu propriu în care 
să se poată desfășura în conformitate cu necesităţile 
sale. Dacă presupune însă că ceilalţi i-ar respecta 
de bunăvoie graniţele teritoriului, se înșală în mod fatal. 

Suntem cu toții expuși mereu atacurilor. Alţii încearcă 
să ne acapareze pe noi, dar și teritoriul nostru. Metodele 
eficiente de care se folosesc sunt supunerea, slăbirea 
noastră prin insinuarea lor și ademenirea. A recunoaște 
aceste metode este prima condiţie pentru apărarea cu 
succes a teritoriului nostru. 

A doua condiție importantă constă în disponibilitatea 
de a ne apăra cu hotărâre și de a renunța mai degrabă la 
un lucru decât a ne lăsa șantajați cu el pe termen nelimitat. 

Cine își creează aceste premise se poate folosi oricând 
de o strategie de apărare, care constă din următoarele 
măsuri: 

1. Semnalizați atacantului că sunteţi gata de apărare. 

2. Daţi-i de știre atacantului în ce condiţii sunteți gata 
să încheiaţi un compromis cu el. 

3. Renunţaţi mai degrabă la ceva decât să vă lăsați 
șantajat cu acel lucru. 

Fiecare om își are teritoriul propriu. Dacă nu-l 
apără, îl iau alţii în posesie bucată cu bucată 


Printre specialiștii în științele naturii există unii care 
spun: nu foamea și dragostea sunt cele mai puternice 
forțe motrice ale comportamentului nostru, ci teritoriul. 
Noi, profanii, care mergem pe pământ și nu peste norii 
din cerul științelor vrem desigur să lăsăm în seama 
savanților să se certe în următoarele decenii pentru a 
stabili care dintre opinii este cea corectă. 

Putem să tragem, ce-i drept, câteva concluzii practice 
din observaţiile savanților. Antropologul american Robert 
Ardrey, de exemplu, spune: 

„Omul și animalul sunt supuși în egală măsură con- 
strângerii teritoriului lor. Acesta le furnizează trei im- 
pulsuri vitale fundamentale. În primul rând: posibilitatea 
să se identifice cu ceva mai mare și mai trainic decât sunt 
ei. În al doilea rând: sentimentul de siguranţă. Și în al 
treilea rând: imboldul de a continua să trăiască.” 

Ardrey afirmă și: „În asta constă, de exemplu, expli- 
cația că apărătorul unui teritoriu nu este lipsit de șanse 
nici vizavi de un atacant care îi este superior ca forță.” 

Ceea ce nu înseamnă deci nimic altceva decât: un om 
care este conștient de teritoriul lui poate să prindă forțe 
absolut nebănuite când trebuie să și-l apere. 

Este un aspect pe care nu ar trebui să-l pierdem din 
vedere. Dar să ne ocupăm mai întâi cu ceea ce înseamnă 
„teritoriu“. Este desigur pământul pe care trăim. Este 
locuinţa noastră, casa noastră, ca și masa noastră de 
lucru. Este însă - și anume într-o măsură mult mai 
mare — și ceea ce alcătuiește personalitatea noastră de 

sine stătătoare. În această epocă în care tindem cu toții 
să supraestimăm nemăsurat proprietatea materială, 
luptăm nebunește pentru jobul nostru, pentru ceva mai 
mulți bani, pentru mașină sau pentru poziţia noastră 
socială. Dar, aproape fără contraapărare, lăsăm să ni se 
ia niște proprietăți mult mai valoroase, cum ar fi timpul 
și fericirea privată, libertatea și dezvoltarea propriei 
noastre persoane. 

Însă exact acesta este domeniul în care se decid lu- 
crurile esenţiale ale vieţii noastre. De aceea este necesar 
să apărăm conștienți teritoriul personalității noastre. Să-l 
delimităm, să-l prevedem cu palisade și să veghem, 
înarmaţi până-n dinţi, ca nimeni să nu pătrundă în el, 
pentru a ni-l acapara. 

Face parte dintre marile iluzii ale multor oameni să 
viseze despre o lume pașnică, în care fiecare iubește și 
apreciază pe fiecare. Realitatea este însă că fiecare invi- 
diază pe fiecare, încearcă să-l exploateze și să „pună 
mâna pe el“. Este indiferent din ce motiv, sub ce pretext 
și cu ce trucuri ar dori să-și atingă scopul. 

Suntem mereu asaltaţi de zeci de agresori. Fiecare 
vrea să pătrundă în teritoriul nostru, să-și tragă de aici 
folosul pentru el și să ne ia în posesie bucată cu bucată. 
Metodele lor de acţiune care promit cel mai mult succes 
sunt supunerea, slăbirea noastră prin insinuarea lor și 
ademenirea. Dacă nu suntem înarmați împotriva lor, nu 
avem șanse să ne opunem timp îndelungat atacatorilor. 

Atunci ascultăm, înainte de a ne dezmetici, de porun- 
ca lor. Ne subordonăm etaloanelor lor. Cumpărăm ce ne 
oferă ei, fără să fi verificat mai înainte produsul după 
criteriul folosului său real. Îi lăsăm să gândească în locul 

nostru, să preia răspunderea în locul nostru. Curând nu 
mai suntem noi înșine, ci supuse organe de executare a 
intenţiilor altora. Ce ne mai rămâne după pierderea 
independenţei noastre este bucuria faţă de bunăstarea 
exterioară pe care ne-am dobândit-o. Dar și aceasta ne 
aparține numai atât timp cât le convine altora. 

Sigur că ne putem considera mulțumiți cu asta. Dar 
cine așteaptă mai mult de la viaţa sa trebuie să fie 
înarmat pentru a-și apăra teritoriul. Primul pas constă 
în cunoașterea metodelor atacanților. 


Metoda supunerii 


Supunerea este, fără îndoială, cea mai agresivă dintre 
toate încercările de a pătrunde în teritoriul nostru. Fă- 
când abstracţie, firește, de violenţa pe faţă, care cere la 
rândul ei o cu totul altă strategie de apărare decât vrem 
să dezbatem aici. 

Formele convieţuirii democratice au modificat în ori- 
ce caz exercitarea violenţei pe faţă. Sau, altfel exprimat: 
au umanizat-o. Apărătorului tot îi mai rămâne o șansă 
să-și apere teritoriul și să-și asigure astfel un spaţiu vital 
propriu. 

Ceea ce-i face totuși pe mulți oameni să se îndoiască 
de acest sistem democratic al convieţuirii este incapa- 
citatea lor de a se folosi de marea șansă. Ei vorbesc, ce-i 
drept, fără preget de libertate, dar nu fac nimic altceva 
decât să aștepte până ce le-o dă careva. Dacă au recu- 
noscut în fine lipsa de sens a așteptării lor, nu caută să 
se ajute singuri. Nicidecum. Se refugiază mai degrabă în 

cea mai comodă dintre toate posibilităţile: îi acuză pe 
alţii. Se ambalează autocompătimindu-se într-un mod 
steril, în loc să-și spună: „Libertatea mea personală în- 
cepe de la mine însumi. Nimeni nu este dispus să mi-o 
dea de bunăvoie. Eu trebuie să fac ceva în acest sens. 
Trebuie să mi-o creez singur și trebuie să o apăr cu 
hotărâre“. 

Orice sistem în care trăim, fie micul grup sau marea 
societate, poate funcționa în două modalități: 

e Fie autoritar, adică atunci când câţiva oameni, 

puţini la număr, exercită puterea, căreia toți ceilalți 
li se supun. Nefiind însă neapărat necesar să fie 
constrânși să o facă. Majoritatea oamenilor sunt 
mai dispuși să se subordoneze unor autorităţi pu- 
ternice. Îi scutește de efortul de a judeca singuri. 

e Fie domnește un câmp de tensiune între atac și 

apărare, individul păstrându-și teritoriul dezvol- 
tării sale personale și apărându-și-l împotriva în- 
cercării de supunere. În acest fel el exercită un 
control permanent asupra autorităţilor. 

Aproape oricine ajunge în vreun fel în poziţia unei 
autorităţi sau la maneta de comandă a unui sistem tinde 
să-i supună pe alţii cu puterea ce i-a fost dată. 

Strategia supunerii arată în felul următor: 

e Atacantul teritoriului personal al unui individ 

trebuie să dețină faţă de apărător o poziţie de putere. 

e Apărătorul trebuie să se găsească în poziţia de 

puternică dependenţă. 

e Atacantul trebuie să poată exploata pe baza po- 

ziţiei sale de putere într-un grad atât de înalt 
dependenţa apărătorului, încât apărătorului tot să 

i se pară că supunerea este cea mai bună dintre 
toate soluţiile posibile. 

Instrumentul pentru realizarea acestei strategii este, 
după cum știu cei mai mulți dintre noi din proprie ex- 
perienţă, șantajul. Formula simplă cu care a fost el lega- 
lizat pentru uzul cotidian în toate domeniile vieții sună 
astfel: „Dacă nu faci ce-ţi cer, o să-ţi iau ceva la care ţii”. 

e Așa își supune profesorul elevul cu ameninţarea: 
„Dacă nu asculţi, primești o notă proastă”. 

e Părinţii își ameninţă copiii, la rândul lor: „Dacă vii 
acasă cu o notă proastă, o să-ți retragem dragostea 
noastră“. Poate că le retrag numai banii de buzu- 
nar, dar în fond care este diferenţa? 

e Soţia își ameninţă soțul: „Dacă nu mă tratezi bine, 
te fac de râs în faţa tuturor”. Sau i se refuză la pat, 
o formă de-a dreptul clasică de a șantaja soţul. 

e Polițistul îl șantajează pe conducătorul auto: „Dacă 
dumneavoastră îmi faceţi greutăţi, eu vă fac recla- 
mație. Asta vă costă atunci mult mai mult“. 

e Cine stă în profesie pe o poziţie ierarhică supe- 
rioară îl ameninţă pe cel subordonat lui: „Dacă nu 
vă îndepliniţi sarcina, firma trebuie din păcate să 
se despartă de dumneavoastră“. 


Este șantajul cu variaţiuni infinite și mereu eficace cu 
care unul încearcă să-l supună pe celălalt. Cine nu și-a 
delimitat teritoriul și nu este pregătit să și-l apere va fi 
învins cu ajutorul acestui șantaj. 

Metoda slăbirii prin insinuare 


Sunt și oameni care vor să ne ia în posesie fără să aibă o 
poziţie de putere. Ei au la dispoziţie o altă variantă, mai 
rafinată, a șantajului, slăbirea noastră prin insinuarea lor. 

Ea funcționează în principiu în felul următor: 

e Atacantul îi oferă apărătorului ajutorul lui. Are 
grijă de el, se sacrifică pentru el sau cel puţin dă 
impresia. Se face, în general, indispensabil în toate 
felurile. 

e El reușește astfel să se furișeze tot mai adânc în 
teritoriul apărătorului. Îi obține încrederea și îi 
anihilează dorinţa de apărare. 

e Cucâtia atacantul mai mult asupra sa din ceea ce 
este responsabilitatea victimei, cu atât mai mare 
devine dependenţa acesteia. Dependenţa crește 
prin comoditatea pe care o simte oricine lasă pe 
alții să se îngrijească de el. 

e Când apărătorul remarcă în sfârșit că nu mai ia el 
însuși deciziile, este de cele mai mult ori atât de 
prins în laţul dependenţei, încât preferă să se 
resemneze. Acum se află complet la mâna celuilalt 
și nu mai are forța să se răzvrătească. 

Această metodă se poate derula însă și astfel: 

e Atacantul nu oferă el însuși ajutor, ci el se declară 
ca fiind cel care caută ajutor, apelând la mila, iu- 
birea pentru aproapele și mărinimia apărătorului. 

e Apărătorul îl ajută și savurează mulțumit de sine 
rolul binefăcătorului. Îi place atât de mult acest rol, 
încât astfel devine dependent. Dacă într-o zi nu 
mai vrea să ajute, atacantul îl va șantaja cu re- 

marca: „Doar nu puteţi fi atât de lipsit de inimă să 
mă lăsaţi acum baltă. Acum când depind atât de 
mult de dumneavoastră“. Apărătorul se teme pen- 
tru imaginea lui de filantrop. Ca să nu ajungă să i 
se ducă vorba că este un egoist fără inimă, se lasă 
șantajat în continuare. 

După cum vedeți, și această metodă este edificată la 
urma urmei pe principiul șantajului. Poate într-o formă 
mai îmblânzită. Dar nicidecum mai puțin primejdioasă. 

Pericolul ei deosebit rezidă în faptul că este greu de 
dibuit. El rezidă și în nehotărârea oamenilor și în inca- 
pacitatea lor de a cântări consecinţele acțiunii lor. Astfel, 
o serviabilitate aparent neimportantă se poate trans- 
forma într-o dependenţă de lungă durată. 

Dacă este de la bun început clar că atacantul vrea să 
ne supună, ne aflăm în faţa deciziei ușor de recunoscut: 
„Mă supun sau mă pun în apărare?“ 

Dacă atacantul pătrunde totuși în teritoriul nostru cu 
asigurarea: „Nu îţi vreau decât binele“, ne simţim înda- 
torați față de el. Și este exact ceea ce urmărește. Lozinca 
lui este iubirea faţă de aproapele lui. Despre ea se poate 
spune că nu rareori are urmări mai devastatoare pentru 
„aproapele iubit“ decât dacă îl supune într-un mod 
necamuflat. Aici măcar știm de la început cum stăm. 


Metoda ademenirii 


Ademenirea vizează în primul rând nevoia noastră de 
prestigiu și înclinația spre competiţia nelimitată. Cine 

vrea să fie măcar puțin mai bun decât vecinii și colegii 
lui este un teren deosebit de propice. 

Procedeul este destul de simplu: 

e Cineva vine și ne ispitește cu promisiunea: „Ce-ţi 
pot oferi îți procură admiraţie și recunoaștere. Te 
evidențiază faţă de alţii“. 

e Noi credem în promisiune și acceptăm ce ni se 
oferă. Ne creează o satisfacție de scurtă durată. 

e Dacă ne-am obișnuit cu ea, mai vrem să ne evi- 
dențiem puţin mai mult. Așa că suntem iarăși 
receptivi la alte oferte. Începe o dezvoltare ce nu 
ia sfârșit. Excepţie făcând situaţia când îi punem 
chiar noi capăt. 

Cine își deschide teritoriul acestor atacuri nu va mai 
decide curând singur în legătură cu nevoile sale. El o să 
aștepte să îi vină un alt mesaj atrăgător, cu noi promi- 
siuni și oferte. . 

Din efortul permanent de a urma aceste mesaje re- 
zultă o avalanșă de îndatoriri. Trebuie să le îndeplinim 
pe toate, căci altminteri ideea noastră că suntem ceva nu 
ar mai fi susținută. 

În acest fel, atacanţii ne-au ocupat teritoriul cu ten- 
taţiile lor. Acum ei decid după bunul-plac asupra nevoi- 
lor noastre. Granițele scopurilor și dorințelor noastre se 
estompează pentru noi tot mai mult. Și totul numai 
pentru că nu am fixat în prealabil aceste granițe. 

La lupii arctici s-a observat că o haită posedă un 
teritoriu de circa 160 de metri pătrați. Din când în când, 
animalele adulte marchează graniţele acestui teritoriu 
împotriva invadatorilor. Ca și câinii, ei își folosesc pentru 
a marca aceste delimitări urina. 

Sper că îmi veţi ierta modul de exprimare drastic, dar 
plastic, dacă folosesc comparaţia: cine este supus 
metodei seducţiei nu trebuie să se mire dacă în teritoriul 
lui mulți invadatori se p... fără să ceară voie. 


Cum s-a transformat mila în ură, 
numai pentru că o femeie nu a putut spune nu 


Există mulţi oameni al căror ţel suprem este să fie în- 
drăgiți de cunoscuţii și rudele lor, de șefi și subordonați 
și, în general, de toată lumea. După cum următoarele 
cuvinte par, în genere, o supremă laudă când caracte- 
rizezi pe cineva cu ele: „Nu are dușmani. Toţi îl îndră- 
gesc“. Același lucru este valabil când spunem cuiva că 
este amabil, săritor sau prevenitor. 

Nu este o întâmplare că astfel de calități care nu spun 
nimic găsesc recunoașterea semenilor. Căci ele înseamnă 
că cineva care vrea să fie amabil, îndrăgit și săritor nu 
este un pericol pentru alții. El este ușor dirijabil. Poate fi 
ușor intimidat. Preferă să cedeze decât să-și apere 
teritoriul. 

Asta înseamnă că cel care vrea să fie îndrăgit și nu poa- 
te spune „nu“ este o victimă ușoară a supunerii, slăbirii 
prin insinuare și ademenirii. Teritoriul său stă larg des- 
chis, oricine este bine venit. Îl va îmbrăţișa cu naivitate 
și pe cel mai șiret atacant, pentru a se face agreat de el. 

Și ce determină un om să aducă orice sacrificiu pen- 
tru a fi îndrăgit de alții? El caută protecție și siguranţă. 
Dar le caută acolo unde le poate găsi cel mai puţin — la 
ceilalți. 

Cine vrea să fie agreat de oricine și să mulțumească 
pe fiecare se va mulțumi cel mai puţin pe sine însuși. 
Asta se poate constata ușor. Căci el nu știe ce-i convine 
lui cel mai mult. Nu are scopuri proprii, nu are un 
concept propriu pentru viaţa lui, nu are un teritoriu 
propriu. Alţii i l-au acaparat de mult. 

Cine nu posedă un teritoriu propriu, cu care se poate 
identifica și care poate să-i confere siguranţă, nu are 
nimic ce ar fi demn să fie apărat. Pentru el cade provo- 
carea de a mobiliza toate forțele ca să se depășească pe 
sine. 

Acești oameni sunt ceea ce am putea numi „masa 
dezinteresată“ sau „mulţimea pasivă”. Ei nu sunt văzuți 
de ceilalţi care se servesc de ei drept indivizi, ci numai 
drept o cantitate. Cineva care știe exact ce vrea trebuie 
doar să vină și să le indice drumul. Ei vor mărșălui 
pentru el. Se sacrifică pentru acești „ceilalţi“ și ideile lor. 
Și de ce? Întrucât ei înșiși nu au idei referitoare la viaţa 
lor proprie pentru care ar merita ca ei să fie pe baricade. 

Dacă s-a spus cu câteva pagini în urmă că orice sistem 
funcţionează fie în câmpul de tensiune dintre atac Și 
apărare, fie autoritar și că unii, puţini la număr, exercită 
puterea căreia li se supun „toți ceilalți“, atunci acești 
oameni sunt „toţi ceilalți“. În relaţia lor cu lumea din j jur 
nu se va crea acel câmp de tensiune util, de care are 
nevoie orice autorealizare care satisface. 

Este de înţeles că oricine vrea să se folosească de alții 
pentru el caută astfel de oameni dependenţi, care opun 
eforturilor lui o rezistență cât se poate de mică. 

Mulţi părinţi vor copii care se supun docili autorității 
lor. Argumentul pe care-l aduc este foarte adesea: „Să 

înveţe din timp să se subordoneze, altfel vor avea mai 
târziu greutăți“. Astfel de părinţi nu prea vorbesc despre 
greutăţile pe care le au copiii care au fost obișnuiți de 
mici cu subordonarea. Cea mai mare greutate rezultă din 
pierderea treptată a personalităţii lor, pe care nimeni nu 
o poate îndura timp îndelungat fără a fi prejudiciat. 

Se înţelege de la sine că acești părinţi nu fac nimic 
pentru a-și învăţa copiii să se apere contra înăbușirii 
personalităţii lor. Ei cer supunere. Cearta este o răzvră- 
tire care trebuie reprimată urgent. De fapt, cearta nu este 
nimic altceva decât instinctul natural de a-și apăra 
teritoriul în faţa atacurilor. 

Se poate spune: 

Apărarea propriului teritoriu presupune să fii dispus 
la confruntare. Această dispoziţie — indiferent în ce 
formă se manifestă — este semnalul pentru atacant: 
„Stop, de aici încolo nu mă mai subordonez. Știu singur 
ce este bine pentru mine”. 

Am fost cu câteva săptămâni în urmă într-un maga- 
zin cu îmbrăcăminte bărbătească, pentru a-mi cumpăra 
o pereche de pantaloni. Aveam o idee clară despre cum 
trebuiau să fie acei pantaloni. Așa că m-am apucat să 
mi-i caut pe cei care mi se potriveau dintr-un bogat 
sortiment expus. Deodată s-a apropiat de mine un vân- 
zător, căruia i se păruse probabil că scotocisem deja prea 
mult, a căutat niște pantaloni și mi-a spus: „Cred că 
aceștia sunt exact ceea ce vi se potrivește“. l-am probat. 
Îmi veneau într-adevăr. Numai jos erau puțin prea largi. 
O simplă chestie de gust. 

Când i-am arătat, vânzătorul a reacţionat cu argu- 
mentul: „Asta ziceţi numai pentru că nu sunteți obișnuit. 

Dar așa e acum ultima modă. Oricine se respectă poartă 
azi așa“. 

Un exemplu, cum aţi trăit cu siguranţă și dumnea- 
voastră altele asemănătoare. Cineva încearcă să pătrundă 
prin metoda seducţiei în teritoriul propriilor noastre 
reprezentări. Poate că este un caz inofensiv. În realitate 
este însă una dintre acele situaţii de zi cu zi în care se 
vede dacă facem parte din marea masă a celor care sunt 
dispuși să se adapteze sau dintre cei care își apără 
propriile idei. 

Sigur că vânzătorul dorește să îl ascultăm binevoitori 
Și să-i spunem: „Bine, dacă așa-i acum ultima modă, 
atunci sigur că-mi cumpăr pantalonii“. Face o afacere 
rapidă și scapă repede de noi. Îi este de fapt absolut egal 
dacă pantalonii ne și plac apoi cu adevărat. Asta-i o 
problemă cu care trebuie să ne împăcăm noi în lunile sau 
anii ce vin, atunci când purtăm pantalonii. 

Este și numai problema noastră dacă ne lăsăm puși, 
de exemplu, de un șef într-un post în care tocmai are 
nevoie de cineva. Dacă ne lăsăm convinși împotriva pro- 
priilor noastre intenţii, din pură complezenţă, el scapă 
astfel de o grijă. Noi poate ne îndeletnicim însă de acum 
încolo ani de zile cu ceva care nu ne place, care nu ne 
împlinește și care ne aduce, în loc de satisfacție, numai 
frustrare. 

Orice facem din complezenţă faţă de alţii, cu toate că 
știm precis că nu este ceea ce ne trebuie nouă, ne va 
aduce într-o zi greutăţi. În plus, orice cedare este pentru 
orice atacator o încurajare ca data viitoare să stoarcă ceva 
mai mult din noi. 

În schimb, dacă îi semnalizaţi: „Ce vrei aici o fi foarte 
plăcut pentru tine, însă eu am cu totul alte idei“, atunci 
el va ști unde începe granița teritoriului dumneavoastră. 

Să mai accentuăm o dată: 

S-ar putea, pentru a nu vă face dezagreabil, să fi ocolit 
tensiunea pe care o aduce cu el orice refuz. S-ar putea ca 
cedând să evitaţi o ceartă. Dar nu vă lăsaţi purtat de false 
speranţe: spiritul dumneavoastră prevenitor se poate să 
fi rezolvat o problemă a atacantului. Dar este posibil ca 
astfel pentru dumneavoastră ea abia să înceapă cu 
adevărat. Vă pot ilustra pe baza următorului exemplu 
ce efect drastic poate rezulta de aici: 

Cunosc un cuplu care a luat-o cu circa zece ani în ur- 
mă pe mama soţului în locuinţă. „Pur și simplu nu pot 
să accept“, explicase soţul atunci, „ca mama mea să 
trebuiască să-și petreacă sfârșitul vieţii într-un azil de 
bătrâni.“ Soţia fusese de acord. Nu dintr-o reală convin- 
gere, ci doar pentru că nu voia să lase impresia că se gân- 
dește numai la ea și nu are inimă pentru femeia bătrână. 

Această milă s-a transformat între timp în ură. Ea se 
amplifică de ani de zile sub amabilitatea simulată cu 
greu, pe care acești trei oameni și-o arată reciproc. Ea 
face zi de zi pentru fiecare dintre ei conviețuirea un 
adevărat calvar. 

Femeia cea bătrână se simte îndatorată faţă de cea 
tânără. Dintr-un gest de pură recunoștință și întrucât 
vrea să se facă folositoare, se amestecă în tot și toate. Și 
nu poate înţelege că în acest fel o calcă mai ales pe nora 
ei pe nervi. 

Uneori, când se aud noaptea zgomote din dormitorul 
soţilor, bătrâna doamnă, care suferă de insomnie, bate la 

ușă și strigă: „S-a întâmplat ceva? Vă pot ajuta? Vă 
certați cumva?“ 

Nora nu poate să discute cu soţul ei despre stresul 
psihic la care e supusă. Adică, ar putea ea, dar nu o face, 
pentru că vrea să fie complezentă și față de el. El însă, 
care nu este acasă în timpul zilei, își simplifică treaba. Îi 
spune: „Trebuie să ai răbdare. N-o să dureze o veșnicie”. 

Și ce face soția? S-a obișnuit să cedeze și suferă. Doar 
uneori, când frustrarea devine insuportabilă, cade atrapa 
complezenţei și le mărturisește prietenilor: „Știu că sună 
îngrozitor, dar aștept ziua în care soacra mea va fi în fine 
sub pământ. Atunci o să pot face în casa mea ceea ce 
vreau să fac, fără să trebuiască să țin cont de cineva“. 

Aceste fraze caracterizează un subterfugiu la care se 
recurge adesea pentru a se scăpa de confruntarea directă: 
refugiul în speranţa unei rezolvări, la care nu trebuie să 
contribuim singuri cu nimic. Nu este desigur exagerat 
dacă afirm că milioane de oameni se amăgesc cu această 
speranţă. Cauza este incapacitatea de a lua în propriile 
mâini apărarea teritoriului lor. 


Cele mai importante două premise de care 
avem nevoie pentru a ne putea apăra cu succes 
teritoriul 


Cei mai mulți dintre noi au fost crescuţi într-un dezacord 
straniu. Băiatului i s-a inoculat: „Nu fi laș, poartă-te ca 
un bărbat“. Pe de altă parte a fost însă educat să nu fie 
obraznic, să-i respecte pe adulţi și pe superiorii lui și să 
se poarte în general cum se cuvine. Fetele, la rândul lor, 

au avut parte să audă neîncetat: „Lasă asta, potolește-te, 
o fată nu face așa ceva“. 

Orice or vrea să însemne astfel de observaţii și aver- 
tismente, pentru cel vizat ele nu sunt un ajutor ca să se 
descurce mai bine în viaţă. Ba, dimpotrivă. Ele declan- 
șează o nesiguranţă și niște temeri permanente. Orice 
face, el este criticat. Întotdeauna cei mari știu mai bine. 

Dacă un copil se pune în poziţie de apărare faţă de 
un adult, rezistenţa sa este frântă cu O autoritate brutală. 
Răzvrătirea lui este aproape mereu sortită eșecului. 
Conștiința de sine îi este înăbușită în loc să fie clădită 
cărămidă cu cărămidă. Nu-i de mirare dacă își găsește 
de timpuriu refugiu în acțiuni alibi, în supunere 
aparentă, autocompătimire, protest și fățărnicie, 

Firește că aceasta este o reprezentare extremă a 
lucrurilor. Dar, sub o formă sau alta, fiecare dintre noi a 
avut parte în fond de această educaţie. Rareori este ajutat 
cineva să se cunoască realmente pe sine la timp, să-și 
dezvolte propriile idei despre viaţă și să le susțină în fața 
altora. 

Majoritatea oamenilor rămân la această dezvoltare. Ei 
nu fac nici mai târziu nimic pentru a se găsi pe sine și 
a-și găsi propriul lor teritoriu. Dacă ne decidem să 
recuperăm ce am pierdut sau omis, ar trebui să ne creăm 
mai întâi două premise importante. Și anume: 


1. Să fim dispuși să ne apărăm 


Înainte de a vă dedica următoarelor rânduri cu intenţia 
de a trage din ele foloase practice, ar trebui să știți un 

lucru: aici este vorba cu precădere de premisele pentru 
apărarea teritoriului dumneavoastră. Toate acestea nu 
vă folosesc la nimic dacă nu aţi recunoscut pe parcursul 
lecturii de până aici necesitatea de a vă delimita teritoriul 
și de a dezvolta un propriu concept de viaţă. Dacă așa 
stau lucrurile, atunci s-ar putea ca exemplul unui bărbat 
despre care aș dori să vă povestesc aici să vă dea niște 
îndemnuri. 

Acest bărbat este de meserie poștaș. El trăiește cu 
soția și cei doi copii într-un apartament de trei camere. 
Salariul lui lunar este prea mic pentru a-și încropi din el 
chiar și o fărâmă din acea bunăstare care le pare altora 
indispensabilă. | 

Şi totuși acest om posedă ceva ce-l face probabil mai 
fericit decât cei mai mulți dintre noi, care avem mai 
mulți bani, mai mult lux, mai multă influență și o poziție 
socială mai bună. El deţine ceva la care nu ar renunța 
pentru nimic în lume. Iar asta este, nu o să vă vină să cre- 
deți, interesul său de-a dreptul fantastic pentru lilieci. 

Fapt este că el face parte dintre cei trei sau patru ex- 
perți în lilieci recunoscuți în Europa. Chiar și naturaliștii 
specializați în acest domeniu din Uniunea Sovietică sunt 
interesaţi de lucrările lui. Este invitat la congrese, pentru 
a le relata acolo specialiștilor despre observaţiile și cerce- 
tările sale. După cum vă puteţi imagina, poștașul nu a 
învăţat niciodată limba latină la școală. Însă când a rea- 
lizat într-o zi că toţi acești profesori l-ar lua cu adevărat 
în serios doar dacă el ar putea să arunce în jurul lui cu 
expresii latinești, și-a însușit aproape în joacă și în timpul 
cel mai scurt cunoștințele lingvistice necesare. A făcut-o 

singur, căci nu și-a putut permite un profesor de limbă 
latină. Merită să luminăm mai îndeaproape acest punct 
din cariera lui de expert în lilieci. El studiase deci pe-atunci 
deja de ani de zile liliecii. Acesta era domeniul lui, era 
țelul vieţii lui. lar acum trebuia el, poștașul, să mai înveţe 
și latina? 

Și-ar fi putut spune: „Nu o să reușesc niciodată”. 
Alţii, care râdeau oricum de mult de el din cauza ciudatei 
lui pasiuni, l-au și sfătuit: „Mulţumește-te cu ce ai. Nu o 
să fii niciodată recunoscut de profesori“. Dar o parte 
esenţială din fericirea lui consta pentru el în a putea face 
accesibile celorlalţi rezultatele cercetărilor lui. De aceea 
a survenit la el acel caz despre care antropologul Robert 
Ardrey spune că apărarea teritoriului său îi dă celui 
vizat forțe nebănuite, așa încât nu este lipsit de șanse nici 
în faţa unui atacant care-i este superior ca putere. 

Acestui poștaș i-a dat apărarea misiunii vieții lui forța 
să biruiască aproape cu ușurință „adversarul“ său apa- 
rent de neînvins care se numește studiul latinei. 

Și de ce a reușit fără efort? Pentru că și-a urmărit sco- 
pul cât se poate de consecvent. Reţineţi, cât se poate de 
consecvent. 

Un scop, un teritoriu propriu, de care sunteți legat 
numai cu jumătate de măsură, îl veți și apăra numai cu 
jumătate de forță. Dacă vreți să vă construiți o casă, dar 
cu condiţia: „... numai dacă nu necesită un efort prea 
mare“, forța dumneavoastră va paraliza de îndată ce se 
ivesc primele probleme. 

Dacă încheiaţi o căsătorie băgându-vă ideea în cap: 
„Fac o încercare. lar dacă nu funcționează ca lumea, di- 
vorțez și gata”, veți fi într-adevăr curând divorțat/ă. 

Dacă vă îndeletniciţi cu ceva, însă numai cu intenția: 
„Mi-e egal ce fac, o fac doar ca să câștig bani“, nu trebuie 
să vă mirați dacă în felul acesta nu vă va bucura nici- 
odată un job. Acceptaţi pur și simplu ce se ivește. Cu alte 
cuvinte: nu posedaţi un teritoriu propriu pe care-l apă- 
rați, cu care vă identificaţi și care vă dă „forțe nebănuite”. 

Poate că v-am putut convinge cu aceste indicaţii cât 
de extraordinar de important este să vă hotărâți să vă 
apăraţi în mod conștient teritoriul. Conștient și cât se 
poate de consecvent, așa cum vă apăraţi hotărât și îm- 
potriva supunerii, slăbirii prin insinuare sau ademenirii. 


2, Să fim dispuși să renunțăm 


Dacă v-aţi delimitat teritoriul și sunteţi decis să-l apăraţi, 
tot vor mai exista încă mii de lucruri care vi se par 
demne de dorit. 

Foarte mulți oameni nu pot rezista în faţa acestei 
tentaţii mari. Se fixează astăzi asupra unui țel. Dar mâine 
deja, înainte de a fi început să-l realizeze cu adevărat, 
nenumărații atacanţi de care suntem mereu asediați ne 
ademenesc cu altceva. Cine nu se poate decide aici va 
reuși întotdeauna numai pe jumătate tot ce vrea să 
întreprindă. Jumătate însă, ar trebui să știți, este aproape 
la fel de puţin ca deloc. 

Pentru cineva care deţine un concept după care — așa 
cum Zice Henry Kissinger — filtrează toate celelalte 
ispite, va fi ușor să împlinească aceste premise de apă- 
rare a teritoriulul său. Cu condiţia, desigur, să tragă 
consecinţele din verificarea critică a tuturor încercărilor 


Cele mai importante două premise de care... 457 


de abatere. Aceste consecinţe sunt: pentru tot ceea ce 
vreau să realizez trebuie — cel puţin la început — să 
renunţ la ceea ce nu mă duce la țintă. 

Ca să revin la poștașul meu cu liliecii. El este, de 
exemplu, lămurit asupra unei chestiuni: dacă îmi cumpăr 
din câștigul meu o mașină, îmi lipsese banii pentru 
munca mea de cercetare. Având în vedere că realizează 
necesitatea acestei renunţări, ea nici nu-i vine deosebit 
de greu. La urma urmei, câștigul pe care-l obține în 
schimb înseamnă incomparabil mai mult pentru el. 

Voi prezenta aici, în încheiere, încă o dată la rând 
corelațiile indicaţiilor menţionate și le voi pune în 
legătură cu cele spuse până acum: 

e Fiecare stă până la urmă în faţa deciziei să lase în 
seama altora configurarea vieţii lui sau să-și 
alcătuiască singur teritoriul lui. Acest teritoriu este 
baza sigură a autorealizării, a responsabilității de 
sine și a păstrării unui procent cât se poate de 
mare de libertate personală. 

e Cine se decide pentru o viaţă cu un teritoriu 
propriu trebuie să știe că ajunge astfel într-un 
câmp de tensiune dintre atac și apărare. Întrucât 
numai în acest câmp de acţiune este posibilă cea 
mai mare autorealizare, nu poate să-l evite, ci 
trebuie mai degrabă să-l folosească pentru el. 

e Ca să satisfacă toate provocările ce apar în acest 
câmp de tensiune, are nevoie de un concept con- 
știent, care delimitează teritoriul său faţă de influ- 
enţele din mediu. Acest concept fixează etaloanele 
care corespund propriilor idei de viaţă. După acest 
concept el poate filtra toate influenţele și atacurile 

din mediu, pentru a recunoaște ce-i folosește și ce-i 
dăunează. 

Pararea cu succes a acestor atacuri necesită o dis- 
ponibilitate puternică pentru apărarea teritoriului 
și identificarea cu el. 

Dacă aceste premise există, puteţi conferi unui 
apărător forțe nebănuite, care-i dau și faţă de niște 
atacanţi mai puternici o șansă să se afirme. 
Succesul depinde însă în foarte mare măsură și de 
capacitatea de a implementa aceste forţe în mod 
concentrat. Această concentrare nu înseamnă ni- 
mic altceva decât renunţarea la tot ce nu folosește 
în mod nemijlocit realizării obiectivului. 


De ce, de atâtea ori, marea iubire eternă 
se încheie cu o deziluzie uriașă 


Aș dori să vă menţionez mai întâi două constatări pe 
care le poate urmări oricine singur în practică. Una 
dintre ele este: 

e Cu cât sunteți mai dispus să cedaţi cuiva, cu atât 


vă va cere mai multe în viitor. Cine este deci axat 
pe ideea să vă exploateze în avantajul lui vă va 
interpreta cedarea ca pe o slăbiciune. Vă va stoarce 


„atât de mult, până ce nu va mai putea lua nimic de 
“la dumneavoastră în folosul lui. De îndată ce a 


atins acest punct, deveniți pentru el mai mult sau 
mai puțin lipsit de interes. 


Veţi constata, de pildă, deseori că angajaţilor care sunt 
foarte credincioși firmei le este incomparabil mai greu 
decât altora să obțină o mărire de salariu de la șefii lor. 

Oricât de util pentru firmă ar fi un angajat de acest 
tip, superiorul lui tot va calcula mereu: de ce să-i dau 
mai mulți bani, dacă sunt suficiente și o mică lingușire, 
o laudă sau o apelare la înțelegerea lui? Șeful îi va spune 
deci cât de tare trebuie strânsă tocmai acum cureaua, 
dar, când o vor duce din nou mai bine, de el se va ţine 
primul seamă la o mărire de salariu. Apoi va mai sta 
puţin de vorbă pe un ton familiar cu angajatul respectiv. 
Pe cât posibil despre trecut, despre vremurile grele par- 
curse împreună. Și acest salariat se va mulțumi cu 
speranţa și cu promisiunea. 

Pe de altă parte, același șef se va decide mult mai ușor 
să îndeplinească doleanţele unui angajat util care știe ce 
vrea și i se adresează hotărât, spunând, de exemplu: 
„Am acum 38 de ani și mi-am imaginat ca la această 
vârstă să câștig, atâţia și atâția bani. Înţeleg desigur dacă 
nu mă puteți plăti mai mult. Dar tocmai mi se oferă o 
șansă bună la o altă firmă căreia trebuie să-i dau răspun- 
sul până vinerea viitoare. Pot să revin în trei zile ca să-mi 
spuneţi ce aţi decis?“ 

A doua constatare este: 

e Cu câtv-a luat deja în posesie un altul, cu atât este 
mai greu pentru dumneavoastră să recuceriţi acest 
teren. 

Este deci important în ce moment și cu ce grad de 
hotărâre începeţi să vă apăraţi teritoriul. Cel mai mare 
pericol care vă ameninţă este subaprecierea atacantului 
și a intențiilor lui. 

Pericolul este atât de mare întrucât în multe cazuri 
nici chiar atacantul nu este mai întâi conștient de urmă- 
rile acţiunii sale în viaţa dumneavoastră. Poate că el vine 

cu intenţii onorabile. Un bărbat poate iubi o femeie sau 
o femeie un bărbat cât se poate de sincer. Cine s-ar gândi 
într-o asemenea idilă a păcii încă de la început la noțiuni 
ca atacul și apărarea? 

Exact la asta mă refer când vorbesc aici de pericol. 
Căci dragostea și ura, tandrețea și șantajul, seducția și 
respectul sunt adesea atât de apropiate între ele, încât 
abia dacă mai există loc pentru adevărata înțelegere a 
celuilalt. Și anume pentru înţelegerea că celălalt tot are 
nevoie, cu toate emoțiile pozitive, de un teritoriu propriu 
pentru autorealizarea personală. 

Cunosc un șir întreg de cazuri la care s-a putut obser- 
va în decursul timpului o evoluţie pe care aș dori să o 
prezint aici în felul următor: 

e A iubește pe B, B iubește pe A. Amândoi sunt 
fericiţi că s-au „găsit“ și nu pierd nici o ocazie să 
se asigure unul pe altul de credinţă veșnică, solida- 
ritate la bucurie și necaz și toate lucrurile obișnuite 
în astfel de situații. 

e La început sunt amândoi de acord să se acapareze 
reciproc în mod neîngrădit. Chiar fac așa. Orice 
separare îi indispune. Dacă aţi fost vreodată îndră- 
gostiţi, știți cum este. 

e Mai încolo, când viaţa cotidiană a răcit senti- 
mentele și a limpezit capul din nou, în partenerul 
A se trezește nevoia firească de mai multă inde- 
pendenţă și de o dezvoltare proprie. 

e Această dorinţă contrazice desigur promisiunile 
pe care i le-a făcut înainte partenerului său. Cutare 
și cutare dorință de mai multă independenţă, tre- 
zită din nou la viaţă, îl aduc în conflict cu sine 

însuși. Întrucât partenerul nu bănuiește nimic, lui 
A nu îi vine să-l confrunte cu indispoziţia sa. Dar 
sentimentul neplăcut rămâne. 

e Cu timpul el chiar se amplifică. A recunoaște tot 
mai clar cât de mult l-a luat B în posesie. Ceea ce 
își dorea A mai înainte de la sine, apropierea par- 
tenerului și luarea în posesie de către el, resimte 
acum tot mai mult ca pe o împovărare, căreia ar 
vrea să i se sustragă. 

e La un moment dat, declanșat de obicei de un prilej 
neînsemnat, se ajunge apoi la marea ciocnire. Cu 
aceeași intensitate cu care partenerii se luaseră mai 
înainte în posesie reciproc, se iau acum la luptă. 
Tot ce li se părea înainte bun este acum rău. Fie- 
care găsește cu ușurință destule argumente, pentru 
a justifica atitudinea schimbată, cel puţin în faţa lui 
însuși. 

Unele dintre relaţiile despre care vorbesc aici sfârșesc, 
mai devreme sau mai târziu, într-un mod ireconciliabil, 
cu despărţirea. Altele sunt continuate, nu rareori din 
simplă comoditate. Sentimentele proprii de vinovăţie și 
învinuirile adresate celuilalt se tot înlocuiesc reciproc. In 
cele din urmă partenerii se supun realității că pur și 
simplu nu mai poate să fie așa cum a fost odată. 

Și de ce toate astea? 

Deoarece fiecare partener și-a început relaţia pornind 
de la premisa că este posibil să-și sacrifice celuilalt pentru 
totdeauna teritoriul său, Eul său egoist, nevoia sa de 
autodezvoltare. 

Iluzia romantică despre renunţarea totală la sine pen- 
tru un altul este atât de adânc înrădăcinată în mulți 

oameni, încât nici măcar un șir de deziluzii de tipul celei 
relatate nu-i pot reține să încerce din nou. În loc să 
găsească siguranţa în ei însiși, o caută neîncetat la alții. 
Ei eșuează astfel, pentru că trebuie să eșueze. Până ce 
într-o zi, plini de compasiune faţă de ei înșiși, se re- 
semnează. 

Aici a fost vorba despre dragoste, despre metal 
emoțională dintre bărbat și femeie. Ceea ce nu înseamnă 
însă nicidecum că în alte domenii ale convieţuirii s-ar 
petrece altfel. Puteţi observa exact aceeași evoluţie între 
părinţi și copii, între colegi, vecini, superiori și subor- 
donați. 

Situaţia este, desigur, asemănătoare în relaţia cu idei- 
le, ideologiile sau religiile. Sau cu credinţa în infailibili- 
tatea medicilor, statului, modelelor admirate, dreptăţii 
și instituţiilor de tot felul. 

Durata unei legături utile, asta se poate deduce din 
cele de mai sus, depinde în mare măsură de gradul în 
care este cineva în stare să-și delimiteze și să-și apere 
propriul său teritoriu faţă de celălalt. Și bineînețţeles și de 
gradul în care este celălalt dispus să respecte această 
limită. 


Cele mai importante trei măsuri pe care le putem 
lua pentru apărarea teritoriului nostru 


Supunere, slăbire prin insinuare și ademenire, am aflat, 
sunt cele trei componente eficace ale strategiei cu care 
încearcă atacanţii să pătrundă în teritoriul nostru. Ce 
putem face pentru a le para cu succes? 

1. Semnalizațti-i atacantului că sunteți 
gata de apărare 


Puteţi să-i împărțiți pe cei care vă atacă în două categorii. 
Unii dintre ei nu vin — după cum știm deja — deloc cu 
intenţia de a vă exploata. Sau s-o spunem așa: intenţia 
nu le este la început conștientă. Abia mai târziu, când ei 
recunosc că se poate obține ceva de la dumneavoastră, 
își revendică pretenţiile. Ei cer și cer tot mai mult. În 
cazul în care nu luaţi la timp măsurile defensive necesare. 

Cealaltă categorie de atacanți se preocupă de dum- 
neavoastră numai pentru a vă exploata. Un atacant de 
acest tip va încerca deci de la bun început să folosească 
puterea lui, superioritatea lui sau slăbiciunea dumnea- 
voastră pentru a vă ataca prin surprindere. 

În ambele cazuri este necesar să opriţi atacantul încă 
de la graniţa teritoriului dumneavoastră, să-i spuneți 
clar: „Sunt realmente dispus la negocieri. Dar îţi întrevăd 
intenţiile. Îmi iau deciziile singur, căci știu exact ce 
vreau.” 

Atacantul va căuta să vă convingă. Va zugrăvi în cele 
mai frumoase culori ceea ce vrea de la dumneavoastră. 
Va avea zeci de argumente care pledează toate în fa- 
voarea celor cerute de el. Nu va avea nici unul împo- 
trivă. Cu tot ce zice și face, intenționează să vă adoarmă 
gândirea egoistă și să vă entuziasmeze unilateral în 
folosul lui. Va încerca să vă determine să acceptaţi, să 
promiteți sau să semnaţi. Vrea să vă ancoreze, pentru ca 
mai târziu, când gândirea dumneavoastră critică intră 
din nou în funcţiune, să nu mai puteţi da înapoi. 

Împiedicaţi această situație, spunând: „Trebuie să mă 
gândesc mai întâi bine“. Să nu vă neliniștiţi dacă el 
spune cumva: „Dar aici nu ai la ce să te gândești“. Sau: 
„M-aș fi așteptat de fapt să ai mai multă încredere în 
mine“. Sau: „Este o ocazie unică pentru tine, nu trebuie 
să pierzi nici o clipă”. 

Replici de acest soi indică de obicei încercarea unui 
atac prin surprindere. La urma urmei, nu este altceva 
decât remarca unui vânzător șmecher, care încearcă să 
vă convingă să acceptaţi o ofertă specială și vă preîn- 
tâmpină ezitarea spunând: „Este ultimul exemplar pe 
care îl am la acest preţ. Mâine s-ar putea să se fi vândut 
deja, așa că luaţi-l repede“. 

Dacă aţi oprit deci primul atac, examinațţi situaţia în 
liniște și temeinic. Filtraţi atacul prin propriul dumnea- 
voastră concept. Întrebaţi-vă: Este această ofertă chiar 
atât de bună pentru mine? Examinaţi-i valoarea după 
folos și prestigiu. Analizaţi mai cu seamă dacă mai are, 
pe termen lung, pentru dumneavoastră aceleași avantaje, 
care sunt vizibile pe moment. 

Dacă aţi procedat așa, nu vă opriţi să-i arătaţi cu toată 
claritatea și imediat atacantului punctul dumneavoastră 
de vedere. Subliniez: cu toată claritatea și imediat. De 
exemplu, dacă cineva vă cere ajutorul, nu-i spuneți 
simplu: „Bine, te ajut“. Spuneţi-i: „Te ajut. Dar numai 
până în cutare sau cutare punct. Asta o să stabilim de pe 
acum deja, ca să nu existe mai târziu nelămuriri și 
dezamăgiri“. Astfel vă feriţi de la început să fiți folosiți 
tot mai mult. Pe de altă parte, fixaţi așa chiar dumnea- 
voastră o limită, pentru a vă păzi să intraţi în bucluc din- 
tr-un sentiment de vină sau din prea multă îngăduință. 

Arătaţi-i clar atacantului unde încetează la dumnea- 
voastră „omul cel bun“, care se tot lasă călcat prin apelul 
la sentimente. 

Dacă o persoană de autoritate încearcă să vă paseze, 
în temeiul poziţiei ei mai puternice, o răspundere care îi 
este neplăcută, ar trebui să-i explicați de la bun început 
cât de mult și în ce condiţii sunteţi dispus să preluaţi 
răspunderea respectivă. 

Această persoană de autoritate va avea poate o reacţie 
de supărare sau dezamăgire. Dar va și ști acum care vă 
este limita până la care vă poate încărca. Dacă nu aveți 
în vedere la începutul atacului această tensiune în relația 
reciprocă, celălalt o va interpreta cel mult ca slăbiciune. 
Se va folosi tot mai mult de ea. | 

Atunci faceţi parte, cel puţin în ochii lui, dintre acei 
oameni despre care se spune: „Dacă nimeni nu vrea s-o 
facă, o s-o facă totuși ăla”. Până să vă dumiriţi, sunteți 
deja încărcat cu ceea ce li se pare celorlalţi prea greu. 


2. Daţi-i de știre atacantului în ce condiții sunteţi 
dispus să încheiaţi cu el un compromis 


Dacă este vorba aici mereu de „atacuri“, asta nu în- 
seamnă nicidecum că la multe dintre aceste atacuri nu 
poate ieși și pentru dumneavoastră un avantaj. Cu 
condiţia, desigur, să percepeţi acest avantaj. Se poate 
foarte bine întâmpla să fie util pentru dumneavoastră să 
vă cedaţi o parte din teritoriu și să faceţi schimb cu o altă 
bucată, poate una mai mare. 

Orice atacant vrea, la urma urmei, ceva de la dum- 
neavoastră. Este foarte legal să încerce să-l primească la 
un preţ cât se poate de mic. Însă dacă i-aţi semnalizat de 
la început că aveţi o reprezentare clară a preţului pe care 
sunteţi dispus să-l plătiţi, puteţi porni negocierile cu 
atacantul dintr-o poziţie de forţă. 

EI știe acum că nu vă poate lua prin surprindere. Nici 
cu lingușeli, nici cu autoritatea sa ori cu mesaje emoţio- 
nante la adresa toleranţei dumneavoastră. El vrea ceva 
de la dumneavoastră și știe că știți. În fine știe și că, la 
rândul dumneavoastră, știți ce vreți. 

Scopul negocierilor este un compromis. Cel mai im- 
portant lucru pentru dumneavoastră este să știți exact 
cât de departe sunteţi dispus să mergeţi. Dacă sunteți 
bine pregătit, o știți. Atunci aţi delimitat graniţa terito- 
riului dumneavoastră și asta vă dă siguranţă. 

„Pentru ca relatarea să fie completă, aș dori să vă mai 
comunic ce mi-a spus odată un politician care este 
cunoscut pentru iscusința tratativelor lui. El era de 
părere că există două tipuri de compromis, pe care, în 
funcţie de condiţiile date, încearcă să le realizeze: 

e Ambii parteneri merg până la extremitatea a ceea 
ce le este posibil. Aici este necesar să-și cunoască 
exact propria limită, dar și pe cea a celuilalt. Acest 
compromis se poate realiza, ce-i drept, numai dacă 
ambii parteneri respectă limita extremă până la 
care poate merge celălalt. 

e Un partener cedează în favoarea celuilalt. Dar nu- 
mai în condiţia stabilită de ei ca data următoare 
celălalt partener să fie dispus să dea mai mult. 
Această soluţie este posibilă numai dacă între 

parteneri există o relaţie în care fiecare se poate 
bizui pe faptul că celălalt va compensa. 

Există oameni care sunt înclinați prin natura lor să se 
tocmească pe îndelete pentru un compromis. Aveţi 
nevoie de fler, de nervi buni și de ceva talent actoricesc. 
Alţii nu sunt însă deosebit de înzestrați în acest sens. Ei 
tind să declare deschis: „Dacă primesc asta sunt gata să 
dau aia în schimb. Aceasta este ultima mea ofertă. Mai 
departe nu vreau să merg”. 

În fond, astfel de diferențieri nu joacă un rol mare. 
Cel puţin nu în cazul acelui tip de compromis despre 
care este vorba aici. Și cu condiţia ca un apărător să-și fi 
delimitat clar granițele teritoriului său. 

Se poate ivi deci cazul în care convenim la timp cu 
partenerul iubitor și iubit: „În ciuda tuturor sentimen- 
telor minunate pe care le nutrim în această clipă unul 
pentru celălalt, ar trebui să ne gândim încă de pe acum 
că ele nu pot dura o veșnicie. Haide să stabilim, de aceea, 
încă de la bun început, până la ce limită este fiecare dis- 
pus să accepte viaţa proprie a celuilalt. Acest lucru ne va 
scuti mai târziu de decepții“. 

Dacă se încheie din timp un compromis de acest gen, 
pot fi efectiv evitate acele dezamăgiri care se nasc din 
iluzia mioapă că așa-numita mare dragoste nu cunoaște 
limite în luarea reciprocă în posesie. 

Sau să presupunem cazul în care atacantul este o 
persoană de autoritate. Noi i-am semnalizat clar limitele 
capacității noastre de încărcare și acum intrăm în tra- 
tative cu ea. 

Indiferent de poziţia pe care am avut-o până în pre- 
zent faţă de această persoană, acum ea va şti că nu 


168 Josef Kirschner 


suntem pentru ea un instrument complezent, gata să-i 
împlinească intenţiile. Prin strategia noastră de apărare 
i-am dat clar de înţeles că ea poate să scoată de la noi un 
avantaj pentru ea numai dacă este dispusă să respecte 
propriile noastre idei. 

Așa că nu va putea gândi data viitoare: „Cu ăsta pot 
să fac ce vreau. Cu lingușire sau ameninţare, pot să-l fac 
să fie supus“. Va ști mai degrabă încă de la început că 
trebuie să ne facă o ofertă în care să se țină seamă și de 
avantajul nostru. 


3. Renunțaţi mai degrabă la ceva înainte de 
a vă lăsa șantajat cu acel lucru 


S-a menţionat aici deja de mai multe ori regula: cine se 
lasă șantajat o dată trebuie să aibă în vedere faptul că va 
fi exploatat până ce nu mai deține nimic ce i s-ar putea 
lua. Sau, pentru a rămâne la modul nostru de exprimare: 
cui nu-și apără teritoriul cu hotărâre la primul atac, 
aceluia îi va fi luat bucată cu bucată. 

El trebuie să trăiască cu veșnica teamă că este prea 
slab ca să reziste tentativelor permanente de supunere, 
slăbire prin insinuare sau ademenire. Aceștia-s oamenii 
care se plâng mereu: „Pot să fac orice-oi face, când e 
vorba la o adică, tot nu pot să spun niciodată nu“. 

Aici trebuie arătat încă o dată în ce domenii aparent 
neimportante ale vieţii cotidiene se iau deciziile despre 
disponibilitatea de apărare sau despre cedare. 

e Dacă aveți o întâlnire cu cineva, ar trebui să sta- 

biliți mai întâi de toate cu dumneavoastră înșivă 


Cele mai importante trei măsuri pe care... 169 


cât de mult sunteţi dispuși să-l așteptați pe celălalt 
dacă întârzie. Să presupunem că v-aţi decis pentru 
zece minute. Dacă celălalt nu a apărut în acest in- 
terval de timp, plecaţi de la locul întâlnirii. 

Este probabil că celălalt vă va contacta ulterior din 
nou ca să vă comunice că din păcate a întârziat. Pesemne 
că va adăuga și câteva scuze cât se poate de serioase. 

Dacă aţi fi cedat și l-aţi fi așteptat eventual o jumătate 
de oră, ar fi fost pentru el o încurajare ca data viitoare să 
vă lase să așteptați poate trei sferturi de oră. Așa însă îi 
spuneţi: „Eu am fost punctual și v-am așteptat zece 
minute. Dar după aceea am plecat“. Astfel l-aţi lămurit 
că aţi preferat să renunţaţi la întâlnire decât să vă lăsați 
șantajat datorită ușurinţei dumneavoastră de a ceda. 

e Dacă intraţi într-un magazin cu o intenţie clară de 

a cumpăra ceva, se poate întâmpla ca vânzătorul 
să nu facă efortul să vă satisfacă doleanţa. El spune 
din capul locului: „Avem ceva mult mai bun, luaţi 
asta. O să vedeţi că este în avantajul dumnea- 
voastră“. 

Nu lăsaţi ca astfel de vorbe frumoase să vă abată de 
la disponibilitatea dumneavoastră de apărare. Lămuriţi-l 
că știți și singur ce doriţi. Insistaţi ca el să se străduiască 
până la limita posibilităţilor sale să vă împlinească 
dorinţa reală, căci altminteri nu există pentru el decât o 
singură variantă: renunţați să cumpăraţi ceva de la el. 

e Dacă cineva ar vrea să vă determine să faceți ceva 

ce nu consideraţi corect, și face referire la onoarea, 
la loialitatea sau la cinstea dumneavoastră, să nu 
vă sfiiți să renunţaţi să apăreţi în ochii lui drept 
onorabil, loial sau cinstit. 

Este vorba de a renunţa la un avantaj imediat sau 
aparent pentru a vă asigura un avantaj durabil. Acest 
avantaj durabil este siguranţa în teritoriul dumnea- 
voastră. Acest avantaj ar trebui să justifice orice renun- 
tare necesară. 

Știu că mă repet cu astfel de sfaturi. Dar o fac cu in- 
tenţia să vă prezint situaţiile artei de a fi egoist, în cât de 
multe variaţiuni posibil. 

Renunţarea este interpretată foarte des ca slăbiciune. 
Aici ar trebui să arătăm totuși cum poate fi ea aplicată 
în mod util ca instrument eficace al apărării. Și asta, așa 
cred eu, nu este spus niciodată prea insistent și prea des. 

Ceea ce ar trebui să mai aveţi în vedere este urmă- 
torul lucru: vă găsiţi în ceea ce privește apărarea terito- 
riului dumneavoastră în situaţia unui jucător de fotbal 
înaintea și în timpul unui joc. 

El poate să fie excelent pregătit de un antrenor. Este 
„topfit”. A primit toate instrucțiunile cum își poate mar- 
ca adversarul direct și când să se desprindă de el, ca să 
fie pregătit în careul advers, nemarcat, pentru șutul la 
poartă. Toate aceste instrucţiuni nu-i vor folosi la nimic, 
dacă nu intră pe teren cu atitudinea corectă. Dacă își 
spune, de pildă: „Vreau să dau un gol, dar trebuie să fiu 
atent să nu mă rănesc la picior“. Sau dacă își spune, în 
cazul în care se pune problema'să împiedice adversarul 
să tragă un șut la poartă: „Decât să risc să-l rănesc cu 
atacul meu, mai bine îl las să dea gol”. 

Dacă jucătorul nu este dispus să riște o rănire pentru 
a da gol sau să aibă în vedere că poate să rănească ad- 
versarul pentru a împiedica un gol, toate indicaţiile 
tactice nu vor folosi la nimic. 

Poate veţi obiecta acum: dar astea sunt doar sport, 
oțelirea corpului, loialitate, respect față de adversar, 
model pentru tineret — și alte asemenea expresii care 
sună bine. E cazul să le uitaţi. Sportul este atac și apă- 
rare. Sportul nu este decât expresia vieții, așa cum este 
ea. Și anume „tu sau eu“ și „dacă nu te bat eu, mă baţi tu”. 

Nu este nevoie să vă dovedesc această afirmaţie. 
Mergeţi la un joc decisiv de fotbal pe stadion sau uita- 
ți-vă la televizor la o finală. Poate că asistați pe parcurs 
și la una dintre acele scene emoționante în care unul care 
și-a trântit adversarul la pământ îi intinde mâna amical 
celui care zace pe jos. Cunosc câteva staruri interna- 
tionale admirate care știu să joace excelent astfel de sce- 
ne de fairplay; în același timp își scuipă însă adversarul 
în faţă în timp ce-i strânge mâna. O fac pentru a-i 
semnaliza cât de mult și cât de dur se vor bate cu el şi în 
continuare. 

Nu aș dori să susţin că acesta este singurul raport 
adevărat dintre oameni. Nu orice atacant se va năpusti 
asupra dumneavoastră trântindu-vă la pământ și 
scuipându-vă, Dar, la urma urmei, el vrea să-și păstreze 
avantajul cu orice preţ. Dacă astfel se creează un dez- 
avantaj pentru dumneavoastră, îl interesează în realitate 
prea puţin. Oricât ar simula că-i pasă. Poate că își începe 
atacul cu o politețe căutată. Apoi, începe să vă atragă 
într-o cursă. În final, folosește ameninţarea camuflată sau 
deschisă. Cândva va veni în astfel de cazuri punctul con- 
fruntării concludente, la care se ia decizia: el sau eu. 

Aceasta este realitatea și pentru ea ar trebui să fiți 
pregătit. De o bună pregătire ţine, pe lângă cunoașterea 

conexiunilor, și atitudinea corectă față de apărarea 
teritoriului nostru. 


A 


Un exemplu practic despre cum ne iau alții în 
posesie dacă nu suntem cu ochii în patru 


Fiecare om, dar chiar fiecare, cu care intrați într-o le- 
gătură mai apropiată, vă va pune tot-mereu, conștient 
sau inconștient, la încercare. Va testa cât sunteți de 
dispus să faceţi ceva pentru el. 

Un șef vrea să vă verifice capacitatea de încărcare, 
pentru a ști cum poate să scoată din dumneavoastră 
randamentul maxim. Vă testează și disponibilitatea de 
supunere cât se poate de necondiționată. Exact la fel fac 
și propriii dumneavoastră copii, soţul, prietenii și toți 
ceilalți. 

În relația persoană de autoritate-subordonat se poate 
vorbi despre așa-numitul „test al conducătorului de 
oști“. Căci, dintotdeauna, orice bun conducător de oști 
trebuie să-l fi efectuat înainte de a putea aprecia dacă 
soldaţii lui îl și ascultă, înainte să-i trimită la moarte. 

După cum știți, popoare întregi au trecut în toate 
timpurile acest test în mod remarcabil. Erau dispuse să-și 
jertfească viaţa, chiar dacă acest sacrificiu putea fi clar 
recunoscut de către orice om rezonabil ca fiind o 
absurditate. 

Și cum de s-a putut întâmpla totuși așa? Întrucât 
indivizii în parte nu gândeau ei înșiși pentru ei, ci lăsau 
ca alţii să gândească pentru ei. Li se inoculase din timp 
că nu ar avea voie să se gândească la ei înșiși, ci numai 

la binele unei idei, al unei naţiuni sau a altceva măreț. 
Această maximă a fost menținută până azi cu mare 
succes, când se spune: interesul public trece înaintea 
interesului personal. În mod ciudat, această maximă nu 
este însă niciodată valabilă pentru cei care decid în ce 
constă propriu-zis interesul comunităţii în cazul sacri- 
ficiului individului. 

Fie la nivelul înalt al convieţuirii, fie în relaţia de zi 
cu zi dintre oameni, procedeul este același. 

Vreau să vă mai relatez în acest context un exemplu 
care ne-a preocupat pe soția mea și pe mine timp de 
câteva săptămâni atât de mult, încât pacea noastră 
conjugală a fost grav perturbată. 

Incidentul a avut loc acum vreo zece sau doisprezece 
ani. Locuiam pe atunci într-o casă închiriată, în care 
trăiau vreo douăzeci de familii. Una dintre ele o alcă- 
tuiau o femeie cu doi copii. Femeia fusese părăsită de 
soțul ei. Era clar că nu se descurca cu problemele ei. 

Soției mele îi era milă de ea. „Trebuie să o ajutăm pe 
această femeie sărmană, nu o scoate singură la capăt.“ 
Implicit asta însemna și ceva de genul: „Nouă ne merge 
atât de bine. Avem pur și simplu obligaţia să ajutăm pe 
cineva aflat la necaz”. 

Deci soţia mea se ocupa de această vecină. A invitat-o 
la noi pentru ca să-și poată deschide mai întâi inima. 
Ceea ce vecina a și făcut din plin. Și-a zugrăvit calvarul 
în cele mai negre culori. S-a priceput să argumenteze 
convingător de ce numai soţul ei, și nu ea, era de vină 
pentru toată suferinţa ei. 

Zilnic zăcea sau se învârtea ore în șir prin locuința 
noastră, ne bea vinul și cafeaua și se lăsa compătimită 

de soția mea. Sfaturile bune sau îmbărbătările de a 
întreprinde ea însăși ceva pentru rezolvarea problemelor 
ei le ignora desigur în totalitate. Curând a devenit clar 
că nici nu se gândea să se ajute singură. Considera mai 
degrabă că este de datoria celorlalți să o ajute. Ceea ce 
mai ignora pe deasupra era dorința noastră de a petrece 
din când în când câte o seară fără ea. 

Ne luase deci foarte curând în posesie întru totul. 
Chiar dacă se întâmpla vreodată, cu titlu de excepție, să 
nu fie prezentă, soția mea și cu mine nu vorbeam decât 
despre vecina noastră. Se ajungea astfel adesea la stări 
tensionate între noi, pentru că eu priveam lucrurile cât 
se poate de lucid. Soţia mea reacționa la atitudinea mea 
destul de puternic, numindu-mă un om fără inimă și 
altele asemenea. 

Este foarte clar că soţia mea nu trecuse primul test 
pentru capacitatea de încărcare dat de vecină într-un 
mod de-a dreptul clasic. Și-a deschis teritoriul cu com- 
plezenţă și naivitate la atacul prin milă și iubirea aproa- 
pelui. Atacatorul a făcut uz de el în măsură sporită. 

Dacă soția mea și-ar fi trasat încă de la începutul 
acestei prime faze a atacului graniţa disponibilităţii ei, 
asta nu ar mai fi fost posibil. Ar fi putut spune, de exem- 
plu, lucrurilor pe nume: „Ia ascultați. E-adevărat că 
vreau să vă ajut, dar de rezolvat trebuie să vă rezolvați 
singură problema“. 

Ar fi putut stabili apoi amândouă ce e de făcut. Soţia 
mea ar fi putut spune după aceea: „Acum știți cum pu- 
teți proceda în continuare. Veniţi din nou la mine după 
ce ați mai înaintat câţiva pași“. 

Această fază a apărării nu s-a produs. Ba, din contră. 
Atacantul a fost încurajat să o supună pe soția mea tot 
mai multor încărcări. Ele au constat în aceea că vecina 
dădu de înțeles într-o zi, când interesul pentru soarta ei 
începu să scadă totuși niţel: „Nu-mi mai doresc să 
trăiesc. Mă gândesc acum tot mai des să-mi iau viața”. 

Această remarcă a avut asupra soției mele efectul 
unui șoc. De îndată, tot interesul ei s-a revigorat. Nu se 
mai simțea acum responsabilă numai pentru destinul 
tragic al unui om, ci și pentru viaţa lui. Eu am reacționat 
mult mai la rece. l-am spus vecinei că nu-i pot lua 
ameninţarea în serios. 

Astfel situaţia s-a înăsprit. Am încercat să o eliberez 
pe soția mea din dependenţa ei. Vecina se temea că ar 
putea să-și piardă astfel victima binevoitoare, asupra 
căreia voia să-și descarce toată răspunderea. În această 
luptă și-a angajat pasul următor. 

Într-o seară, soția mea și cu mine eram la teatru. Când 
ne-am întors acasă, în cutia noastră poștală se afla un 
săculeț cu câteva bancnote, bijuterii și un bilețel pe care 
scria: „Rog, să le fie date copiilor mei după moartea mea“. 
Ne-am repezit imediat în locuinţa femeii. Ședea în bu- 
cătărie, cu o sticlă de vin alături și un cuţit mare de 
bucătărie. Cu el, așa ne-a explicat, tocmai voia să-și taie 
venele. Dar, precaută, așteptase cu executarea intenţiei 
ei până ce ne-am întors de la teatru. 

Ne-am petrecut deci restul nopții încurajând-o ca să-i 
schimbăm gândurile. l-am spus că doar nu-și putea lăsa 
baltă copiii și tot ceea ce-i trece omului prin minte în 
astfel de situații. După cum s-a văzut, mai degrabă decât 

de soarta copiilor ei era interesată să nu fie ea lăsată 
baltă. Am izbutit într-un final să-i abatem intenția. 

Dar pentru ca interesul pentru ea să nu paralizeze 
cumva, o săptămână mai târziu în cutia noastră poștală 
zăcea din nou un săculeț cu menţionatul conţinut. Tot 
restul a decurs asemănător primei dăţi. Mi-a fost clar că 
trebuia să iau acum în numele soției mele măsura decisi- 
vă a autoapărării. l-am comunicat, așadar, vecinei că la 
următoarea tentativă voi înștiința fără ezitare poliția. Nu 
ar fi atunci cruțată să petreacă un timp într-o clinică de 
psihiatrie. 

La asta s-a și ajuns apoi. Când după paisprezece zile 
vecina s-a întors de la balamuc, ne-a făcut ultima ei 
vizită. Era puţin palidă, dar nicidecum disperată. Avu- 
sese parte, după cum a admis, de un șoc salutar. În spital 
a trăit lucruri care i-au insuflat un nou curaj de viață. În 
comparație cu oamenii de acolo, ne-a spus, se număra 
încă printre cei norocoși. 

Curând după aceea n-am mai știut nimic de ea. Abia 
mult mai târziu, când nu mai locuiam de mult în această 
casă, ne-am mai întâlnit o dată cu ea. Se recăsătorise între 
timp și părea cât de cât mulțumită cu ea și cu lumea. 

n ceea ce mă privește, am fost, ce-i drept, etichetat 
pentru câtva timp în ochii soției mele drept inuman. Dar 
renunțarea la renumele unui om de o mare bunătate 
sufletească era mai puțin importantă pentru mine decât 
apărarea teritoriului, așa cum era el reprezentat de viața 
noastră de familie. 


ine se mulțumește să nu primească pentru munca 

sa nimic altceva decât bani duce o viaţă de la care 

nu se poate aștepta nici la fericire, nici la o reală 
satisfacţie. 

Dacă suntem fericiţi sau dacă ne mulțumim doar cu 
o frântură din ceea ce am putea obţine depinde de felul 
în care reușim să realizăm armonia a cât mai multe 
dintre acele componente ce ne determină viaţa: 

e Armonia muncii noastre cu reprezentările noastre 

spirituale și cerințele simţămintelor noastre. 

e Armonia contrastelor naturale, precum reușită și 

înfrângere, tensiune și relaxare, trup și suflet. 

e Și dacă suntem în stare să facem casă bună cu ceea 

ce ne sperie cel mai mult. 

Cine nu recunoaște aceste corelaţii nu trebuie să se 
mire dacă nu ajunge niciodată la o satisfacţie reală. Viaţa 
lui se va derula unilateral și monoton, pentru că el se dă 
la o parte din faţa aventurii fascinante de a lua asupra 
sa tensiunea dramatică și a o stăpâni. 

Cine recunoaște aceste corelaţii și acţionează în 
conformitate cu ele creează premisa de a-și savura din 
plin viaţa în fiecare zi în parte. 


e. A . 


„Fac ce-mi face plăcere. Și îmi face plăcere 
tot ce fac“ 


În acest capitol este vorba despre un concept căruia 
poate că i-aţi acordat doar puţină importanţă în viaţa 
dumneavoastră de până acum. Acest concept se numește 
„armonie generală“. | 

Îl putem defini în felul următor: tot ce suntem și ce 
facem ne poate ferici numai dacă este o componentă 
armonioasă a unui întreg, 

Întregul care suntem noi. Corpul nostru, spiritul 
nostru, sentimentele, munca și viața particulară. Timpul, 
fiecare zi în parte, viaţa și încă o mulțime de alte lucruri. 
Conceptul de „armonie generală“ ne spune, de pildă: 

Munca dumneavoastră sau ceea ce tocmai vă pre- 
ocupă în acest moment vă poate satisface cu adevărat 
numai dacă se armonizează cu reprezentările dumnea- 
voastră spirituale și cu sentimentele dumneavoastră. 

Aş dori să arăt acest lucru pe baza următorului 
exemplu. 

O secretară scrie o scrisoare pentru șeful ei, gândin- 
du-se în acest timp: „Dacă nu aș avea nevoie de salariu, 
nu aș face această muncă. Mă calcă îngrozitor pe nervi 
să scriu scrisori“. 

Urăște deci să scrie scrisori, ceea ce-i prejudiciază și 
capacitatea de a se concentra asupra muncii ei și de a se 
identifica cu ea. De aceea face greșeli. Poate că trebuie 

să înceapă scrisoarea a doua sau a treia oară, ceea ce-i 
amplifică sentimentul de nemulțumire. 

Se poate și să sară peste o greșeală. Șeful, care observă 
greșeala, îi spune: „Draga mea, asta nu ar fi trebuit să vă 
scape“. 

Secretara corectează greșeala. Dar repulsia ei faţă de 
scrisul scrisorilor se extinde acum și asupra șefului, care 
îi face astfel de greutăţi și îi mai și rănește orgoliul. 

După cum vedeţi, nu există nici O armonie între acti- 
vitatea pe care o desfășoară această secretară, atitudinea 
ei spirituală și sentimentele ei. Ceea ce are, la rândul său, 
urmări în alte sectoare ale vieţii ei. 

Astfel, este de presupus că în ziua respectivă nu-i 
deosebit de mulțumită când merge seara acasă. Se știe că 
oamenii care nu sunt fericiți cu munca lor se refugiază 
inconștient în oboseală și epuizare. Autocompătimirea este 
substitutul lor pentru satisfacția de care nu au avut parte. 

Probabil că atunci când se așază la cină, secretara va 
fi încă stăpânită de dispoziţia ei generală negativă. Se va 
gândi la subterfugii în timp ce-și înghite fără poftă mân- 
carea. Aidoma gândurilor și sentimentelor ei îi este 
crispat și stomacul. Din cauza spasmelor lui îi este greu 
să digere alimentele mestecate numai la repezeală. Căci 
cine este cu gândurile aiurea mestecă mai superficial 
decât cineva care-și savurează mâncarea și o mărunţește 
atent cu dinţii, așa încât stomacul să o poată prelucra 
mai ușor. 

Vedem că lipsa de armonie dintre muncă, gânduri și 
sentimente se răsfrânge și asupra corpului și a organelor. 

Un alt aspect este că cineva care muncește fără plă- 
cere are greutăți și cu rezolvarea la timp a sarcinilor sale. 
Va amâna lucrurile dezagreabile până în ultima clipă, 

pentru ca să le „fușărească“ apoi. Astfel împiedică de la 
bun început înfiriparea unei relații mai profunde cu 
această sarcină. 

Aş dori să vă relatez în acest loc despre un bărbat pe 
nume Dick Morton, un fotograf englez. Când l-am cunos- 
cut cu vreo douăzeci de ani în urmă, avea 58 de ani. 

Citisem pe atunci într-un ziar în timpul unei șederi 
scurte la Londra despre el și munca sa. Împreună cu 
această relatare se publica și una dintre fotografiile fă- 
cute de el. Poza m-a fascinat prin liniștea neobișnuită pe 
care o emana. Mă tot uitam la ea și ajungeam iară și iară 
la aceeași concluzie: în această fotografie se armoniza 
pur și simplu totul. Era impecabilă. 

Intenționam pe atunci să devin fotograf și m-am 
hotărât să-l caut pe acest maestru al domeniului său de 
specialitate. Nu l-am găsit în Anglia, ci într-o casă de 
lemn bătută de soare și de vânt din apropierea localității 
Caux sur Montreux din Elveţia. 

Acolo ducea el de opt ani viaţa despre care zicea sin- 
gur: „Am petrecut treizeci de ani din viață gonind după 
bani și tot luxul absurd posibil. Fiecare zi era o agitaţie 
continuă, pentru că mă gândeam ca nu care cumva să 
pierd ceva. Până când mi-a devenit clar că în felul acesta 
fugeam tot mai departe de fericirea reală. Aici am găsit 
în fine această fericire într-o măsură la care nu îndrăz- 
neam niciodată să visez. A constat mai ales în faptul că 
mi-am găsit timp să reflectez pe îndelete la mine. Aici 
fac ce-mi face efectiv plăcere. Și îmi face plăcere tot ce fac.” 

În felul acesta a trăit până la vârsta de 71 de ani când 
a murit. 

Firește că nu ne putem retrage cu toţii în case de lemn 
din Elveţia, bătute de soare și de vânt, pentru a nu mai 

face acolo decât ceea ce ne unge pe suflet. Dar a găsi 
plăcere în ceea ce facem nu depinde de mediul în care 
trăim. Depinde numai de ceea ce facem din el. 

Când Dick Morton, al cărui domeniu de specialitate 
era fotografia peisagistică, se plimba cu aparatul său de 
fotografiat prin păduri, pentru a căuta un motiv adecvat, 
îi era clar că o fotografie cu adevărat bună nu putea ieși 
decât „dacă se realizează armonia în mine însumi şi 
armonia cu motivul“, 

Mi-a explicat asta în cuvintele următoare: „Văd un 
motiv. Îmi trezește de îndată tot felul de gânduri, cine 
îmi va cumpăra această poză și cât îmi va plăti pe ea. 
Dacă îmi vine în minte un răspuns, nu trebuie decât să 
fixez aparatul și să apăs pe butonul declanșator. 

Aici poza, acolo banii. Așa gândeam de fiecare dată 
înainte. Astăzi știu că această atitudine lasă în mine ne- 
satisfăcute cele mai importante cerințe. Nevoile afectului 
meu rămân neîmplinite, fantezia este știrbită, gândirea 
mea devine șablon. În acest fel, ceea ce fac își pierde 
sensul propriu-zis.“ Așadar, dacă descoperea un motiv, 
nu îl poza pur și simplu, ci încerca, așa cum mi-a spus, 
să realizeze cu el „o relaţie pe cât de profundă posibil, 
pregătindu-se complet sufletește pentru el”. 

Pipăia de exemplu un copac ros de vreme, rupea o 
bucată de coajă și o cerceta. Încerca să afle de ce pomul 
nu mai avea frunze. Erau gândacii sau poate vijeliile cele 
care îl afectaseră într-atât? 

Lăsa frâu liber fanteziei și căuta să-și imagineze cum 
s-o fi întâmplat. O dată cu aceste gânduri, creștea și inte- 
resul lui. Intra într-o stare de agitaţie, care-l făcea să uite 
orice altceva din jur. Dacă nu știa exact ce specie de pom 
era, fugea acasă pentru a răsfoi prin cărți. Voia să știe tot. 

„Cu cât mă îndeletnicesc mai mult cu un motiv, cu 
atât mai strânsă devine relația mea cu el“, spunea Dick 
Morton. „Când știu apoi tot, când motivul mă stăpânește 
cu desăvârșire, atunci găsesc automat unghiul corect și 
apăs pe buton. Numai astfel capătă munca mea un sens 
mai adânc, care-mi aduce satisfacţie. Asta înseamnă atât 
de mult pentru mine, încât banii pe care-i primesc 
pentru asemenea fotografii nu mai au decât acea 
însemnătate care le revine lor. Căci ei mă ajută să trăiesc 
așa cum îmi face plăcere.“ | 

Dick Morton mi-a povestit toate astea ca și cum ar fi 
lucrul cel mai firesc de pe lume. Sunt sigur că așa și sunt. 
Dar ce facem noi sau în orice caz cei mai mulți dintre noi? 

Tindem să privim tot ce ne preocupă ca pe un lucru 
izolat, de sine stătător. Câștigul banilor este cel mai im- 
portant lucru, indiferent dacă ne face sau nu plăcere. 
Spunem: „Slujba-i slujbă, drujba-i drujbă“. Munca este 
una, sentimentele sunt cu totul altceva. 

Se înţelege de la sine că nimeni nu poate fi fericit timp 
îndelungat cu această atitudine. Și de ce nu? Fiindcă nu 
a recunoscut că această fericire este suma multor nece- 
sităţi care trebuie să fie în armonie între ele. 


Nimic nu ar trebui să ne împiedice să scoatem 
din muncă mai mult pentru noi decât numai 
bani și recunoaștere 


Să mai zăbovim la ceea ce spunea Dick Morton despre 
munca lui. S-ar putea ca exemplul lui să le fie unora 
folositor, stimulându-i să reflecteze. 

Fotograful pornea de la ideea fundamentală: dacă îmi 
armonizez gândirea și simţirea cu ceea ce fac, nu-mi face 
numai o plăcere mai mare, ci se ridică și calitatea muncii 
mele. Căci oricine își dă seama că bucuria este cu atât 
mai mare, cu cât am rezolvat o sarcină în mod mai 
satisfăcător. 

Morton nu comitea greșeala să pornească de la ideea: 
„Asta-i munca mea. Ea trebuie făcută, fie că-mi face 
plăcere sau nu“. El zicea mai degrabă: „Pentru ca munca 
să-mi facă o plăcere pe cât se poate de mare, îmi inves- 
tesc în ea tot interesul, tot spiritul, toată fantezia și toată 
știința mea. De aici rezultă apoi automat plăcerea, bu- 
curia — ceea ce nu poate decât să fie de folos calităţii 
muncii“. | 

Nu este oare acest procedeu atât de convingător încât 
ne mirăm cum de nu acţionează fiecare dintre noi mereu 
după el? Și totuși nu o facem. 

Secretara pe care am menţionat-o ar putea să-și 
spună, de pildă: „Munca mea este să scriu scrisori. In loc 
să mă vait, mai bine întreprind totul pentru ca ea să îmi 
producă cea mai mare plăcere“. Nu trebuie să facă 
altceva decât ceea ce făcea Dick Morton când fotografia. 

Ea se preocupă cu acei oameni care trebuie să-și pri- 
mească scrisorile. Cine sunt ei? Ce sunt ei? Cum trebuie 
să fie compusă o scrisoare ca să fie adecvată pentru ceea 
ce se vrea să se obţină de la ei? Cunosc niște secretare 
remarcabile cărora șeful le dă câteva cuvinte-cheie, după 
care spune: „Formulaţi singură scrisoarea, știți s-o faceţi 
mult mai bine ca mine“. Astfel de secretare se așază la 
mașina de scris cu sentimentul pronunţat al conştiinţei 
de sine, și gândirea lor este complet axată pe dorința de 

a face din sarcina lor ce pot ele mai bun. Când își încheie 
treaba, se bucură de ceea ce au realizat. 

Există câteva păreri preconcepute care ne împiedică 
să ne bucurăm de muncă. Ne-au tot fost inoculate și ne 
orientăm după ele fără să ne punem mintea la contri- 
buţie, deşi astfel intrăm tot mereu în dificultăţi noi. 

Aici se încadrează concepţia că munca trebuie să fie 
pur și simplu legată de chin, de stăpânire de sine și de 
efort. Cine găseşte bucurie în muncă le este, de aceea, de 
multe ori încă dintru început, suspect altora. 

Un prieten de-al meu face parte dintre așa-numiții 
topmanageri ai unui mare concern german. Este răspun- 
zător pentru o cifră anuală medie de afaceri de 100 de 
milioane de mărci. 

Odată i-am spus: „Trebuie să-ţi facă o plăcere imen- 
să să ai la sfârșitul anului sentimentul că ai răzbit și de 
data asta“. M-a privit lipsit de înţelegere și mi-a zis 
aproape jignit: „Plăcere? Chiar că n-ai habar. În munca 
mea nu zace nici o plăcere. Robotesc tot anul ca un 
dement. Uneori nu am nici măcar timp pentru un 
concediu ca lumea. Ca să nu mai vorbesc despre sfârșitu- 
rile de săptămână, în care familia mea nu mă vede”. 

Întrucât nu găsește timp să se bucure de munca lui, 
se înţelege de la sine că nu mi-a putut spune nici de ce 
face atunci de fapt această muncă. Mi-a zis, ce-i drept: 
„Pentru banii buni pe care-i câștig, Și, firește, și pentru 
ca să mă afirm prin succese“. Dar astfel de expresii folo- 
site deseori nu sunt desigur nimic altceva decât niște 
alibiuri superficiale pentru lipsa de mulțumire, care nu 
poate fi compensată cu salariul unui topmanager. 

Ce este ceea ce-l împiedică pe acest om să se bucure 
de munca și de succesele lui? Este ceva de nerezolvat? 
Ceva ce l-ar costa un efort supraomenesc? 

Nicidecum. Nu trebuie decât să ia o singură decizie 
fundamentală și să înlocuiască o idee cu cate s-a obisnuit 
cu una nouă. 

Până acum spunea: „Nimic nu-i mai important pen- 
tru mine decât banii și recunoașterea. Cu cât muncesc mai 
din greu, cu atât am mai mult din fiecare. Trebuie să sa- 
crific pentru ele o mare parte din sentimentele mele, din 
ideile mele personale despre viață gi din nevoile mele. 
Odată și odată, poate că o să găsesc timp și pentru ele.” 

Ar putea să zică în schimb: „Cel mai important lucru 
în viața mea este armonia dintre muncă și sentimente, 
dintre dorințele și ideile mele și realitate. Nimic nu mă 
poate reține să-mi găsesc întregul timp necesar și să 
depun orice efort pentru a realiza această armonie. Nu 
odată, cândva, într-un viitor nedeterminat, ci în fiecare 
zi în parte, în desfășurarea oricărei munci.” 


De ce este necesar să facem casă bună cu 
lucrurile de care ne temem cel mai mult 


Sfatul de a face casă bună cu lucrurile de care ne temem 
cel mai mult vă poate mira. Este de la sine înțeles că nu 
vă va fi greu să faceţi casă bună cu un succes. În schimb, 
veţi ocoli înfrângerea oriunde vă este posibil. 

Motivul ar putea fi căutat în aceea că succesul vă 
aduce recunoașterea la care tânjiţi. Înfrângerile sunt 
legate de desconsiderarea din partea semenilor. De asta 

vă temeţi. De aceea evitați să vă gândiţi la această chesti- 
une. Mai cu seamă atunci când aparent nu există nici cel 
mai mic motiv, tocmai pentru că aţi obținut un succes. 

Și de fapt tocmai acesta este momentul propice de a 
încerca să ne împăcăm și cu ideea unei înfrângeri. Și de 
ce? Pentru că înfrângerea este o componentă necesară a 
succesului. Este așa ca și cu ziua și noaptea, sufletul și 
trupul, strălucirea soarelui și ploaia. Întreaga noastră 
viață nu este nimit altceva decât interacțiunea și alter- 
nanța unor fenomene contradictorii. | 

Orice punct culminant este urmat de un punct minim, 
cel mai slab, și anume cu o consecvență inevitabilă, pe 
care nu o putem schimba. Putem să ne punem în apărare 
împotriva ei, putem să ne înarmăm cu iluzii și să ne 
legănăm cu speranţe. Nu va folosi la nimic. Cel mai 
înţelept lucru pe care-l putem face este să ne împăcăm 
cu ambii poli ai acestei interdependenţe. 

Reţineţi, cu ambii poli. Nu numai cu cel care ne pare 
demn de atins. Căci atunci când spunem „Mă gândesc 
mereu numai la succes, și niciodată la o înfrângere“ ne 
slăbim din start forțele pentru a veni de hac unei în- 
frângeri. 

Ne îmbătăm cu credinţa că pentru noi nu poate exista 
o înfrângere. Spunem: „Nu o să mi se întâmple nimic”. 
Sau ne consolăm cu ideea că „Până acum totul doar a 
mers bine“. În acest fel își anihilează mulți oameni dis- 
ponibilitatea de apărare. Când survine apoi pe neaștep- 
tate înfrângerea, nu-i pot face faţă. 

Mulţi nici nu gonesc neobosiţi după succese din alt 
motiv decât o frică permanentă de înfrângere. Ideea că 
nu pot suporta o înfrângere îi îmboldește să se depă- 

șească pe sine. Un aspect cât se poate de pozitiv, veţi 
zice. Aveţi dreptate. Dar asta nu schimbă nimic în faptul 
că oricine gândește așa trebuie să alerge din nou fără 
zăbavă după noi succese, de îndată ce a obținut o reușită. 
Mânat de teama care-l constrânge la realizarea unor 
performanţe tot mai mari. 

Până ce, da, până ce înfrângerea, de care a fugit cu cele 
mai mari eforturi, tot îl ajunge într-un final din urmă. 

Atunci este însă foarte posibil ca el efectiv să nu poată 
să suporte această înfrângere. Îl doboară. Poate că nici 
nu își mai revine vreodată. Încrederea în sine este 
distrusă. Se consideră un ratat, căci trăiește cu imaginea 
că pentru el nu pot exista decât reușite, iar în rest, nimic. 

De aceea este necesar să ne împăcăm la timp cu ideea 
înfrângerii și să o privim drept ceea ce este: polul opus 
necesar al fiecărui succes. Nu ceva de care am putea fugi. 
Nu ceva de care ar trebui să ne temem. 

Ia citiți cele ce urmează: 

„Când am obţinut o victorie și mă aflu sus de tot, mă 
gândesc mereu că pentru mine drumul nu mai poate să 
ducă acum decât din nou în jos, unde mă așteaptă un 
punct minim. El nu-mi va aduce glorie. Toţi cei care mă 
aclamă astăzi mă vor defăima atunci. Dar sunt pregătit, 
căci știu: dacă sunt jos de tot, o s-o pornesc curând iar în sus. 

O dată ce nu pot să modific această alternanță a vieții, 
m-am obișnuit să fac casă bună cu ea. Aștept victoria și 
înfrângerea cu aceeași relaxare. Asta mă ferește, pe de o 
parte, să devin îngâmfat. Pe de altă parte, mă împiedică 
să disper în urma unei înfrângeri.“ 

Nu știu cine a scris aceste rânduri. Le-am găsit întâm- 
plător o dată pe o filă care fusese ruptă dintr-o carte veche. 

Oricine ar fi fost omul care găsise pentru sine această 
rețetă de viaţă, el trebuie să fi fost un om fericit. Unul 
care știa cum să trăiască în armonie cu succesele, dar și 
cu înfrângerile sale. 

Noi toți ne-am putea scuti multe deziluzii și temeri 
chinuitoare dacă am urma acest exemplu. Întrebarea 
este: cum reușim să ne împăcăm bine cu o înfrângere? 
Răspunsul poate fi rezumat într-o propoziţie: ocupân- 
du-ne tot mereu cu ea. 

Se întâmplă atunci cam așa cum se întâmplă în legă- 
tură cu unii oameni pe care-i întâlnim. Ei nu se comportă 
cum ne așteptăm noi de la ei. De aceea nu-i agreăm sau 
ne temem de ei. Abia după ce-i cunoaștem mai bine, ne 
lămurim că ne putem descurca bine și cu ei. 

Vă voi reda aici cum încerc eu însumi tot mereu să 
mă împac în gând cu ideea înfrângerii. Îmi spun: 

° Ştiu că victoria și înfrângerea, progresul și regre- 
sul, speranţa și deziluzia nu sunt decât părțile 
componente ale unei alternanțe naturale a vieţii. 
Ele sunt indisolubil legate între ele. Nici una nu 
poate exista singură, ca atare. Una o urmează ȘI O 
înlocuiește pe cealaltă. Nu pot eu să schimb asta. 

e Ar fi inutil să vreau să mă cramponez de una și să 
o neg pe cealaltă. De aceea este pentru mine cea 
mai bună soluţie să fac casă bună cu ambele. Cu 
reușita, la fel ca și cu înfrângerea. 

* Când sunt în plin succes, nu uit că în veșnica alter- 
vanță a vieţii este din nou de așteptat un punct 
minim. Dacă mă gândesc încă de pe acum la asta 
și mă împac cu inevitabilul, mă va ajuta să trec mai 
ușor peste punctul minim. 

e Când survine înfrângerea, sunt pregătit pentru ea. 
Nu intru în panică. Nu caut alibiuri. Nu am nevoie 
să mă compătimesc, ci mă pot ocupa să caut noi 
soluţii. 

Admit că este o reţetă croită pe mine. Poate să fie însă 

un imbold util pentru oricine să caute singur armonia 
care-l ajută să depășească mai bine înfrângerile. 


De ce este atât de important să folosim 
în avantajul nostru desfășurarea naturală 
a lucrurilor, în loc să i ne împotrivim 


După cum știm, arta de a fi egoist constă mai cu seamă 
în a planifica viaţa după propriile etaloane și în a acționa 
conștient în conformitate cu ele. Această atitudine de 
viață face necesar să ascultăm mai mult vocea noastră 
interioară, decât ce vor să ne sădească alții în minte. 

Această inversare a atenţiei noastre ar putea fi cea mai 
importantă schimbare pe care o poate produce această 
artă în noi. Este începutul acelei aventuri fascinante în 
care descoperim domenii și posibilități mereu noi ale 
unei autorealizări mai bune. 

Aș dori să relatez aici un exemplu pentru a ilustra 
mai îndeaproape această afirmație. 

Înainte ca soția mea să nască al doilea copil, își făcea 
griji. Nașterea primului nostru fiu nu decursese fără 
complicaţii, și acum se temea din nou de ele. 

Tocmai pe vremea aceea tot mai mulți oameni se 
ocupau cu metoda antrenamentului autogen. Soția mea 
auzise de el. S-a dus la un specialist în domeniu și l-a 

rugat să o familiarizeze cu această metodă, pentru ca 
astfel să-și învingă teama. 

Când a venit ziua în care s-au pornit durerile facerii, 
soția mea s-a mai întins acasă o jumătate de oră, pentru 
a se destinde total cu ajutorul antrenamentului autogen, 
așa cum învățase. Apoi ne-am dus împreună la clinică. 
Infirmiera care ne-a luat acolo în primire a fost de părere 
că nu mai avusese parte de mult de o viitoare mămică 
atât de veselă. 

Nașterea în sine, așa mi-a povestit mai târziu soția 
mea, a decurs aproape fără dureri și fără greutăți. În ju- 
rul ei, alte femei plângeau și țipau. Dar ea se relaxase pur 
și simplu total și „se lăsase să se cufunde așa, relaxată, 
în durere“. 

Dacă cineva care nu s-a îndeletnicit înainte niciodată 
cu vreo tehnică a autoinfluențării conștiente poate să 
înveţe să-și țină sub control nervii, circuitul sangvin, frica, 
musculatura și, în cele din urmă, și durerile, de ce o putea 
fi el în stare dacă se preocupă permanent cu sine însuși! 

Ceea ce a făcut soția mea nu a fost nimic altceva decât 
să se pregătească pentru durerea (pe) care o aștepta. S-o 
accepte ca pe un fenomen complet natural. Să-i cedeze 
sau, cum s-a exprimat ea, „să se lase să se cufunde așa, 
relaxată, în durere“. 

A făcut astfel exact contrariul a ceea ce mulți alții fac 
în situații asemănătoare: ei încearcă să stopeze un proces 
natural. ] se împotrivesc. Totul în ei se crispează în stră- 
dania de a opri sau a forţa ceva ce nu poate fi nici oprit, 
nici forțat. 

e Fi încearcă, de pildă, să tăgăduiască realitatea ire- 

vocabilă că îmbătrânesc. 

e Spun cu amar: „Dacă aș fi știut la douăzeci de ani 

ce mă așteaptă la patruzeci, aș fi făcut totul altfel”, 

* Încearcă plini de nerăbdare să atingă un ţel pro- 

pus, sărind peste faze importante ale dezvoltării lor, 

Aici intră și atitudinea multor părinţi care vor să-și 
cruțe copiii de greșeli și experienţe, în loc să-i lase să 
treacă singuri prin aceste experienţe. Exact la fel se în- 
tâmplă pe un cu totul alt plan cu numeroșii reformatori 
ai lumii care vor să scutească alți oameni, alte grupuri 
sau popoare întregi de acele etape de dezvoltare care 
sunt legate de sacrificii și confruntări. 

Cu vreo cincisprezece ani în urmă am emis reflecții, 
împreună cu alţi câţiva indivizi, despre curentul tipic 
pe-atunci pentru SUA de a le impune așa-numitelor țări 
subdezvoltate modul de viață american cu ajutorul unei 
mari cantități de dolari. Fuseserăm invitați în Statele 
Unite ca să analizăm această problemă pentru un grup 
de interesați. 

Am ajuns la concluzia evidentă, dar pe vremea aceea 
desigur încă extrem de nepopulară: este inutil să vrem 
să băgăm cuiva pe gât o măsură de bunăstare care cores- 
punde propriilor noastre reprezentări dacă la el starea 
negativă nu este suficient de mare încât să pornească din 
el însuși dorinţa de a schimba situaţia actuală. 

Sau, altfel spus: orice iniţiativă de schimbare cere atin- 
gerea unui anume grad de dezvoltare naturală pentru a 
produce rezultate semnificative. 

Această concepţie avea să fie confirmată cel târziu la 
retragerea americanilor din Vietnamul de Sud, în 1975. 
Ea este valabilă, fără îndoială, pentru multe probleme 
ale timpului nostru. Ca de pildă asistența sănătății diri- 

jată de stat, problema energiei sau protecţia mediului. 
Majoritatea oamenilor vor ignora atât timp toate apelu- 
rile, cât nu sunt chiar ei determinaţi să acţioneze din 
cauza unor experiențe negative. De aceea este necesar 
să-i lași să facă singuri aceste experienţe. 

Dar cum aici nu ne preocupă problemele societăţii, ci 
ale noastre foarte personale, nu vrem să dezbatem mai 
amplu aceste teme. Le menţionez numai pentru a arăta 
ce paralelă surprinzătoare există între problemele vaste 
ale lumii și problemele personale ale individului. 

Putem constata: întreaga noastră viaţă și toate acțiu- 
nile noastre, orice strădanie de a atinge un ţel propus se 
supun unui ritm natural. Dacă încercăm să sărim peste 
diferitele etape necesare ale dezvoltării sau să ne împotri- 
vim lor, armonia desfășurării lucrurilor se perturbă. 

__ În viaţa cotidiană aceasta se referă mai ales la: 

e Creșterea copiilor noștri. 

e Convieţuirea îndelungată cu alții. 

e Modelarea domeniului vieţii noastre. 

e Viaţa sexuală. 

În aceste domenii care pot fi completate cu altele, 
stăm veșnic sub ispita de a ajunge grăbiţi și impacientați 
la țintă. Fără a ţine cont de dramaturgia armonioasă 
căreia îi sunt supuse astfel de procese. 

Firește, puteţi să luaţi în prima bancă un credit, să 
angajaţi un arhitect sau un maistru constructor și să-i 
spuneţi: „Până la cutare dată aș dori să iau în primire de 
la dumneavoastră casa mea la cheie, utilată și mobilată“. 

Vi se va construi, utila și mobila această casă. Ar pu- 
tea să corespundă perfect reprezentărilor dumneavoastră. 

Sau cel puțin reprezentărilor acelor oameni cărora vreți 
astfel să le impuneți. 

Întrebarea este, desigur: e cu adevărat casa dumnea- 
voastră? De îndată ce veţi fi achitat toate datoriile, vor fi 
banii dumneavoastră cei cu care aţi dobândit-o. Dar 
poate această certitudine să înlocuiască tot ce v-a scăpat, 
tot ce ați pierdut numai pentru că aţi vrut să vă sustra- 
geţi efortului de a participa la modelarea domeniului 
dumneavoastră de viață? 

Relaţia cu detaliile, libera desfășurare a fanteziei 
dumneavoastră, implicarea dumneavoastră emoţională. 
Tot ceea ce, după un proces tensionat, duce la o relaxare 
care vă satisface. Când puteţi spune, în sfârșit: „În casa 
asta totul este corespunzător propriilor mele idei“. Nu 
cine știe căror modele sau ideilor unui designer. 

Fără acest proces, în care tot felul de împletiri și amâ- 
nări, confruntări, puncte culminante și crize produc acea 
tensiune care abia ea face posibilă, ca pol opus natural, 
relaxarea care ne satisface, lipsește un element decisiv. 

Majoritatea oamenilor au pierdut simţul pentru nece- 
sitatea acestei dramaturgii. Ei evită tensiunile. Astfel se 
știrbește tot mai mult capacitatea lor de a obține bucurie 
și satisfacţie din aceste tensiuni. Nu-i de mirare că viața 
lor decurge monoton și nesatisfăcător. La fel ca, pentru 
a aborda un alt domeniu al vieţii, împreunarea sexuală 
cu un partener, care este executată ca un exercițiu al 
datoriei devenit obișnuinţă, pentru a satisface rapid o 
necesitate biologică. 

Așa ca și în alte domenii, tindem și aici să neglijăm 
armonizarea procesului fizic cu sentimentele și repre- 
zentările spirituale. 

Ne așteptăm la un maxim de satisfacție sexuală, dar 
cu cea mai mică implicare a emoțiilor, a fanteziei și fără 
a aborda acea dramaturgie a cuceririi, care abia ea duce 
la o satisfacţie reală. 

Nu este nevoie de o cercetare sexuală profundă 
pentru a ajunge la concluzia: fericirea sexuală nu este o 
problemă a tehnicii sau a potenţei, ci a capacității de a 
ne lăsa de fiecare dată emoțiile și fantezia să se desfă- 
șoare liber din nou. 


De ce nu ne poate scuti nimeni de cele mai 
importante experienţe ale vieții. Indiferent 
că ne convine sau nu 


Tot ce s-a spus până aici despre armonia generală vizea- 
ză în definitiv numai un punct: capacitatea de a evada 
din casa de melc a inhibiţiilor și a tabuurilor, a temerilor, 
a constrângerilor și a veșnicei grabe și agitaţii și de a trăi 
viaţa din plin. Repet: a o trăi din plin. 

Pentru ca apoi să ne dezvoltăm liber toate de care 
suntem în stare. Să folosim tot ce putem, pentru a fi 
fericiţi. Să ne redescoperim zilnic pe noi înșine și forțele 
noastre nebănuite. Să rupem lanţurile pe care ni le pun 
alții. 

Sper că mă înțelegeţi corect. Nu-i vorba despre cutare 
sau cutare capacitate pe care o avem întâmplător sau pe 
care am deprins-o cu greu. Asta nu ar duce din nou 
decât la ceea ce le dă celor mai mulți oameni atâta bătaie 
de cap. Ei își pun toate speranţele în împlinirea unei 

singure necesități. Lăsând, în schimb, să le fie știrbite 
toate celelalte. 

Este și motivul pentru care atât de mulți dintre noi se 
mulțumesc să fie specialiști într-un singur domeniu. De 
aici își culeg, singura bucurie a vieţii lor. Este alibiul lor 
pentru faptul că își refuză marea fericire, atotcuprin- 
zătoare, în viaţa lor. De curând, mi s-a plâns un om de 
afaceri cu extraordinar de mult succes, într-un moment 
de liniște: „În pat nu se mai petrec multe cu mine. Mi-am 
consumat toată forţa în afacerea mea.” 

Oare chiar așa să fie? Nu prea cred. Numai că i se 
pare cât se poate de firesc să-și folosească toate capa- 
cităţile pentru învingerea piedicilor lui profesionale. Dar 
acasă, când este vorba de necesitățile lui sexuale, nu mai 
este dispus s-o facă. Se mulțumește cu scuza: „Sunt 
impotent și gata. Ce să fac?” 

Nenumărate gospodine se chinuie prost dispuse cu 
munca lor casnică. Tot ce întreprind împotriva cotidi- 
anului lor lipsit de bucurie constă în a da vina asupra 
altuia. Ar dori să-și împlinească visele, dar se sfiesc de 
riscul implicat aici. 

Nu prea există oameni care să nu tânjească după 
schimbare, aventuri și starea captivantă, incitantă legată 
de ele. Dar caută ei aceste aventuri și stările ei excitante? 
Nu. Le ocolesc cu un imens detur. Trăiesc tot ce ar dori 
să trăiască cu adevărat numai la mâna a doua. Din cărți, 
din titlurile de ziar, de la cinematograf și de la televizor. 
Participarea pasivă de la o distanţă sigură este felul mo- 
dest de excitație cu care se mulțumesc. 

Este atitudinea fundamentală cel mai larg răspândită, 
care e tipică pentru milioane de oameni: ei șed comod în 

locul rezervat spectatorilor și asistă la ceea ce se întâmplă 
în jurul lor. Plini de dorul mereu nestins de a fi odată ei 
înșiși în centtu. 

Dar nimeni nu-și poate trăi viaţa pe care și-o dorește, 
dacă se dă deoparte din calea experiențelor pe care tre- 
buie să le facă. Întrucât numai aceste experienţe compun 
viața adevărată. 

Imaginaţi-vă că mergeţi la teatru și acolo se joacă în 
faţa dumneavoastră începutul unei piese și apoi imediat 
happy-end-ul. Tot ce duce la acel happy-end vă este tăinuit. 
Tensiunile și crizele și toate experienţele eroului din care 
el iese în cele din urmă învingător. 

În teatru nu am accepta asta niciodată. În viaţa noastră 
personală o facem mereu. Aici căutăm drumul cel mai 
comod și mai rapid spre satisfacere, fără să ne supunem 
efortului experiențelor pe care îl implică orice împlinire 
adevărată a unei dorinţe. 

Poate că spuneți acum: Ei, na, doar am și așa destule 
griji, de ce să-mi fac viaţa și mai grea decât este deja? 

Se pune însă întrebarea dacă grijile pe care vi le faceţi 
chiar sunt necesare. Sau dacă le aveţi numai pentru că 
așteptați ca toate experienţele să vă fie preluate de alţii. 
Care vă trimit apoi acasă produsul final prefabricat. O 
dată ce asta e ceea ce așteptați, nu sunteţi pregătiţi 
pentru rezolvarea problemelor care vă fac atâtea griji. 

Fie că auziţi cu plăcere sau nu: viaţa noastră nu este 
un dans pe roze. Este permanenta confruntare cu mii de 
piedici, pe care ni le pun alţii în drum sau ni le punem 
singuri. Modul cel mai simplu de a o scoate la capăt cu 
ele nu este să le ignorăm, până ce devin tot mai mari și 

se transformă într-o împovărare care atârnă greu. Mult 
mai simplu este să ne confruntăm la timp cu ele. 

În cazul în care căutați experienţa care este legată de 
rezolvarea oricărei probleme, în loc să o evitați, puteţi ob- 
ține de aici câștig și satisfacţie. De aceea, nimeni nu vă poate 
scuti de aceste experienţe. Chiar dacă pretinde că o face. 

Aş dori să vă redau aici un fragment dintr-un interviu 
cu un bărbat pentru care am avut plăcerea să lucrez 
câţiva ani. Se poate spune că nu a fost cruțat de nimic în 
viaţă. Ar dori să nu fi trăit aceste experienţe? Dimpo- 
trivă. Dar mai bine citiți singuri ce spune. 

Întrebare: „Dacă vă urmărește cineva viaţa poate re- 
marca în ea o înclinaţie peste medie la risc, nu-i așa?” 

Răspuns: „Da, așa este. Căci ceea ce nu este legat de 
risc nu este în fond captivant. Ce mă incită însă în risc 
este tocmai elementul captivant, de încordare, dacă un 
lucru merge bine sau nu. Cui îi place riscul, și oricine 
este liber să se împace cu el, este cu un pas înaintea ce- 
lorlalţi. Face atunci lucruri pe care alţii nu le-ar face nici- 
odată, tocmai pentru că nu vor să-și asume nici un risc.” 

Întrebare: „Și aţi avut mereu noroc în asta?” 

Răspuns: „Uneori noroc, uneori ghinion. Dar în gene- 
ral noroc. Însă eu nu cred în norocul singur. Cred că dacă 
ne străduim, dacă suntem gata să ne asumăm un risc, 
dacă investim foarte mult, atunci primim și câte ceva 
înapoi.“ 

Întrebare: „Ce vă dă atâta încredere în dumneavoastră?” 

Răspuns: „Pur și simplu nu mă tem. Nu mă tem de 
nici un om. De aceea nu mi se întâmplă să spun: asta nu 
pot să fac, e un lucru prea mare pentru mine, poate că o 
să mă doboare. Alţii se tem continuu de câte cineva.” 

Întrebare: „Cum ați ajuns la această atitudine?“ 

Răspuns: „Am avut norocul să cresc în perioada na- 
țional-socialistă și să nu fiu de acord cu acest sistem. Am 
avut norocul să ajung, foarte devreme la închisoare. La 
cincisprezece ani am fost închis pentru prima oară din 
rațiuni politice. Statul la pușcărie este îngrozitor de avan- 
tajos pentru tineri, căci astfel de experienţe te întăresc. 

Nu împlinisem încă nouăsprezece ani, când am fost 
condamnat la moarte. Ceea ce a fost, de asemenea, foarte 
favorabil pentru mine, fiindcă m-a făcut să încerc să-mi 
lămuresc problemele fundamentale ale vieţii. Căci atunci 
când ai sentimentul că în curând vei fi mort, găsești viața 
mult mai frumoasă, decât atunci când nu cunoști acest 
sentiment. Dacă asta nu a putut să-ți vină de hac, atunci ca- 
peţi sentimentul că prea multe nu ţi se mai pot întâmpla.“ 

Ar fi putut atinge acest om un grad atât de înalt de 
înțelepciune a vieții dacă ar fi ocolit toate aceste expe- 
rienţe? Cu siguranţă nu. Ele sunt o parte componentă a 
vieții lui, o parte componentă a norocului lui. Îi dau forţa 
să nu evite nici pe mai departe riscurile pe care este de 
părere că trebuie să și le asume. Fiecare risc în parte, fie 
că se încheie în mod fericit sau nu, este pentru el o com- 
ponentă necesară și inevitabilă a norocului și a fericirii 
lui. 


răim într-o epocă în care tot mai mulţi oameni au 

tot mai puţin timp pentru acele lucruri care sunt 

importante pentru ei. Din diferite motive. Două 
dintre ele sunt; | 

e Se fac atât de dependenţi de judecata altora, încât 
ei înșiși nu mai pot deosebi ce este cu adevărat 
important pentru ei și ce nu. Consideră că multe sunt 
importante numai fiindcă alţii le consideră așa. 

e Evită probleme importante pentru că se tem că nu 
le pot da de capăt. Ca alibi se ocupă cu zel de lu- 
cruri secundare. Ca și cum rezolvarea a o mie de 
lucruri secundare ar putea înlocui soluționarea 
unei probleme importante. 

Din astfel de motive atribuie, de exemplu, foarte mulţi 
oameni participării pasive la cultură și artă cea mai mare 
importanţă, fără a avea nici cea mai mică legătură cu ele. 
Li se pare însă ceva important, pentru că alţii consideră 
că este important. 

Cine nu poate distinge ce este pentru el important și 
ce este simplă pierdere de timp va fi mereu strâns cu 


lata 22, 

ușa. Ziua lui devine prea scurtă, munca prea multă, este 
mereu pe fugă. 

De aceea poate fi folositor pentru astfel de oameni să 
se ocupe cu valoarea reală a unor lucruri. Poate că atunci 
vor recunoaște că unele lucruri pe care le considerau până 
acum importante nu le aduc altceva decât timp pierdut. 


De ce este necesar să distingem ce e important 
de ce e neimportant și să ne orientăm deciziile 
în funcţie de asta 


Ne-a preocupat aici în primul rând întrebarea: „Ce este 
important în viața noastră și ce nu?” Mulţi vor răspunde 
la această întrebare: „Realmente importantă este pentru 
mine fericirea familiei mele.“ Sau vor spune: „Aș dori să 
fiu sănătos, ca să pot munci.“ 

Astfel de răspunsuri și altele similare corespund cu 
ceea ce considerăm în general ca fiind important. Dar ele 
nu sunt ceva cu adevărat concret. Sună însă întotdeauna 
extrem de important, dacă ne punem familia sau munca 
în centrul vieții noastre. 

Cine crede efectiv în astfel de evaluări comite eroarea 
fatală de a presupune că tot ce găsește recunoaștere la 
alţii chiar trebuie să fie important. 

Suntem confruntaţi cu pericolul permanent de a nu 
stabili singuri însemnătatea lucrurilor care ne privesc, ci 
de a o lăsa în seama judecății altora. 

Oricine vrea ceva de la noi va încerca să ne convingă 
de importanţa cauzei sale. El o va prezenta ca deosebit 
de stringentă și o va zugrăvi în culorile cele mai lumi- 

noase, pentru a ne îmbrobodi astfel capacitatea critică de 
judecată. Până când cedăm în cele din urmă și spunem: 
„Bine, aveam acum de fapt cu totul altceva de gând. Dar 
o s-o amân pentru mai târziu“. 

Tot ce vrem să facem astăzi, întrucât ne apare în acest 
moment important pentru noi, pierde din importanţă 
dacă amânăm pe mai târziu. Foarte adesea se încheie cu 
faptul că nu o mai facem absolut deloc. Ceea ce înseam- 
nă: am sacrificat ceva important pentru noi pentru ceva 
important pentru altul. 

Există în jurul nostru o mulțime de oameni care nu 
sunt în stare să rezolve la timp lucrurile importante. Deci 
intră tot mereu în bucluc. Simţindu-se încolțiţi, caută pe 
cineva care să-i ajute să iasă în ultima clipă din în- 
curcătură. Fără să țină câtuși de puţin cont de ceea ce 
tocmai ar vrea să facă respectivul în acel moment. 

Să presupunem că staţi la locul dumneavoastră de 
muncă și vă oferiţi o pauză de relaxare. Sau vă gândiţi cum 
vreți să rezolvaţi următoarea dumneavoastră sarcină. Un 
coleg dă atunci năvală cu un aer îngrozitor de aferat în 
încăpere și vă explică: „Sunt sub o presiune dementă. 
Trebuie să mă ajuţi imediat, altfel am probleme mari”. 

S-ar putea ca pentru dumneavoastră pauza de relaxa- 
re sau problema la care tocmai reflectaţi să fie în această 
clipă de o importanţă mai mare. Ar trebui să-i spuneți 
de fapt celuilalt: „Din păcate, acum nu am timp pentru 
tine. Ar fi trebuit să-ţi împarți mai bine treburile“. Dar 
nu i-o spuneți. 

Și de ce? 

Pentru că trăiţi cu ideea că cineva care răspândește 
agitație și zel în jur sau doar le simulează ar avea în orice 

caz ceva mai important de făcut decât cel care se rela- 
xează sau își bate capul cu o chestiune. 

Fapt este că mulţi oameni trăiesc într-o veșnică gebu- 
nie numai pentru că nu-și planifică intenţiile suficient de 
temeinic. Se aruncă imediat fără cap într-o muncă pe care 
o apucă așa cum li se pare în prima clipă că ar fi corect. De 
îndată ce observă că astfel nu înaintează, intră în panică. 

Rapid, caută o altă cale. Iarăşi fără să chibzuiască în 
prealabil în liniște. Fac din nou greșeli care ar fi putut fi 
evitate. Își risipesc energia și ajung, ca timpul să-i preseze 
tot mai mult. 

În cele din urmă, caută la ananghie un om binevoitor, 
care să-i ajute și să accepte să devină victima agitației lor 
febrile. 

Astfel de oameni muncesc de trei sau patru ori mai mult 
decât alții. Cel puţin trezesc această impresie la cineva 
care nu-i dibuiește. Se poate spune admirativ ai spiă ei: 
„Ăsta nu-și acordă nici un moment de răgaz“ sau: „Pe 
ăsta nu l-am văzut niciodată fără să aibă de muncit”. 

Adevăratul motiv pentru care oamenii sunt atât de 
plini de ardoare constă însă numai în faptul că nu știu 
când este pentru ei important să facă o pauză ca să se 
odihnească sau să chibzuiască la timp ce vor să facă și 
cum ar putea să o facă cel mai bine. 

Pentru ei este important să fie mereu la galop. Lăsaţi-i 
pe ei să alerge la galop. Dar feriţi-vă să vă lăsați conta- 
minat de un astfel de zel exagerat. Vă dăunaţi astfel mai 
mult decât vă aduceţi foloase. În final, nu-i sunteți nici 
celuilalt de folos. Probabil că-l ajutați mult mai mult dacă 
îl lăsaţi să tragă singur ponoasele de pe urma proble- 
melor sale. Poate că atunci va sta să se gândească unde 
a procedat greșit. 

Dacă vă sacrificați propriul timp și propria energie 
pentru el, vă va bate apoi pe umăr și vă va spune: „Eşti 
un tip grozav“. Ca mulțumire, data următoare când este 
iarăși la ananghie va apela din nou la ajutorul dumnea- 
voastră. Chiar dumneavoastră aţi fost cel care l-aţi încu- 
rajat. Ştie că pentru problemele lui sunteți dispus să 
renunțaţi la ceva ce vă este important. 

Dumneavoastră singur sunteți cel care trebuie să se 
descurce cu greutăţile care decurg de aici. Vă rămâne 
puţin timp pentru lucrurile care vă sunt importante. Vă 
sacrificați timpul personal de relaxare pentru incapaci- 
tatea altora. 

Dacă vreţi să evitaţi astfel de greșeli și altele care 
rezultă de aici, vă poate ajuta numai un concept clar 
pentru aprecierea importanței unui lucru. Conceptul: 

Important pentru mine este în primul rând ce consi- 
der eu a fi important, și nu ceea ce îmi prezintă alţii ca 
fiind important, fiindcă tocmai le este lor de folos. 

Admit că nu este o linie directoare pentru oamenii 
care își caută fericirea în dragostea altruistă față de 
aproapele lor. Este însă premisa pentru a determina 
singur importanţa lucrurilor în viaţa dumneavoastră. În 
loc da a o lăsa în seama altora. 


De ce este mai bine să scăpăm de zece prieteni 
inutili, înainte de a face rost de unul nou 


Cunoașteţi și dumneavoastră cu siguranţă câțiva dintre 
acei oameni care consideră că tot ceea ce fac este îngro- 
zitor de important. S-au împovărat cu zeci de afaceri, de 
funcții și îndatoriri. După principiul: cu cât fac mai 

multe, cu atât sunt mai important. Adevărul este exact 
contrariul. 

Cu cât facem mai multe, cu atât avem mai puţin timp 
pentru ceea ce este efectiv important. Cine nu are nici- 
odată timp, cine este mereu ocupat, cine nu se poate 
destinde niciodată o face pesemne numai dintr-o cauză: 
își bagă în cap că sute de lucruri secundare ar putea 
înlocui un singur lucru important pentru el. 

Sigur vă este cunoscut sfatul larg răspândit: „Cunoaș- 
te în fiecare zi un om nou și fă din el prietenul tău.“ Dacă 
sunteţi dintre oamenii pentru care nu este nimic mai 
important decât să fie îndrăgiţi de toată lumea, ar trebui 
să urmaţi acest sfat. 

După un an veți avea, dacă totul a mers bine, 365 de 
prieteni. Și veţi mai achiziţiona zilnic câte unul nou. La 
fiecare prânz trebuie să ieșiţi să mâncaţi cu unul dintre 
cei pe care i-aţi dobândit deja, ca să nu înceapă să vă 
uite. Seara vă mai rămâne timp să vă ocupați de vechii 
și bunii prieteni, care nu vor să fie uitaţi de dumnea- 
voastră. 

Așadar, când trece acest an, vă mai gândiţi poate din 
nou la următoarea frază: este mai important să scăpăm 
de zece prieteni inutili, înainte de a face rost de unul nou. 

Imaginea total nerealistă despre prietenia nobilă de 
dragul prieteniei este una dintre acele iluzii căreia i se 
lasă nenumărați oameni pradă într-un mod naiv. Ca și 
năzuinţei la iubirea mare și pură. 

În legătură cu astfel de noţiuni se consideră foarte 
reprobabil să pui întrebarea prozaică: „La ce-mi folo- 
sește?“ Daţi-mi voie să spun ceva cât se poate de clar: 
trebuie să existe iubirea. După cum avem nevoie și de 

câţiva prieteni buni, cu care putem întreprinde tot ceea 
ce nouă singuri ne-ar face numai pe jumătate atâta 
plăcere. Însă asta nu ar trebui să ne împiedice să cer- 
cetăm fiecare dintre aceste relaţii bazate pe dragoste sau 
prietenie în parte, în funcţie de valoarea ei. 

Dacă cineva ne stă mereu pe cap cu reproșuri: „Pur 
și simpu nu mă iubești cu adevărat“ sau: „Dacă ai fi un 
prieten adevărat, nu mi-ai face așa ceva“, nu vrea prin 
asta decât să ne șantajeze. Ar dori să-l iubim de dragul 
lui sau să-l acceptăm ca prieten și nu să reflectăm la uti- 
litatea acestei relaţii. Căci atunci am putea ajunge la 
concluzia că în această relaţie mai mult investim decât 
ne iese. 

Celălalt vrea să împiedice astfel de reflecții. Ar dori 
să fim oricând dispuși să sacrificăm totul pentru el, fără 
să ne întrebăm care-i rostul. Dragostea și prietenia fac 
parte, ca și fidelitatea, sinceritatea și admiraţia, dintre 
acele instrumente ale manipulării cu care trebuie să fim 
făcuţi orbi în faţa realităţii lucrurilor. 

Acestui scop îi servesc formule care sună bine, pre- 
cum: 

* „Un prieten adevărat ajută, fără să pună multe 

întrebări.“ 

e „Un prieten adevărat este totdeauna prezent 

pentru tine.“ 

e „Pentru cine iubește cu adevărat, defectele celor 

iubiți sunt însușiri dragi.” 

e „Pentru iubirea adevărată nici un sacrificiu nu ar 

trebui să ne fie prea mare.“ 

În realitate, sentimentele singure, indiferent dacă sunt 
autentice sau numai simulate, nu pot menţine pe termen 

lung o legătură satisfăcătoare. Cine nu recunoaște asta 
nu trebuie să se mire dacă are tot mereu parte de dezilu- 
zii care-l apasă. 

Prietenia și dragostea necesită o permanentă asigu- 
rare prin folosul real pe care ambele părţi îl trag din ele. 
Dacă sunteți bun prieten cu cineva, folosul acestei legă- 
turi constă în primul rând într-o bază de încredere 
întărită. 

În cazul în care nu cunoașteți îndeajuns pe cineva 
care vă cere un serviciu, va trebui să vă asiguraţi bine 
pentru a căpăta un contraserviciu adecvat. Dacă există 
o bază puternică de încredere față de el, această 
suspiciune cade în mare parte. Puteţi discuta mai deschis 
problemele cu el. Veţi ajunge amândoi mai repede și mai 
flexibil la un acord. 

De aceea, pare necesar să verificăm orice relație cu alți 
oameni, indiferent cât de apropiaţi ne sunt, în confor- 
mitate cu această bază de încredere reciprocă. Dacă 
cineva pe care-l iubiţi sau cu care sunteți prieten se poate 
bizui numai pe dumneavoastră, dar reciproca nu e vala- 
bilă, va deveni curând o povară pentru dumneavoastră. 

Este mai avantajos să sistaţi această relaţie unilaterală, 
înainte să fiți păgubit. Ceea ce poate suna dur. Însă și 
mai dur este de obicei finalul unei legături afective uni- 
laterale, care se edifică pe speranţa că la un moment dat 
celălalt se va schimba. 

El nu se va schimba, căci pentru el nu există nici un 
motiv ca s-o facă. După ce a prins gust să vă exploateze 
sentimental fără a trebui să dea nimic în loc, este pentru 
el calea cea mai comodă de a obține avantaje. Ce motiv 
să aibă el ca să renunţe de la sine putere? 

Fără armonia serviciului și contraserviciului, nici 
dragostea, nici prietenia nu pot fi durabile. Este criteriul 
după care ar trebui să măsurăm dragostea și prietenia. 
Absolut de la sine decurg de aici întrebări ca: 

e „Lace îmi folosește prietenia cu X? Ce investesc 

eu și ce investește el?“ 

e „Dragostea mea pentru Y este bine asigurată prin- 
tr-o bază de încredere reciprocă? Sau eu investesc 
dragostea mea numai în speranţa vagă de a primi 
cândva ceva în schimb?“ 

În temeiul unor astfel de reflecţii ar trebui să ajungeţi 
în cele din urmă la concluzia: mai puţini prieteni, la care 
a da și a lua se află în armonie, sunt mai importanţi decât 
mulţi prieteni de al căror contraserviciu nu pot fi sigur, 

Orice prietenie creează de la început obligaţia de a te 
comporta ca prieten. Dacă vă sună un prieten și vă cere 
ceva, veți avea reţineri să-l refuzaţi. Chiar atunci când 
știți foarte clar că ceea ce vrea este în dezavantajul dum- 
neavoastră. Veţi căuta, vinovaţi, un compromis, ca să 
nu-l răniţi. Acest compromis va aduce poate pentru 
dumneavoastră mai puţine dezavantaje. Dar tot vă va fi 
O povară. 

Cu cât aveţi mai puţini prieteni care vă pun în astfel 
de situaţii conflictuale, cu atât vă este mai ușor să spu- 
neți nu, dacă aveţi ceva mai important de gând decât să 
faceţi cuiva un serviciu. 

Mulţi bărbaţi trăiesc cu impresia că ar trebui mereu 
să le tot dovedească soțiilor lor că le iubesc. Astfel de 
dovezi de dragoste, care în mod ciudat se manifestă ade- 
sea în sacrificii materiale, sunt expresia sentimentului de 
vinovăţie de a nu iubi suficient de sincer și de puternic. 

Acest sentiment de culpă al bărbatului este punctul 
de pornire pentru un joc rafinat, pe care îl joacă multe 
femei cu soţii lor. Nu pregetă niciodată să le aducă re- 
proșul: „M-am căsătorit cu tine din dragoste. Dar tu nu 
voiai decât o gospodină și o mamă pentru copiii tăi“. 

Un bărbat care cade în această cursă va căuta mii de 
argumente liniștitoare, pentru a o asigura de dragostea 
lui. Se va simţi vinovat, căci știe foarte bine că reproșul 
ei este valabil. Astfel a pierdut deja jocul. Orice femeie 
iscusită îl va repeta de fiecare dată când vrea să scoată 
un avantaj de la soţul ei. 

Femeile sunt în câștig, în acest joc, întrucât ele știu mai 
bine să-și prezinte relaţia cu bărbatul lor drept o dăruire 
altruistă. În schimb, bărbaţii sunt mult mai puţin talen- 
taţi în această privinţă. 

Un bărbat care ghicește la timp acest joc va recunoaș- 
te de la început că relaţia cu soția lui constă din armonia 
dintre sentimente și folosul reciproc. El va verifica lucid: 

* „E valabilă în această relaţie baza de încredere 

durabilă?“ 

° „Ce foloase realiste trag din această relație?“ Dar 

și: „Ce foloase trage soția mea din ea?“ 

Aceste reflecţii îl vor feri în cele mai multe cazuri să 
dezvolte sentimente de culpă, care pot fi exploatate în 
detrimentul lui. 

Exemplul menţionat al unei situaţii conjugale este 
valabil în mod similar pentru orice tip de relaţie amicală. 
Oricum aţi privi-o, tot veți ajunge mereu la concluzia: 

Important nu este să ne dovedim dragostea iară și 
iară, Sau să avem cât se poate de mulți prieteni. Impor- 
tant este, mai degrabă, ca între ceea ce dăm și ceea ce 

primim în schimb să existe o armonie, care este în acord 
cu necesitățile noastre. În orice analiză conform 
punctelor de vedere de mai sus poate foarte bine rezulta 
că mulți așa-ziși prieteni buni nu constituie pentru noi 
nimic altceva decât obligaţii, care nu se găsesc într-o 
relaţie realistă cu ceea ce ne aduc. 

De dumneavoastră depinde să trageţi concluziile de aici. 

Ca să mă exprim mai concret: poate că pe viitor va fi 
mai important pentru dumneavoastră să faceţi altceva 
decât să staţi cu câțiva prieteni într-un local, numai spre 
a le demonstra ce tip grozav sunteți. 


Nimic nu ar trebui să ne rețină să ne definim 
poziția față de toate lucrurile importante din 
viața noastră și să ne formăm niște criterii 
proprii de valoare 


Cine nu știe să clasifice lucrurile din viața lui, de la cele 
foarte mari până la cele lipsite de importanţă, în funcție 
de însemnătatea pe care o au pentru noi nu are parte de 
acea confruntare și lămurire din care este efectiv 
alcătuită viața noastră. 

Își fură singur șansa de a realiza tot ceea ce îi aduce 
satisfacţie. Aleargă hărțuit de la un lucru la altul. Alocă 
unor chestiuni mărunte mai mult timp și mai multă forță 
decât le revin de fapt. În loc să-și repartizeze bine forțele: 

° Cea mai mare cheltuială de timp și energie pentru 

ceea ce este îmi este cel mai important. 

e Ọ cheltuială mai mică pentru ceea ce este îmi este 
mai puţin important. Chiar dacă alţii consideră că 
este mult mai important. 

e Renunţarea la ceea ce nu-mi aduce absolut nimic. 

Ca să recunoaștem ceea ce este pentru noi important, 
mai puţin important sau inutil, trebuie să ne definim clar 
poziţia faţă de tot ce joacă un rol în viața noastră. 
Indiferent de criteriile valorice ale altora, trebuie să ni le 
găsim pe ale noastre proprii. 

Este inevitabil atunci să fim împinși în poziţia unui 
outsider de către cei în faţa criteriilor cărora nu ne 
plecăm. Este destinul oricărui om care își consideră 
interesele proprii mai presus decât pe cele ale altora. 

Perspectiva de a fi etichetat drept egoiști și deci drept 
outsideri îi reține pe mulți oameni să-și constituie criterii 
de valoare proprii și croite în funcţie de necesitățile lor 
personale. Ei se declară mulțumiți să realizeze în viaţa 
lor numai ceea ce nu întâmpină la alții rezistenţă. 
Deciziile lor devin compromisuri, ei țin seamă de alţii 
mai mult decât de ei înșiși. Astfel evită orice provocare 
veritabilă, a cărei învingere le-ar putea aduce un maxim 
de satisfacție. 

e Dacă i-am întipărit cuiva destul de des în minte că 
dragostea singură este premisa cea mai importantă 
pentru o căsnicie fericită, se va strădui încrâncenat 
să atingă această dragoste. Dacă propriile lui senti- 
mente iu corespund imaginii romantice de vis cu 
care l-am amăgit, este convins că: „Pur și simplu 
nu sunt capabil de o iubire autentică. Destinul m-a 
defavorizat“. 

Chiar când va fi căsătorit tot va mai visa la marea 
iubire, care este chipurile atât de importantă, dar care lui 
îi rămâne tăinuită. În acest conflict dintre dorul neim- 
plinit și realitatea prozaică a vieţii conjugale cotidiene 
nu poate găsi niciodată mulțumirea adevărată. 

Nici nu-i trece atunci prin gând să se scuture de 
aceste clișee despre marea și adevărata iubire și să 
găsească un propriu criteriu valoric. Căsniciile pe pă- 
mântul realităţii le-au adus oamenilor o fericire mai 
durabilă decât cele care au fost încheiate pe norii 
trecători ai „iubirii adevărate“. 

e Dacă spunem cuiva care se orientează după eta- 
loanele altora: „La prânz este ora mesei“, se va 
duce la prânz ca toţi ceilalți să mănânce. Indiferent 
dacă îi este sau nu foame cu adevărat. Va bea, 
pentru că și alţii beau, și nu pentru că îi e sete. 

e Dacă se trezește noaptea în urma unui vis erotic, 
plin de dorinţa de a-și iubi partenera care doarme 
alături, își va înăbuși această dorinţă. Se gândește: 
„Dacă o trezesc acum va fi furioasă“. Numai ideea 
că l-ar putea indigna pe celălalt este criteriul valo- 
ric după care se ghidează. În loc să se gândească 
cum să-l implice pe celălalt în reprezentarea lui de 
dorinţă, întrebându-se: „Ce trebuie să fac pentru 
ca și celuilalt să-i facă la fel de multă plăcere să fie 
cu mine, cum îmi face mie să fiu cu el?“ 

e Astfel de oameni tind să admire plini de respect 
orice despre care li se spune că esta artă sau cul- 
tură. Chiar și atunci când ei nu au nici cea mai 
mică legătură cu ea. Preferă să simuleze un interes 
plin de înţelegere, decât să recunoască: „Mie nu-mi 

spune nimic“. Și să se îndrepte spre lucruri care 
sunt mai importante pentru ei, deoarece pot să se 
identifice cu ele. 
În loc să se ocupe ei înșiși activ cu cântatul sau 
pictura, scrisul sau vreo altă posibilitate de a se 
desfășura — indiferent dacă rezultatele le plac sau 
nu altora —, îi admiră pe alţii care sunt așa-ziși 
maeștri în aceste domenii. 
Se rânduiesc astfel în șirul admiratorilor mecanici, 
pe care nimic nu-i poate zdruncina în convingerea 
lor că arta este numai ceea ce produc acei puţini 
privilegiați. lar cultura este ceva elevat, de la care 
ei înșiși sunt excluși. De aceea lumea noastră și 
este plină de oameni care nu consideră nimic mai 
important decât să conserve cultura trecutului, în 
loc de a realiza ei înșiși cultură. 
Nu există nici cea mai mică îndoială că puţinii care 
sunt etichetaţi drept artiști privilegiați profită de 
pe urma acestei situații. Dar cu ce profită nenu- 
mărații lor admiratori? Se mulțumesc cu convin- 
gerea că pentru ei nu este nimic mai important 
decât să asiste, prefăcându-se că ar fi profund 
mișcaţi de ceea ce pot trăi astfel de la distanţă. 
Cine realizează în viaţa lui arta de a fi egoist este pe 
cale să-și descopere și dezvolte tot mai mult propria 
personalitate. Este nevoie în acest sens de criterii valorice 
proprii. 
Schimbarea începe prin aceea că punem tot mereu 
sub semnul întrebării valorizările pe care le-au formulat 
alții pentru noi în prealabil. În loc să ne adaptăm fără să 

crâcnim acestor criterii, adaptăm valorizările la propriile 
noastre aptitudini, posibilităţi și necesități. 

Această convingere ne obligă să stăpânim tot mereu 
în mod activ viaţa, căci numai ceea ce am reușit să 
învingem singuri ne aduce cu adevărat satisfacție. Pen- 
tru cine se adaptează nu este de fapt nimic mai impor- 
tant decât această adaptare. Pentru cine își croiește singur 
viaţa, a sta pur și simplu și a asista nu mai poate fi 
mulțumitor. 

Pentru el, dragostea nu este o iluzie romantică, ci o 
realitate la care el însuși stabilește ce valență are ea în 
viaţa lui. 

El nu consideră că arta și cultura sunt ceva ce produc 
alții pentru el. Ceva ce le este rezervat scriitorilor, acto- 
rilor sau dirijorilor. Nu este ceva ce experimentează de 
la distanţă, de la o distanţă de nedepășit. Ci o parte 
importantă a propriei sale vieți. 

Cultură este pentru el tot ce creează singur în mod 
conștient. Autorealizarea fiecăruia în parte după pro- 
priile sale idei, pe care le transpune în practică. Să 
mănânce în mod conștient, să iubească în mod conștient, 
să trăiască în mod conștient. Să facă tot ce este important 
pentru el, și nu ceea ce de fapt nu este semnificativ 
pentru el. 

Toate astea sunt cultură. Ea se naște din dezvoltarea 
individuală a fiecăruia în parte, și nu din adaptarea la 
ceea ce ne arată alţii, ca să ne încânte. 

Putem spune: nimic cu care nu ne identificăm singuri 
și ce nu trăim prin proprie experienţă sau la crearea 
căruia nu contribuim nu prezintă pentru noi importanţă. 

O gospodină care cumpără cina ambalată în folie de 
la magazin, numai pentru a o încălzi acasă și a o pune 
pe masă, nu va avea o relaţie cu propria ei realizare. 
Dacă soțul sau musafirii ei laudă mâncarea, gospodina 
nu va simţi că din această laudă decurge pentru ea vreo 
satisfacţie. Nu este ceva ce a creat ea însăși și cu care s-ar 
putea identifica. 


„Fă ordine printre lucrurile mici, și cele mari 
vor urma de la sine“ 


Probabil nu vi se întâmplă mult diferit decât mi se 
întâmplă mie: au existat câteva întâlniri în viața mea, 
care mi-au determinat hotărâtor atitudinea faţă de anu- 
mite lucruri. Chiar și astăzi, după ce s-au scurs mulți ani 
de atunci, mă orientez după ele. 

Când am lucrat la 20 de ani pentru prima dată într-o 
redacţie de ziar, aveam un șef pe care îmi venea să-l 
trimit de o sută de ori pe zi în gând la naiba. O singură 
frază pe care mi-o tot repeta mă ducea aproape la dispe- 
rare. Era fraza: „Fă ordine printre lucrurile mici, și cele 
mari vor urma de la sine“. 

Când mă înființam, de exemplu, la el cu trei pagini 
de manuscris, în care descriam etapele după părerea 
mea interesante ale unui accident de circulație, îmi 
spunea: „Foarte frumos, dar mult prea lung. Scrieţi acum 
totul în zece rânduri și atunci le publicăm”. 

Dacă protestam și încercam să-l lămuresc cât de bună 
era povestea mea și de ce trebuia să apară obligatoriu în 
toate amănuntele, mă privea zâmbind și îmi explica: 

„Învăţaţi mai întâi cum se scrie un comunicat scurt, 
atunci reportajele dumneavoastră lungi vor deveni mai 
bune absolut de la sine.“ 

Astfel de experienţe m-au ajutat în decursul timpului 
să nu subapreciez importanţa lucrurilor mici, înainte de 
a mă încumeta la unele mai mari. 

Cu toţii tindem să ne entuziasmăm într-atât pentru 
ceea ce este mare, încât ne dezbărăm de detaliile mici, 
care trebuie depășite pe drumul realizării sale, ca de un 
rău necesar. Spunem, de pildă: „Cel mai important lucru 
în viaţa mea este să fiu fericit“. Un țel măreț. Doar că tre- 
cem foarte des cu vederea că el este realizabil numai 
dacă depășim nenumăratele piedici mici care îi stau în 
drum. 

Când multe cupluri ajung în punctul în care se în- 
treabă reciproc: „Amândoi doar nu vrem altceva decât 
să fim fericiţi împreună, de ce nu reușim?”, motivul este 
adesea că ei eșuează, poticnindu-se chiar în fleacuri. 

Atât timp cât aceste lucruri mici se mai pot încă 
învinge ușor, le dăm deoparte fără să le acordăm atenţie. 
Până ce din multe astfel de fleacuri nedepășite rezultă o 
problemă mare, care ne dă de furcă din greu. 

Sau nu ne găsim timp să soluţionăm o problemă mică 
imediat și O dată pentru totdeauna. O rezolvăm numai 
pentru următoarele paisprezece zile. Apoi ea își face din 
nou apariţia. Devenită între timp ceva mai mare, ceva 
mai dificilă, cu un alai de alte mici probleme nerezolvate. 
Ceea ce am fi putut lămuri cu paisprezece zile în urmă 
în zece minute acum poate că ne solicită deja două cea- 
suri. Presupunând că acum o rezolvăm efectiv în totalitate. 

Când multe detalii s-au amplificat devenind o pro- 
blemă mare, crește tendinţa noastră ca acum să o ocolim 
de-a binelea. Ne spunem: „Acum n-am timp. O s-o 
rezolv când n-o să mai fiu atât de ocupat“. Luăm o deci- 
zie superficială, pentru a avea liniște măcar pe moment. 
Astfel cârpim unele găuri, făcând altele în schimb. 

Ar trebui să știm: viața noastră nu este determinată 
de un singur mare eveniment, ci de felul cum ne petre- 
cem fiecare zi în parte. Cum o împărțim, cum rezolvăm 
numeroasele mici probleme pe care le aduce cu ea. Cum 
o încheiem. Dacă putem spune: „A fost o zi minunată, 
în care am făcut tot ce voiam să fac“. Sau dacă trebuie să 
ne mulțumim cu consolarea: „A fost groaznic. Sper că 
mâine totul va decurge altfel“. 

Dacă putem spune în majoritatea zilelor unei săp- 
tămâni că au fost zile fericite, înseamnă că a fost o 
săptămână fericită. De aceea, ar trebui să luăm fiecare zi 
în parte atât de în serios, de parcă ar fi cea mai impor- 
tantă din viața noastră. Sau, altfel exprimat: fiecare solu- 
ționare satisfăcătoare a unei probleme constă din depășirea 
consecventă a problemelor parţiale din care este compusă. 

Astfel privită, fericirea căsătoriei dumneavoastră de- 
pinde poate de cearta pe care ați avut-o aseară cu 
partenerul din cauza unei note proaste luate de copilul 
dumneavoastră la o lucrare de control. 

Hai să privim mai îndeaproape acest caz: 

Discuţia a început cu ciocnirea punctelor de vedere 
despre motivul notei proaste. Ea a spus: „Vine de la 
faptul că intervii prea puţin energic“. El a spus: „Pot să 
spun orice aș spune, tu oricum iei apărarea copilului“. 

În acest punct deja, mobilul propriu-zis al discuţiei, 
și anume nota proastă a copilului, își pierduse impor- 
tanţa. În loc să găsească în liniște o soluţie pentru această 
problemă de detaliu, părinţii s-au certat pe principiul 
educației copilului. Nu este de mirare că în felul acesta 
nu au ajuns la nici o soluţie care să-i fi fost copilului de 
vreun ajutor. 

Cum ar fi putut să arate totul dacă soții ar fi procedat 
conform motoului: „Fă ordine printre lucrurile mici, și 
cele mari vor urma de la sine“? În acest caz ar fi pus în 
centrul discuţiei lor problema de detaliu „lucrare de 
control“, și nu întrebarea „cine ce greșeli face în educaţia 
copilului?“. | 

Avantajele acestui procedeu ar fi fost: 

e Ei ar fi putut vorbi despre problema respectivă 
fără să trebuiască să se apere pe sine împotriva 

„atacurilor celuilalt. Ar fi devenit o discuţie obiec- 
tivă având drept scop: „Cum ajutăm cel mai bine 
copilul să se pregătească pentru următoarea lucra- 
re de control, ca atunci să obțină o notă mai bună?” 

e Concentrarea asupra problemei de detaliu „urmă- 
toarea lucrare de control“ i-ar fi împiedicat să se 
piardă în controverse generale despre cum nu 
ascultă copilul și altele asemenea, care nici ele nu 
duc la nimic. 

e S-ar fi putut pune, de pildă, de acord la acest nivel 
că, înainte de următoarea lucrare de control, tatăl 
va învăţa zilnic câte o oră seara cu copilul timp de 
o săptămână. Asta i-ar da copilului senzaţia că 
părinţii lui nu se ocupă de el abia atunci când a 

venit cu o notă proastă acasă. Măsura ar fi fost deci 
de folos marii probleme a „educaţiei copilului“. 

e Înțelegerea dintre părinți în mica problemă a „ur- 
mătoarei lucrări de control“ ar fi influențat în 
continuare în mod pozitiv și relaţia dintre ei. 
Discuţia nu ar fi sfârșit cu puncte de vedere în- 
contrate, fiecare acuzându-l pe celălalt și apărân- 
du-se pe sine. Ambii ar fi rămas cu impresia: „Am 
rezolvat împreună o problemă. Putem discuta 
între noi. Așa să facem și data viitoare“. 

De ce nu se rezolvă astfel de probleme mult mai des 
în acest mod? O să vă spun de ce: pentru că mulți 
oameni își poartă discuţiile fără ca măcar să se gândească 
o clipă că înţelegerea între ei în privința unei mici pro- 
bleme concrete este mult mai ușoară decât în privința 
uneia mari și generale. 

Ei lasă ca hărţuiala izbucnită între ei din cauza unui 
fleac să degenereze într-o bătălie în câmp deschis, în care 
este pusă sub semnul întrebării întreaga bază a convie- 
țuirii lor. O ceartă începe din cauza unei supe prea sărate, 
dar se încheie cu concluzia soţului: „Deci pe viitor'o să 
mănânc la cârciumă, dacă nu ești în stare să-mi pui pe 
masă o supă ca lumea“. Iar soția izbucnește în lacrimi, pro- 
fund jignită în onoarea ei de gospodină, și vorbește despre 
divorţ, pentru că în felul acesta nu mai poate să reziste. 

După ce s-au ocărât, s-au ofensat, s-au umilit și au 
redus la minim orice încredere a unuia faţă de celălalt, 
un timp nu mai există absolut nici o bază de acord 
reciproc. S-ar fi putut evita să se ajungă aici, dacă soții 
ar fi pus în ordine mica problemă „supă prea sărată”. 
Pur și simplu, lucrurile mici se pot rezolva mai bine cât 

timp continuă să fie mici. Cine se comportă în acest sens 
va constata foarte curând că marile probleme se rezolvă 
de la sine — prin simplul fapt că nici nu apucă să apară. 


Totul își are timpul său, totul are nevoie de 
timp. Cine se ghidează după acest principiu 
o duce mai ușor în viaţă 


Există în medicină termenul „sindrom“. Prin el se înțe- 
lege tabloul patologic ce rezultă din împletirea și coinci- 
denţa a diferite indicii. 

Poate că și dumneavoastră faceți parte dintre nume- 

roșii oameni la care se pot constata următoarele indicii: 

e Nu rezolvaţi multe lucruri pe care vi le-aţi propus, 
din lipsă de timp, deloc sau doar parţial. 

e Vă puneţi uneori în cap că o anumită chestiune 
trebuie neapărat rezolvată imediat, cu orice preţ. 
Dar piedici de nedepășit vi se pun în cale. Știţi 
foarte exact că ar fi mai bine să renunţaţi și să 
încercaţi încă o dată, reluând problema într-un 
moment mai favorabil. Totuși irosiți timp și 
energie numai pentru a vă dovedi dumneavoastră 
sau a le dovedi altora ce tip grozav sunteți. 

e Pe de altă parte știți adesea foarte precis că un 
lucru trebuie făcut imediat. Și totuși spuneți: „Ei, 
nu-i nimic, îl amân pe mai târziu”. 

o Se întâmplă de atâtea ori ca pentru rezolvarea unei 
sarcini mai puţin importante să pierdeţi mult mai 
mult timp decât i-ar reveni conform importanţei 

ei. Astfel nu vă mai rămâne suficient timp pentru 
alte sarcini, mult mai importante. 

e Dacă aţi terminat o treabă, nu vă rămâne timp de 
pauză, ca să vă relaxaţi. Căci vă și așteaptă altceva 
ce trebuie neapărat început imediat. 

Toate aceste indicii sau mai multe dintre ele împre- 

ună sunt semne tipice pentru „sindromul lipsei de timp“. 

Face parte dinire simptomele epocii, cu care foarte 
mulţi oameni s-au împăcat, fiind un rău necesar. Nu 
puţini sunt chiar bucuroși de el. Le servește ca alibi 
pentru a se lepăda de multe lucruri cărora nu se simt 
capabili să le facă faţă. 

Am lucrat câţiva ani cu un tip pe care-l numeam toți 
„Mister Oare-când“. De fiecare dată când îi spunea 
cineva să facă cutare sau cutare lucru, chipul său căpăta 
o expresie chinuită. Apoi, dintre buzele lui se desprindea 
cu greu, plin de reproș, un chinuit: „Oare când să fac 
asta? Doar sunt încărcat până la refuz”. 

Acest om ajunsese din motive care-mi scapă într-o 
poziţie căreia pur și simplu nu-i putea face faţă. Sarcina 
lui consta în a rezolva zilnic patru sau cinci lucruri legate 
de un termen precis. Dacă și-ar fi împărțit corect această 
muncă, nu ar fi fost necesar să-i aloce mai mult de cinci ore. 

El însă reușea să sară opt ore pe zi ca o veveriţă în- 
coace și încolo și să se vaite fără încetare cât de greu era 
totul și cât de puţin timp avea la dispoziție. În fiecare 
seară își părăsea locul de muncă total epuizat. 

Trăsătura cea mai pregnantă a „sindromului lipsei de 
timp“ constă în a ne convinge singuri fără încetare că nu 
avem timp. Mai cu seamă timp pentru lucrurile cu ade- 
vărat importante. De teamă că nu le putem rezolva, ne 

„creăm ca alibi o risipă absurdă de timp pentru lucruri 
secundare. 

Dacă suferiţi de acest sindrom, există posibilități de a 
vă elibera de el. În primul rând trebuie însă spus că de fapt 
numai dumneavoastră singur puteţi să vă vindecaţi de el. 

Nu vă ajută cu nimic dacă staţi mereu pe capul altora, 
lamentându-vă. S-ar putea ca din milă să vă preia cineva 
o bucată din muncă. Dar astfel mai mult vă strică decât 
vă ajută. Căci dacă v-aţi obișnuit să nu aveţi niciodată 
timp pentru lucrurile importante, nu se modifică nimic 
în atitudinea dumneavoastră dacă, temporar, munca vi 
se împuţinează. 

În plus, printre efectele secundare ale „sindromului 
lipsei de timp“ intră că aveți permanent conștiința în- 
cărcată. Căci lamentările dumneavoastră nu sunt nimic 
altceva decât expresia acestei conștiințe încărcate, care 
caută compasiunea celorlalţi ca satisfacţie de substitut 
pentru succesul de care nu aţi avut parte. 

O satisfacție de substitut nu vă rezolvă însă problema. 
La fel de puţin cum vă ajută dacă vreţi să vă câștigați 
mila altora cu tot felul de mici amabilități. Astfel de 
strădanii se numără doar printre lucrurile secundare, cu 
care vă pierdeţi timpul și care vă fac să ocoliți sarcinile 
importante. 

Am cunoscut mulți oameni care aveau zilnic de 
rezolvat într-un timp anume o cantitate anume de mun- 
că. În timpul anilor petrecuți de mine în redacţiile unor 
cotidiene asta făcea parte din modul obișnuit de lucru 
de-acolo. Pe la ora prânzului ne întruneam într-o con- 
ferinţă. Atunci li se distribuiau colaboratorilor temele. 
Aveau apoi cinci ore timp să le rezolve. 

Pentru mine era de fiecare dată extrem de interesant 
să privesc un spectacol care se repeta la unii dintre colegi 
zi de zi într-un mod similar: 

După ce căpătau o sarcină, se uitau mai întâi la ceas. 
Mai că se putea auzi ce gândeau în această clipă. Și anu- 
me: „Șase ore timp. Mai pot să beau în liniște o cafea“. 
Ceea ce și făceau. 

La cantină se întâlneau apoi regulat cu câțiva oameni 
care, la fel ca și ei, mai voiau să bea o cafea înainte de 
a-și începe treaba. Era inevibatil că în această rundă se 
ajungea la discuţii însufleţite. 

Din când în când, unul sau altul se uita la ceas și se 
impacienta. Se putea vedea clar că voia de fapt să plece. 
Cu toate astea, rămânea la masă și mai comanda ceva de 
la chelneriţă. În sfârșit, unul sărea brusc în sus și se arăta 
foarte enervat dacă nu putea plăti pe loc. Își lua ră- 
mas-bun de la ceilalți de obicei cu cuvintele: „Trebuie să 
plec acum. Azi am enorm de multă treabă“. 

Se năpustea în biroul lui și schimba câteva vorbe 
grăbite cu alţi colaboratori. Ca și cum nu s-ar întoarce de 
la cantină, ci de la o conferință importantă. Ajuns la 
masa lui de lucru, smulgea mai întâi telefonul din furcă 
și suna acasă. Din convorbirea scurtă se putea deduce 
cât era de adâncit în lucru. Le comunica alor lui că se va 
întoarce târziu acasă, pentru că era atât de ocupat. 

Se mai ridica apoi o dată brusc și fugea la toaletă. 
Tensiunea care pusese stăpânire pe el i se lăsa și în ve- 
zică. La întoarcere, intra cu cineva în vorbă în faţa ușii. 
Dădea curs dialogului, cu toate că era atât de agitat. Știa 
foarte bine că timpul pe care îl avea la dispoziție pentru 

munca pe care trebuia să o presteze devenise deja extrem 
de limitat. 

La un moment dat chiar se pornea pe treabă. Fuma 
nervos și se înfuria dacă cineva doar băga capul pe ușă. 
Se întâmpla și ca uneori să adreseze unor colegi cuvinte 
jignitoare, fără să vrea de fapt. După astfel de incidente 
stătea câteva minute nemișcat și fixa peretele cu privirea. 
Căuta fără îndoială tot felul de scuze pentru atitudinea sa. 

Acum nu trebuia să se confrunte numai cu această 
situaţie și cu munca sa, ci și cu teama că nu-și va putea 
termina treaba la timp. Este de la sine înțeles că nu avea 
de suferit numai calitatea prestaţiei lui, ci și constituția 
sa fizică și spirituală. Nu-i de mirare că după aceea era 
total epuizat. 

Știu totul atât de exact, căci pe vremuri făcusem și eu 
parte din acest grup de oameni. Până ce am decis să mă 
lepăd de acest mod absurd de lucru, care-mi măcina 
forţele. Am formulat o terapie pentru sindromul meu al 
„lipsei de timp”. Ea era alcătuită din următoarele măsuri 
simple: 

e Am decis mai întâi să nu mai spun niciodată că nu 

am timp pentru ceva ce voiam sau trebuia să fac. 

e Dacă îmi reveneau deodată mai multe sarcini 
importante de făcut, le impărțeam după însem- 
nătatea lor, pentru a le rezolva în această ordine 
una după alta. 

e Apoi mi-am făcut un obicei din a considera fiecare 
lucru pe care tocmai eram în curs de a-l rezolva 
drept absolut cel mai important. Oricât de grele 
erau celelalte sarcini, alungam mai întâi orice gând 
referitor la ele. Nu-mi permiteam nici măcar să mă 

gândesc: „O să reușești să faci asta?” M-ar fi abătut 
doar de la ceea ce voiam să duc la bun sfârșit mai 
înainte. 

e Pentru tot ce făceam fixam un termen de rezolvare. 
Asta mă silea să stau și să mă lămuresc ce cantitate 
de timp „valora“ o sarcină. 

e Încele din urmă decideam ca, din clipa în care îmi 
era clar ce voiam să fac mai întâi și cât timp voiam 
să-mi ia, să nu mai consider nimic altceva a fi mai 
important. Am încetat să-mi spun: „Trebuie să 
beau întâi neapărat o cafea, ca să mă înviorez“. 
Nici o discuţie, nici un telefon nu erau mai impor- 
tante decât să îmi încep munca. 

Atunci când mă așezam la biroul meu, eram de obicei 
deja atât de absorbit de sarcina mea, încât îmi venea ușor 
să resping, abateri de orice natură. Nu mai aveam nevoie 
de timp ca să mă pun în mișcare. Nu trebuia să mă scu- 
tur mai întâi de gândul la cine știe ce discuţii precedente. 
Gândurile mele erau fixate pe munca ce mă aștepta. 

Un alt fenomen secundar a fost că toți colegii mei s-au 
obișnuit repede cu noua mea atitudine. Nici nu mă mai 
întrebau: „Vii cu noi la o cafea?“ Am constatat curând 
că nu duceam lipsa rundelor la cantină. Aveam deodată 
mult timp, înaintam mai repede în muncă decât mi se 
întâmplase vreodată. Scăpasem de veșnica grabă. Ca și 
de teama de a nu termina la timp. Calitatea muncii mele 
a avut de câștigat. Găseam mai multă plăcere în muncă. 

Dacă mai târziu, pe lângă munca mea la ziar, am scris 
și scenarii pentru emisiuni TV, texte de reclamă sau cărți, 
dacă am avut deodată mai mult timp pentru familia 
mea, căci ajungeam seara la timp acasă, toate nu se dato- 


Totul își are timpul său, totul are nevoie de... 225 


rează decât terapiei mele împotriva „bolii lipsei de 
timp“. Un medicament miraculos? Nicidecum. Fiecare îl 
poate găsi și folosi pentru sine. 

Sigur că am pierdut atunci contactul strâns cu unii 
oameni cu care stăteam înainte zilnic la cantină. Dar a 
fost consecinţa faptului că recunoscusem ce era cu 
adevărat important pentru mine. Și ce nu. 


g 


ine nu găsește timp să savureze orice pas mic care 

duce la atingerea unor țeluri mari trece pe lângă 

adevărata fericire a vieţii. In mod asemănător se 
întâmplă cu cei care vor să atingă totul cu puterea 
voinţei lor. 

Puterea voinţei nu este nimic altceva decât un simbol 
trufaș al constrângerii absurde, pe care ne-o impunem 
singuri. Cine trebuie să se forțeze pentru realizarea unei 
dorinţe nu se poate bucura niciodată de ea. Constrân- 
gătoare este pentru mulți oameni și supușenia inculcată 
prin educaţie faţă de persoanele care deţin un statut de 
autoritate. Numai pentru că au mai multă putere, mai 
mulți bani, o poziţie mai bună sau mai multe cunoștințe 
în anumite domenii. Cine arată un respect orb faţă de 
cineva nu trebuie să se mire dacă este exploatat de omul 
respectiv. 

Trei principii pot împiedica acest lucru: 

1. Sunt un partener egal pentru oricine. 

2. Nimeni nu este bunul Dumnezeu. Pentru orice și 

oricine există o alternativă. O caut în loc să mă fac 
dependent. 

In loc să le admir pentru statutul lor, le cer 
socoteală pentru acțiunile lor persoanelor cărora 
trebuie să le arăt respect. 


Strategia pașilor mici 
pentru a atinge un țel mare 


Când aveam încă douăzeci de ani, am avut norocul să 
cunosc o femeie foarte inteligentă. Era văduvă și sensibil 
mai în vârstă decât mine. Ca să o zic foarte deschis: am 
abordat această relaţie cu aroganţa fudulă a unui taur tå- 
năr, căruia natura încă nu-i impune nici un fel de îngrădiri. 

Soţul ei, care murise la șaizeci de ani, fusese cu două 
decenii mai în vârstă decât ea, ceea ce m-a făcut să 
presupun că această femeie trebuia să se considere acum 
supernorocoasă că mă avea pe mine ca prieten. Eram 
puternic și impetuos și, de fapt, m-aș fi așteptat la un 
moment dat să-mi dea asigurări cu cât eram eu mai bun 
ca iubit decât fusese soțul ei decedat. 

Probabil că ea îmi ghicise gândurile. Căci într-o zi 
mi-a dat o lecţie care mi-a temperat sentimentul exagerat 
al propriei valori. 

Mi-a spus: „Îmi placi foarte mult, micuţule. Dar nu aș 
vrea să te las nedumerit în legătură cu ceva. Înainte de 
a fi un iubit atât de bun cum încă era soţul meu la șaizeci 
de ani, trebuie să înveţi câteva lucruri importante în dra- 
goste. Cel mai important este că nici o fericire nu este atât 
de frumoasă ca aceea la care se ajunge cu mulți pași mici” 

Asta mi-a rănit desigur profund orgoliul. Cu toate că 
la început nici nu am știut exact la ce se referea cu pașii 

mici. Dar cum legătura noastră a durat mai mult timp, 
s-au ivit ocazii în care să încerce totul pentru a-mi adânci 
cunoștințele în această privinţă. 

Abia mult mai târziu m-am lămurit că avem rareori 
norocul să facem experienţe decisive de viaţă într-un 
mod atât de plăcut, ca mine, în acest caz. 

Firește că azi știe oricine care pune preț pe el în 
această sferă a vieţii că, în dragoste, un orgasm atins 
rapid nu aduce satisfacția scontată. Şi totuși, pentru 
mulți, relația intimă rămâne un act de forţă cu un țel al 
performanţei prestabilit. 

Strategia pașilor mici spre marele ţel nu constă în a 
amâna cu forța tensiunea unui proces natural. Ea rezidă 
mai degrabă în a ne bucura într-atât de fiecare pas mic 
în parte ca și cum el ar fi marele țel. 

Să încerc să vă ilustrez pe baza unui exemplu: puteți 
să beţi vinul în două feluri. Primul: luaţi o înghiţitură 
din pahar și o daţi mecanic pe gât, lăsând-o să curgă în 
stomac pe drumul cel mai rapid. Această înghițitură nu 
va însemna nimic pentru dumneavoastră. Este numai o 
înghiţitură neimportantă din multele pe care le-aţi băut 
vreodată. 

Celălalt fel: sorbiţi înghiţitura din pahar delectân- 
du-vă și o reţineți în gură. O apăsaţi cu limba de câteva 
ori spre cerul gurii, pentru a o degusta cu totul. Apoi 
lăsaţi prin buzele țuguiate într-o deschizătură rotundă 
îngustă să se plimbe puţin aer pe vin, pentru a vă mări 
astfel și mai mult senzaţia de gust. În sfârșit, trimiteţi 
vinul în două-trei mici înghiţituri în stomac. În acest fel, 
nu numai fiecare înghiţitură în parte, ci și fiecare fază a 
degustării devine o bucurie de sine stătătoare. Dacă aţi 


Strategia pașilor mici pentru... 229 


privit vreodată un degustător cum bea vinul, veţi fi 
observat că astfel de oameni se îmbată numai rareori. 

Nu este nevoie să înlocuiți calitatea procesului cu can- 
titatea. La fel de puțin cum trebuie un iubit cu adevărat 
bun să se laude cu potenţa lui. 

Dacă am vorbit într-un capitol anterior despre cât este 
de important să nu evităm experiențele de viață, atunci 
strategia pașilor mici face din fiecare dintre aceste expe- 
rienţe o verigă dintr-un lanţ de trăiri aducătoare de fericire. 

Puteţi să spuneţi și: este decizia pentru calitate, în 
locul cantităţii. Pentru profunzime, în locul superficiali- 
tății. Decizia pentru a savura cât se poate de multe din 
ceea ce facem și pentru a ne lepăda din capul locului de 
cât mai puţine ca fiind un rău necesar. 

Nu este o problemă a științei pe care o putem do- 
bândi din cărţi. Sau a urmăririi unor cunoștințe înalt 
științifice. Sau a altor capacități pe care le avem sau nu 
le avem. Este, mai degrabă, o decizie personală, pe care 
o poate lua fiecare singur, pentru a da astfel atitudinii 
sale faţă de viaţa de zi cu zi o întorsătură spre mai bine. 

Fiecare poate să spună: 

„De azi înainte beau vinul așa încât să savurez 
fiecare înghiţitură. În dragoste procedez în mod 
similar.“ 

e Sau: „În tot ce fac savurez fiecare pas în parte, care 
este necesar pentru a atinge scopul propus.” 

e Sau: „Nu plec duminica viitoare cu mașina pur și 
simplu pentru a ajunge pe drumul cel mai rapid 
la destinaţie. Ci îmi las timp suficient ca să savurez 
pe drum tot ce-mi place.” 

Decizia pentru strategia pașilor mici ca atitudine 

fundamentală în viaţă este mai mult decât numai o rețetă 

cum am putea face ceva altfel decât până acum. Este 
începutul pentru a reînsufleți tot mereu modalități 
comportamentale care au devenit de mult monotone, din 
cauza unei obișnuinţe de ani de zile. 

Dacă un bărbat merge la pat cu o femeie cu intenţia: 
„Aș dori să aibă orgasm de două ori, înainte să am eu“, 
asta poate să fie lăudabil. Poate că femeii chiar o să-i 
impună. Dar nu își va mări nicidecum propria lui plă- 
cere. Căci tot ce face el pentru a realiza performanţa pro- 
pusă este orientat spre acest scop limitat. El se va întreba 
tot mereu: „O fi avut deja? Ce-ar mai trebui să fac oare?” 

Ca orice acţiune care stă sub presiunea performanţei 
ei, și aceasta va genera crispare și nu va aduce o satis- 
facţie totală. 

Căci, în fond, este complet indiferent ce face acest 
bărbat, dacă el reușește să extragă din fiecare pas cât se 
poate de multă satisfacţie, înainte de a trece la următorul. 

Ca să nu mă înțelegeți greșit: aici nu este vorba de a 
adăuga nenumăratelor îndrumări pentru obţinerea 
satisfacției sexuale una nouă. Acest domeniu este numai 
unul dintre multe în care ne putem noi modela viața, 
îmbogăţind-o tot mai mult prin respectarea conștientă a 
strategiei pașilor mici. 


Cine supraapreciază puterea voinţei nu cunoaște 
puterea perseverenţei răbdătoare 


Unii oameni care nu realizează o grămadă dintre cele pe 
care și le propun se resemnează cu convingerea: „Îmi 
lipsește efectiv puterea voinţei. Pur și simplu nu sunt 

făcut pentru a lupta“. De acum încolo este scuza lor ca 
să renunţe din nou cu ușurință la tot ce nu se poate 
realiza simplu și repede. 

Puterea voinţei face parte din acele noțiuni de care ne 
izbim adesea. Deja ca elev suntem dojeniţi: „Străduieș- 
te-te. Trebuie doar să ai voinţă să înveți, și atunci o să 
izbutești“. Despre un om care cel puţin aparent a ajuns 
departe, se spune admirativ: „A avut o voinţă puternică 
să se impună și să răzbească'. 

Voința puternică trece drept simbolul forței, pe care 
trebuie să ne-o însușim dacă vrem să biruim în viaţă. 
Cine o posedă este invidiat și dat altora ca exemplu. 
Cineva care nu se dă jos din pat înainte de nouă dimi- 
neaţa este considerat din capul locului lipsit de voinţă. 
Cine sare deja de la cinci din pat și se năpustește imediat 
pe muncă este un om cu putere de voinţă. 

Mă număram la şcoală mai curând printre elevii 
leneși decât printre cei harnici. Atenţionarea: „Ai talent, 
ce-i drept, numai voinţa îţi lipsește” a fost muzica mo- 
horâtă care mi-a acompaniat toți anii de școală. Când 
l-am întrebat într-o zi curios pe unul dintre profesorii 
mei cum aș putea să ajung, oare la această voinţă atât de 
mult slăvită, mi-a dat ca răspuns: „Nu-ţi face iluzii exa- 
gerate. Voința o ai sau nu o ai”. 

Am trăit deci câţiva ani în convingerea că sunt dez- 
avantajat de soartă. Într-un carnet de note, pe care l-am 
păstrat până în ziua de azi, scrie la rubrica „Observații”: 
„Elevul se străduiește, dar are numai niște capacități sub 
medie de a răzbi.” 

Și totuși aveam mereu intenţia fermă să mă adun ina- 
inte de orice examen sau orice lucrare de control ca să 

mă pregătesc temeinic. Dar de fiecare dată se derulau 
următoarele cu o frumoasă regularitate: 

e Materia de care trebuia să mă ocup nu mă interesa. 
Ea nu mă interesa desigur din cauză că nu mă 
ocupam destul de ea. Nici profesorii mei nu erau 
în stare să-mi trezească interesul pentru lucrurile 
pe care le predau. Pentru mine asta era o scuză 
bine venită, ca să pot susţine: „Materia este neinte- 
resantă. Profesorii mă plictisesc. M-am săturat de 
toată școala asta“. 

Trebuia deci să mă forțez să învăţ. 

e Ideea de constrângere îmi întărea și mai mult sila 
faţă de această activitate. Chiar când reușeam să 
mă îndeletnicesc cu cărţile mele, eram doar pe 
jumătate cu gândul la ce făceam. Cealaltă jumătate 
a gândurilor mele se rotea doar în jurul întrebării: 
„La ce folosesc toate, dacă tot clachez din nou?” 

e De cele mai multe ori amânam învățatul până în 
ultima clipă. Încă în ajunul unui examen îmi spu- 
neam cu o hotărâre disperată: „Mâine mă scol la 
șase și învăţ”. Dar a doua zi dimineaţa, după o 
noapte agitată, în mine se crispase totul deja într-a- 
tât, încât mă concentram mai mult pe nereușita 
mea, decât pe soluţionarea problemei. 

Când totul ieșea iarăși prost, mai puteam doar să 
constat: „Voința de a face ceva ar fi existat deci. Dar nu 
am izbutit să o scot la capăt“. Nu știu nici până azi cum 
de am reușit totuși în cele din urmă să părăsesc școala 
cu o diplomă de maturitate. Cu siguranţă că nu din 
puterea voinţei mele. 

Această putere de voinţă căreia îi atribuim atâta 
importanţă, pe care o admirăm atât de mult, care este 
înzestrată cu tărie, capacitatea de a răzbi şi cu încă multe 
alte atribute eroice, ne este de fapt numai o piedică în 
calea liberei noastre dezvoltări. Căci până și gândul de 
a trebui să facem ceva nu declanșează la început nimic 
altceva decât respingere, crispare și teama de a nu reuși. 

Cauza pentru care mulţi oameni realizează lucruri 
ieșite dir comun nu este de aceea nicidecum voinţa, ci 
este teama de a nu claca. Această teamă de a nu eșua ca 
motiv al acţiunilor noastre are consecinţe care nu se 
răsfrâng fatal numai asupra noastră, ci și asupra 
semenilor noștri. Pesemne că aici zace nucleul acelei 
intoleranţe cu care atâţia oameni se forţează pe ei și îi 
silesc și pe alţii să facă lucruri pe care nu vor să le facă. 

e Începe cu mult-lăudata voinţă de a răzbi. Ea este 
legată de ideea: „Trebuie s-o fac. Orice-ar fi”. Şi: 
„Nu am voie să clachez“. 

e Cine stă el însuși sub presiunea constrângerii de a 
face ceva, cine nu are alt motiv pentru acțiunea sa 
decât voinţa de a se impune și a reuși cu orice preţ, 
nu va ține cont nici de alții. Cel care nu este pentru 
el devine astfel automat inamicul său. 

e Nu există alternativă pentru cel care acționează 
sub constrângerea voinţei și a fricii de a nu da greș. 
El nu își poate permite luxul să întrebe dacă ceea 
ce vrea să facă este și corect. Cine i se pune de-a 
curmezișul trebuie înlăturat din drum. Căci con- 
strângerea voinţei și a fricii cunoaște un singur țel: 
victorie cu orice preț. 

e Este firesc că din astfel de motive ale acţiunii 
noastre nu pot să rezulte nici bucurie, nici fericire 
sau vreo satisfacție reală. Se iscă doar constrân- 
gerea pentru noi eforturi de voinţă și pentru și mai 
mult uz de forţă. 

Căci orice adversar asupra căruia exercităm într-un 
fel sau altul constrângerea este împins atunci spre 
contraapărare. Dacă astăzi noi îl doborâm eventual, mâi- 
ne el va încerca la rândul lui să ne îngenuncheze. Sau 
poimâine. Până când, în cele din urmă, ne descoperă 
punctele vulnerabile. 

Lumea noastră este plină de oameni a căror viaţă nu 
este alcătuită decât din temeri și din constrângeri, care 
îi mână spre cele mai mari eforturi de voinţă. Ei sunt de 
părere că ar trebui numai să învingă și că nu ar putea să 
cedeze niciodată. 

Ce alternativă există? 

Există alternativa satisfacerii fără constângere. Ea nu 
pornește de la faptul-că ne impunem prin forța unei 
voințe puternice nouă și altora constrângeri, pentru a 
atinge un scop. Aptitudinile care ne conduc la ea sunt 
mai degrabă răbdarea și perseverența. Răbdarea de a nu 
obţine astăzi prin constrângere ceea ce într-un alt 
moment va rezulta de la sine. Perseverenţa de a crea 
toate premisele pentru ca să rezulte de la sine. 

În definitiv, această alternativă nu este decât conclu- 
zia care reiese logic din preocuparea cu arta de a fi egoist. 

e Cine se poate împăca cu obiectivele care îi sunt 
neplăcute și de care îi e teamă nu mai trebuie să se 
forțeze pe sine ca să le atingă. 

e Cine încearcă să atingă un țel în pași mici, care 
aduc ei înșiși fericire, realizează astfel răbdare și 
perseverenţă chiar de la sine. 

Cine își cunoaște adevăratele dorinţe și își planifică 
în mod conștient și sistematic realizarea lor va simţi 
automat bucurie pe parcursul acestui proces. Cu cât se 
identifică mai mult cu ceea ce ar dori să atingă, cu atât 
mai mică îi va fi teama ratării. 

După cum, în genere, teama scade pe măsură ce ne 
crește siguranţa datorită permanentei preocupări cu noi 
înșine. 


De ce nu există nici un motiv să respectăm 
pe altul mai mult decât ne respectăm pe noi 


În educaţia căreia îi suntem supuși neincetat din copi- 
lărie încoace se depune un mare efort să ni se insufle 
respectul faţă de tot felul de lucruri. Respect faţă de 
autorități. Respect față de oamenii care știu mai mult 
decât noi într-un oarecare domeniu. Respect faţă de 
titluri, de șefi, de putere și de bani. De aceea nu este 
surprinzător dacă suntem expuși în decursul timpului 
unui ritual al supunerii, din care alți oameni trag 
foloasele. 

Pentru oricine vrea să se folosească în vreun fel de 
alţii acest ritual al supunerii este un instrument comod 
de exercitare a puterii. El va face totul pentru a ține în 
mâna lui acest instrument. Cu cât alţii sunt mai supuși, 
cu atât este mai ușor pentru el să profite de ei. 

Oamenii care așteaptă la rând în faţa autorităților 
până sunt lăsaţi să intre capătă prin acest act al înjosirii 
mesajul: „Nu ești decât un individ lipsit de orice impor- 
tanță. Dacă nu dovedești autorităţii respectul necesar, 
nu vei primi ce-ţi dorești“. 

De teamă de a nu fi șicanați, solicitanţii arată respect 
funcţiei, cu toate că de fapt ar trebui să fie invers. Face 
parte din ritualul supunerii ca aceia care așteaptă în fața 
unei încăperi oficiale să nu poată intra decât câte unul. 
Ca fiecare să se simtă singur și părăsit. Cu nimeni alături 
de el, care l-ar putea susține. Expus neajutorat funcțio- 
narului care îi poate etala toată superioritatea lui în 
mânuirea instrumentului de forță numit birocrație. 

Numai de el depinde dacă problemele noastre sunt 
rezolvate mai repede sau abia în doi ani. El ne poate 
vinde un pont sau ne poate întinde o capcană dacă vrea 
să ne poticnim. 

În nenumărate variațiuni se repetă zilnic pretutindeni 
ceea ce am trăit recent pe o stradă din Viena. Un func- 
ționar polițienesc a oprit o mașină, căci conducătorul nu 
respectase un semn de circulație. Nu i-a spus cumva: 
„Aţi făcut cutare și cutare lucru, asta vă costă atât”. Nu, 
ci a vrut să-și procure o mică satisfacţie de substitut, 
exercitând cu conducătorul auto ritualul supunerii. 

Când a coborât, polițistul l-a privit cu conștiința între- 
gii sale superiorități și a întrebat: „De ce credeţi oare că 
v-am oprit?“ 

Şoferul a răspuns: „Conform regulamentului dum- 
neavoastră de serviciu, trebuie mai întâi să mă salutați. 
Faceţi-o“. 

„ Polițistul a salutat perplex. 

Apoi conducătorul auto a zis: „Vă cer să mă informați 
despre motivul acţiunii dumneavoastră, Cum nu pose- 
dați nici șarmul, nici inteligența unui Hans Joachim 
Kulenkampfft, nu am chef să joc, cu dumneavoastră în 
rolul de quizmaster, un joc de «Cine știe câştipă».“ 

Această observaţie și încă altele câteva l-au lezat 
adânc în onoarea lui pe funcţionarul polițienesc. S-a 
derulat un dialog mai lung, la al cărui capăt polițistul a 
declarat: „Numai dumneavoastră sunteți de vină. Dacă 
nu m-aţi fi contrazis, nici eu nu v-aș fi reclamat”. 

Nu este o întâmplare că majoritatea medicilor sunt 
foarte interesaţi să aibă anticamere supraaglomerate. 
Asta-i educă pe cei care așteaptă să manifeste acel res- 
pect pe care medicul îl dorește de la ei. Timpul de aștep- 
tare, feţele sumbre ale celor care așteaptă și ei, bolile pe 
care și le povestesc unii altora și apoi veneraţia cu care 
intră pe ușă când sunt chemaţi pe un ton ce impune res- 
pect. Toate creează distanța dorită dintre medic și pacient. 

Cine este admis în sanctuar să nu creadă acum că ar 
putea să solicite timpul și efortul unei persoane atât de 
respectabile mai mult decât se dorește. Medicii trezesc 
impresia că ar ști efectiv întotdeauna exact ce are un 
pacient. Ei prescriu până și medicamentele cele mai 
inutile, ca și cum ar fi un leac miraculos. Dacă nu-l ajută 
pe cel în cauză, medicul execută totul cu atâta măiestrie, 
încât autoritatea sa în fața pacientului rămâne neștirbită. 


1 Hans-Joachim Kulenkampff, poreclit Kuli (1921-1998), a fost un 
mare actor german și quizmaster TV, cunoscut mai ales pentru că 
a moderat emisiunea concurs „Einer wird gewinnen” („Unul va 
câștiga”), din 1964 în 1987. (N. t.) 

Aflăm periodic din ziare statisticile accidentelor de 
mașină de la sfârșitul săptămânii. În cazurile deosebit de 
grave se publică până și numele și adresele celor vino- 
vaţi. Aţi auzit vreodată că s-ar da undeva publicității 
statistici despre cazurile mortale care ar fi putut fi evitate 
printr-o grijă mai mare a medicilor? Cu numele și adre- 
sele celor vinovați în cazurile deosebit de grave? 

Astfel de statistici nu există. Și anume, din simplul 
motiv că acei conducători auto care produc prin negli- 
jenţa lor moartea altor conducători auto nu sunt priviţi 
ca persoane cărora le datorăm respect. Medicii, în schimb, 
care produc prin neglijența lor moartea unor pacienți, 
sunt persoane respectabile. Și astfel, respectul de care se 
bucură anumite grupuri ale populaţiei este cel care 
decide dacă să fie daţi oprobriului public sau nu. 

Firește, există pacienţi care nu trebuie să stea prin săli 
de așteptare. Au fost anunţaţi telefonic și sunt lăsaţi să 
intre direct. Sau sunt trataţi în secţiile private ale pro- 
fesorilor. Privilegiul lor constă în aceea că au suficientă 
influenţă sau destui bani faţă de care medicul, la rândul 
lui, trebuie să arate respect. 

Persoanele respectabile și-au creat în domeniile lor de 
acțiune reglementări foarte precise, care arată cât de 
mare să fie respectul ce trebuie să-l manifestăm. Asta se 
exprimă, de pildă, prin durata timpului de așteptare, 
înainte să fim poftiți înăuntru. Sau prin etapele inter- 
mediare și anticamerele care trebuie depășite. De aceea 
oamenii cú funcţii de conducere și care și-o permit stau 
în încăperi cât se poate de mari, în spatele unor birouri 
imense, care sunt plasate cât se poate de departe de ușa 
prin care trebuie să intre orice vizitator. 

Lungimea drumului și posibilitatea de a contempla 
amenajarea luxoasă sunt menite să-i insufle respect celui 
care intră, încă înainte să fi schimbat măcar O vorbă cu 
persoana respectabilă. Se poate spune și: cu ajutorul 
diferitelor ritualuri de supunere trebuie să i se dea clar 
celuilalt de înţeles cât este el de mic și cât de mare este 
persoana căreia îi datorează respect. 

Ar fi nerealist să vrem să facem încercarea de a modi- 
fica acest sistem al permanentelor tentative de supunere. 
Experienţa arată că orice sistem nou nu funcţionează 
decât după aceeași legitate. Fiecare dintre noi este la 
urma urmei o parte componentă a acestui sistem. El 
tinde să-și apere sau să-și întărească poziţia în cadrul 
sistemului. Se supune superiorului său sau unui medic 
sau unui funcţionar, pentru a obține un avantaj de la el. 
Pe de altă parte, încearcă să-și supună inferiorii, subor- 
donaţii. 

Fie că ne place sau nu, sistemul dăinuie. Fiecare în 
parte este desigur liber să adopte atitudinea care este cea 
mai bună pentru el. Căci este o diferenţă hotărâtoare 
dacă lăsăm altor oameni avantaje numai pentru că ei se 
pricep cum să ne intimideze. Sau dacă cel puţin creăm 
aceleași șanse pentru o confruntare cu ei. 

Se pune deci problema de a ne apăra teritoriul. Și știți: 
cu cât suntem mai hotărâți, cu cât procedăm mai chib- 
zuit, cu atât putem să folosim mai bine posibilitățile de 
a rezista și în faţa unor agresori aparent foarte puternici. 

Cine nu și-a delimitat teritoriul va fi mereu tentat în 
nesiguranța lui să-și asigure prin supușenie măcar un 
minim de avantaje. 

Acest minim mai depinde însă bineînţeles și de bună- 
voinţa altora. 

Convingerea: „Sunt pentru oricine, indiferent ce fel 
de autoritate pretinde că are, un partener cu valoare 
egală și nu mă las intimidat de nici un ritual de supu- 
nere” este unul dintre cele trei principii care ne pot păzi să 
fim prejudiciaţi de alţii. 

Al doilea principiu este: „Pentru oricine și orice mi se 
oferă ca singură autoritate într-un oarecare domeniu 
caut alternative“. Asta înseamnă că înlocuim respectul 
cu lipsa de respect și pornim de la considerentul: „Nu 
trebuie să mă supun nimănui, dacă găsesc pentru el o 
alternativă de valoare egală sau mai bună. Trebuie nu- 
mai să fac efortul s-o caut“. 

Dacă măcelarul de pe strada mea susţine că vinde 
cele mai bune pulpe de berbec din oraș și de aceea sunt 
atât de scumpe, pot să mă supun desigur acestei preten- 
ţii de autoritate. Dar pot și să mă duc la un alt măcelar, 
care vinde pulpe de berbec mai ieftine. Poate că într-ade- 
văr nu sunt atât de bune ca și celelalte. Dar, probabil că 
asta este efectiv numai o decizie între o nuanţă de gust 
și preţul mai mic. 

Mulţi oameni se supun de bunăvoie tuturor dictatu- 
rilor posibile, numai pentru că sunt prea comozi ca să 
caute o alternativă. Ei ocărăsc, dar cumpără. Se lamen- 
tează, și totuși se expun fără contraapărare oamenilor 
care trag foloase de pe urma acestei dependențe. În loc 
să spună: „Mai bine mănânc o pulpă de berbec nu la fel 
de bună, decât să las măcelarul să-mi impună un preț pe 
care nu-l consider justificat“. 

În fine, al treilea principiu este: „Mă apăr de tentativele 
de supunere din partea persoanelor de autoritate printr-o 
informare cuprinzătoare“. 

Unul dintre motivele esenţiale pentru care oamenii se 
înconjoară de respect este: vor să fie intangibili. Ar dori 
să facă ce le este de folos, fără a trebui să dea socoteală 
cuiva. În orice caz, nu acelor oameni de care ei profită. 

Calea cea mai simplă este să pretinzi că cineva este 
neștiutor. Dar neștiutor este numai cel care se mulțu- 
mește să fie și care se topește de atât respect faţă de alţii 
numai pentru că aceștia se pricep mai bine decât el 
într-un oarecare domeniu. 

Indiferent ce suntem și ce pregătire avem, nimeni nu 
ne poate împiedica, de exemplu, să-i cerem unui dentist 
să ne explice detaliile unei radiografii, înainte să ne 
trateze dinţii. 

Eu însumi am șezut timp de douăzeci de ani tot 
mereu cu mâinile umede în scaunele stomatologice, plin 
de respect faţă de știința specialiștilor. Îmi făceau radio- 
grafii dentare, dar nici unul dintre ei nu a considerat că 
merita să se obosească să-mi explice ce vedea acolo, 
înainte de a-și porni freza. 

Mai târziu am ajuns la un dentist care mi-a explicat, 
pe baza radiografiilor dinţilor mei, ce stricaseră la dantu- 
ra mea colegii lui atât de respectaţi de mine. La trei 
tratări de rădăcini, acestea fuseseră obturate atât de 
superficial, încât după niște ani s-au făcut infecţii care 
radiau în tot corpul. Sub o punte îngrozitor de scumpă 
se formase un focar de puroi din cauza unei munci pre- 
liminare neadecvate. 

Pe toate astea le-am putut recunoaște și eu pe radio- 
grafie. Din astfel de experienţe ar trebui să învăţăm de 
ce persoanele respectabile sunt așa de avide să ne insufle 
atât respect, încât să nu îndrăznim să le cerem socoteală. 

Ar trebui să o facem totuși cu îndârjire. În cazul șefi- 
lor și al meseriașilor, al medicilor și al diferitelor persoa- 
ne oficiale. Căci nici unul nu este de neînlocuit. Unii 
dintre ei ar fi fost desigur schimbaţi de mult, dacă sub- 
alternii, clienţii sau pacienţii lor i-ar fi tras la răspundere 
pentru ceea ce fac. 

De aceea ar trebui să declarăm cu lipsă de respect 
oricui vrea să ne impună un preţ: „Revin la oferta dumi- 
tale dacă nu găsesc marfa în altă parte la un preț mai 
favorabil“. 

Ar trebui să întrebăm medicul: „De ce îmi prescrieţi 
acest medicament?“ Sau să îi spunem: „Explicaţi-mi cum 
ați ajuns la acest diagnostic“. Sau dacă un medicament 
nu a ajutat, să îi cerem socoteală de ce ni l-a prescris. 

Întrucât atâţia oameni îi respectă pe alții prea mult și 
se respectă pe sine prea puțin: 

e nenumărate soții profită de pe urma soților lor, 
care se spetesc pentru a le asigura soțiilor lor veș- 
nic nemulțumite un trai comod; 

e există tot la fel de mulți bărbaţi care își degradează 
soțiile în postura de mici gospodine, care nu sunt 
bune de nimic altceva decât să aibă grijă de gospo- 
dăria lor și să crească copiii; în rest însă trebuie să 
se topească de atâta respect faţă de soții lor; 

e stau atâtea grămezi de birocrați în spatele birouri- 
lor lor cu un aer autoritar, convinși că noi ne aflăm 

“acolo pentru ei, și nu ei pentru noi; 

e iau politicienii decizii în certitudinea că nici unul 
dintre cei ale căror interese trebuie să le reprezinte 
nu-i va trage la răspundere. Oricât de-mare ar fi 
paguba pe care au comis-o. 

Nu este imaginabilă nici o revoluție, oricât de mili- 
tantă ar fi ea, care să ne folosească mai mult decât 
revoluţia autoafirmării hotărâte a fiecăruia dintre noi. 
După posibilităţile sale. După capacităţile sale. După 
nivelul cunoașterii conexiunilor, care duc la dezvoltarea 
de sine cea mai bună posibil. 

Întrucât nimeni nu este interesat să ne creeze con- 
diţiile optime pentru autodezvoltarea noastră, trebuie să 
o facă fiecare individ în parte, 

Întrucât nimeni nu poate și nu vrea să preia răs- 
punderea pentru fericirea noastră, trebuie să o preluăm 
singuri. | 

Întrucât nu câștigăm nimic dacă aruncăm mereu în 
cârca altora vina pentru nefericirea și nemulțumirea 
noastră, ar trebui să ne luăm singuri viaţa în mâini. 

Cel mai bine ar fi să începem această revoluţie incă 
de azi. Pentru a nu o mai înceta niciodată. 


Postfaţă 


ceastă carte nu emite pretenţia de a trata complet 

tema prezentă. Cine a citit-o nu poate afirma de- 

spre sine: „Acum știu totul despre arta de a fi 
egoist“. Din contră: poate că acum se află abia la înce- 
putul a ceea ce ar trebui să știe despre el însuși. 

De aceea cartea de faţă este — și niciodată nu o să 
accentuez suficient acest lucru — un imbold de a ne 
îndeletnici mai temeinic, mai perseverent și mai conști- 
ent cu noi înșine. 

Foarte mulţi oameni se încred ferm în tot felul de 
teorii, metode și panacee universale, care le promit so- 
luţii la problemele lor. Refugiul în astfel de mijloace este 
cel mai adesea calea cea mai sigură pentru a se distanța 
tot mai mult de practica autodezvoltării mai bune. 

Așa se poate întâmpla ca femeile să fie atât de pre- 
ocupate să-și impună emanciparea lor, încât în felul acesta 
fericirea căsniciei lor să se spulbere. Sau ca părinţii să 
uite cu desăvârșire, tot studiind cu zel cele mai recente 
teorii ale psihologilor de copii, ce le lipsește copiilor lor 
mult mai mult decât psihologia. Și anume, participarea 

empatică a părinților la problemele copiilor lor, timpul 
acordat lor și dialogul permanent. 

În mod similar se întâmplă când atâţia bărbaţi se 
străduiesc intens să le poată oferi familiilor lor o viaţă 
lipsită de griji. Se încarcă astfel cu griji care nu fac pe 
nimeni cu adevărat fericit. 

În fond, este total indiferent dacă puteţi spune despre 
dumneavoastră: „Acum stăpânesc arta de a fi egoist“ 
sau: „Sunt un egoist perfect“. Decisiv este numai cât de 
fericit sunteţi în fiecare zi a vieții dumneavoastră. 

În mod ciudat, este larg, răspândită ideea preconce- 
pută că cineva care se ocupă mai mult de sine însuși 
decât de alţii nu ar putea fi un tată de familie bun, o 
gospodină bună sau un coleg bun. Nimic mai simplu 
decât să contrazicem acest punct de vedere. 

Cine trăiește conștient de sine și este preocupat să se 
realizeze în mod fericit îi poate înțelege, datorită înțele- 
gerii de sine mai bune, și pe semenii săi mai bine. Cine 
este capabil să-și realizeze dorinţele în așa fel încât să se 
simtă satisfăcut nu cade pe capul celor din jur cu satis- 
facţiile sale de substitut. Cine a găsit atitudinea corectă 
faţă de munca lui nu-și varsă frustrarea pe familia lui. 

Cea mai mare satisfacție pentru cineva care încearcă 
să realizeze în viaţa lui arta de a fi egoist va fi, prin 
urmare, dacă îl întreabă cineva: „Radiezi în ultimul timp 
atâta mulțumire. Cum reușești?“ Iar el îi poate răspunde: 
„Mă ocup mai mult de mine decât de alţii”. 

Mulţumirea noastră nu vine din stăpânirea perfectă 
a anumitor instrucţiuni și recomandări, ci din experien- 
ţele pe care le facem. Și din ceea ce facem apoi din ele. 

Dacă accentuez că această carte nu tratează tema 
nicidecum exhaustiv, este pentru că această temă nu 
poate fi cuprinsă niciodată în toată complexitatea ei. Ea 
se dezvoltă de la o zi la alta, pe măsură ce ne îndelet- 
nicim cu ea. Și se dezvoltă corespunzător intensității cu 
care ne ocupăm de ea. 

Cunoașterile, experienţele și exemplele descrise în 
carte — și asta mai trebuie subliniat o dată — nu sunt 
rezultatul unor oarecare lucrări științifice sau pseudo- 
științifice. Cartea este mai degrabă rezultatul vieții mele 
de până acum și al încercării de a o stăpâni. Oricine se 
poate supune acestui proces al preocupării conștiente cu 
sine însuși și cu lumea din jurul său. 

Aș dori să adresez mulțumirile mele câtorva persoane 
cărora le sunt îndatorat pentru că am putut face multe 
experienţe utile și scrie cartea aceasta. Printre ele se 
numără părinţii mei, care au arătat mereu înţelegere că, 
pe vremea când eram încă în grija lor, voiam să duc o 
viaţă care nu corespundea întotdeauna propriilor lor 
concepții. Printre ele se numără și soția mea Christa, care 
a avut uneori de suferit când mă retrăgeam nopţi întregi 
la mașina de scris. Doresc să-i mulțumesc partenerului 
meu de ani de zile, dr. Sepp Gasser, pentru cercetările și 
documentele pe care mi le-a pus la dispoziţie. 

Dar îi sunt dator cu mulțumirile mele mai cu seamă 
domnului dr. Peter Eisler, fără ale cărui îmbărbătări, 
stimulări prețioase și verificări critice permanente ale 
materialului prezent probabil că nu aș fi realizat nici- 
odată această carte. 

Arta de a fi egoist nu se predă la nici o şcoală, la nici 
o universitate şi nici la fără frecvenţă, ceea ce nu este 
nicidecum o întâmplare. Motivul este că nimeni nu-i 
realmente interesat să facă din alţii nişte oameni 
independenţi, care reflectează la ei înşişi. Căci cine nu 
ştie ce vrea să realizeze în viaţă este o victimă care se 
pretează perfect să fie exploatată de către alţii. Şi exact 
asta vor cu toţii de la noi. 
e 
Cine este de părere că a venit momentul de a nu mai 
lăsa ca alţii să stabilească pentru el criteriile aprecierii, 
ci s-o facă el însuşi, înaintează un pas decisiv în 
înțelegerea artei de a fi egoist. 

